'5G’ প্ৰযুক্তি আৰু কিছু চিন্তা - Prangon\nমূলত: মানুহে মানুহৰ সংস্পৰ্শত থকাৰ প্ৰয়োজনতে যোগাযোগ তথা দূৰসংযোগৰ বিভিন্ন পদ্ধতি আৰু মাধ্যমৰ আৱিষ্কাৰ হৈছিল। সেই প্ৰয়োজন দিনক দিনে বাঢ়িবলৈয়ে ধৰিছে। লগতে তাৰ স্বৰূপৰো দ্ৰুত প্ৰসাৰণ ঘটিছে। প্ৰযুক্তি-বিজ্ঞানৰ এই খৰতকীয়া উন্নতি ৰ লগে-লগে দূৰসংযোগৰ ক্ষেত্ৰখনত নিতে নতুন সম্ভাৱনাৰ উন্মোচন হ’বলৈ ধৰিছে। সময়ৰ লগত খোজ মিলাই চলিবলৈ আৰু লগতে বিজ্ঞান-প্ৰযুক্তিৰ সুফল উপযুক্ত ভাৱে গ্ৰহণ কৰিবলৈ আমি সেইসমূহৰ বিষয়ে জ্ঞাত হোৱাটোও নিতান্তই আৱশ্যকীয়। বেতাঁৰ যোগাযোগ পদ্ধতিত এক শেহতীয়া সংযোজন হ’ল ‘5G’ প্ৰযুক্তি। ‘5G’-এ বেতাঁৰ দূৰভাষ প্ৰযুক্তিৰ ‘পঞ্চম প্ৰজন্ম( Fifth Generation)-ক সূচায়। ‘5G’-ৰ কাৰ্যকৰীকৰণে তথ্যৰ সৰবৰাহ, ইন্টাৰনেটৰ বেগ তথা দূৰসংযোগৰ ক্ষেত্ৰখনলৈ এক ব‍্যাপক পৰিৱৰ্তন আনিব বুলি ভবা হৈছে।।\n‘5G’-ৰ সম্পৰ্কে বিতংকৈ আলোচনা কৰাৰ আগেয়ে আমি ইয়াৰ পূৰ্ববৰ্তী বেতাঁৰ সংযোগ পদ্ধতি সমূহৰ বিষয়ে কিঞ্চিত ধাৰণা গোটাই লওঁ।\n১৮৭৬ চনৰ ১০ মাৰ্চত আলেকজেণ্ডাৰ গ্ৰাহামবেলৰ প্ৰথম টেলিফোনিক বাৰ্তালাপৰ লগে-লগে দূৰসংযোগৰ ইতিহাসত এক নতুন দুৱাৰ মুকলি হয়। পৰৱৰ্তী সময়ত এই ক্ষেত্ৰখনত অনেক গৱেষণা আৰু বিকাশৰ সূচনা হয়। অৱশেষত ওঠৰ শতিকাৰ দ্বিতীয়াৰ্ধত ‘1G’-ৰ স’তে প্ৰথমবাৰৰ বাবে মানুহৰ পৰিচিতি ঘটে। মানুহে হাতে-হাতে লৈ ফুৰিব পৰা ‘চেলফোন’(cell phone) বা ‘মোবাইল ফোন’(mobile phone)-ৰ প্ৰচলন হয়। ইয়াৰ লগে-লগে দূৰসংযোগৰ এক সম্পূৰ্ণ নতুন অভিজ্ঞতাৰ সূচনা হয়। এয়া আছিল ব‍্যৱসায়িক স্বচালিত চেলুলাৰ নেটৱৰ্ক প্ৰযুক্তিৰ পৃথিৱীখনত মানুহৰ প্ৰথম খোজ। ‘1G’ প্ৰযুক্তিয়ে অৱশ্যে কেৱল কথা পতাৰ সুবিধাহে আগবঢ়াইছিল। এই প্ৰযুক্তিৰ অসুবিধাসমূহ সমাধানৰ চেষ্টাৰ ফলত ১৯৯১ চনত ‘2G’ প্ৰযুক্তি মানুহৰ হাতত পৰেহি। ‘2G’ প্ৰযুক্তিয়ে টেলিফোনিক বাৰ্তালাপৰ লগতে SMS,MMS তথা চিত্ৰ-বাৰ্তা(picture message)আদিৰ সুবিধাও আগবঢ়ায়। ‘2G’-ৰ দ্বাৰা প্ৰথমবাৰৰ বাবে ‘ডিজিটেল’(digital)ৰূপত তথ্যৰ সৰবৰাহ হয়। ‘2G’-ৰ তথ‍্য সৰবৰাহৰ বেগ অৱশ্যে যথেষ্ট কম আছিল। ‘2G’ প্ৰযুক্তিৰ উত্তৰসূৰীৰূপে ১৯৯৮ চন মানত ‘3G’ প্ৰযুক্তিৰ আৰম্ভণি ঘটে। ইয়াৰ লগে-লগে তথ্য সৰবৰাহ তথা ইন্টাৰনেটৰ বেগৰ ক্ষেত্ৰত এক ব‍্যাপক পৰিৱৰ্তন আহে। ‘3G’-ৰ বৰ্ধিত ক্ষমতাই ‘ভিডিঅ’ চোৱা, ‘ভিডিঅ’ৰ দ্বাৰা বাৰ্তলাপ কৰা আদি সম্ভৱপৰ কৰি তোলে। ডাঙৰ আকাৰৰ ‘ই-মেইল’ তথা তথ্যৰ প্ৰেৰণ, দ্ৰুত ইন্টাৰনেট সেৱা, বৰ্ধিত নিৰাপত্তা আদি ‘3G’ প্ৰযুক্তিৰে ফল। সময় আগবঢ়াৰ লগে-লগে উন্নতৰ পৰা উন্নত্তৰ প্ৰযুক্তিৰ সূচনা হ’বলৈ ধৰে। তাৰেই ফলশ্ৰুতিত ২০০৮ চন মানত ‘3G’-ৰ সমান্তৰালভাৱেই ‘4G’-ৰ কাৰ্যকৰীকৰণ আৰম্ভ হয়। ‘4G’ প্ৰযুক্তিৰ লগে-লগে অৱধাৰিত ভাৱে ‘স্মাৰ্টফোন’সমূহ দৃশ্যপটলৈ আহে। ‘4G’ প্ৰযুক্তিৰ ফলত ইন্টাৰনেটৰ বেগ ‘3G’-ৰ তুলনাত অনেক গুণে বাঢ়ি যায়।\nযদিও ‘4G’-ৰ প্ৰচলনে দূৰসংযোগৰ পৃথিৱীখনলৈ এক বৈপ্লৱিক পৰিৱৰ্তন আনে তথাপি ইয়াৰো বহুবোৰ সীমাবদ্ধতা ধৰা পৰে। প্ৰধানকৈ ব‍্যহাৰকাৰীৰ ঘনত্ব বাঢ়ি গ’লে ইন্টাৰনেটৰ বেগ বিৰক্তিকৰ ভাৱে কমি যায়। আন্তঃৰাষ্ট্ৰীয় যাত্ৰাৰ সময়তো ‘4G’- সেৱায়ে সমস্যা দিয়া পৰিলক্ষিত হয়।এনেবোৰ কথায়ে অধিক সুচল প্ৰযুক্তিৰ প্ৰয়োজনীয়তা আনি দিয়ে। তাৰ ফলতে ‘5G’ প্ৰযুক্তিৰ প্ৰচলনৰ সম্ভাৱনাৰ সৃষ্টি হয়।\nএতিয়া আহোঁ ‘5G’ প্ৰযুক্তিৰ কথালৈ। বেতাঁৰ দূৰভাষ প্ৰযুক্তিত নৱতম সংযোজন ‘5G’ প্ৰযুক্তিনো আচলতে কি? ই পূৰ্ববৰ্তী প্ৰযুক্তিসমূহৰ পৰা কিদৰে পৃথক? ই ইমানকৈ সকলোৰে মনোযোগ আকৰ্ষণ কৰাৰ কাৰণেই বা কি?\n‘5G’ প্ৰযুক্তি হ’ল বেতাঁৰ চেলুলাৰ দূৰসংযোগ ব‍্যৱস্হাৰ পঞ্চম প্ৰজন্ম। ই পূৰ্বৱৰ্তী প্ৰযুক্তিবোৰৰ তুলনাত অনেক গুণ বেছি কাৰ্যক্ষম হ’ব। ‘5G’ প্ৰযুক্তি মূলত: পাঁচটা প্ৰযুক্তিৰ ওপৰত আধাৰিত। প্ৰথম হ’ল মিলিমিটাৰ তৰংগৰ ব‍্যৱহাৰ। এই মিলিমিটাৰ তৰংগৰ প্ৰসাৰ ৩0 গিগাহাৰ্ডজ(30GHz)-ৰ পৰা ৩০০ গিগাহাৰ্ডজ(300GHz) পৰ্যন্ত।ইয়াৰ ব্যৱহাৰে ইন্টাৰনেটৰ বেগ যথেষ্ঠ বঢ়াব। চকুৰ পচাৰতে একোখন চলচিত্ৰ বা আন বৃহৎ আকাৰৰ তথ‍্য আদি ‘ ডাউনল’ড ’ কৰা সম্ভৱপৰ হ’ব। পিছে মিলিমিটাৰ তৰংগৰ এটা অসুবিধা হ’ল ই সহজেই বায়ুমণ্ডল বা আন প্ৰতিবন্ধকৰ দ্বাৰা শোষিত হয়। ফলত সংকেত বোৰ বেছি দূৰলৈ পঠাব নোৱাৰি। ইয়াৰ সমাধানৰূপে দ্বিতীয় টো প্ৰযুক্তিৰ সহায় লোৱা হৈছে। এয়া হ’ল ‘নেটৱৰ্ক’ৰ সৰু সৰু আৱৰ্ত কিছুমান সৃষ্টি কৰা(small cells of network)। তাৰ জৰিয়তে কোনো ব‍্যাঘাত নঘটাকৈ ইন্টাৰনেট সেৱা উপলব্ধ হ’ব।তৃতীয়টো প্ৰযুক্তিক সংক্ষেপে ‘MIMO’ বুলি কোৱা হৈছে। ‘MIMO’ অৰ্থাৎ ‘Multiple Input Multiple Output’।ই তথ্য প্ৰেৰণ আৰু গ্ৰহণৰ একাধিক পথৰ যোগান ধৰে।ই ইন্টাৰনেটৰ সুষম বেগ উপলব্ধ হোৱাত সহায় কৰে।ফলত সহজতে যিকোনো ঠাইৰ পৰা ডাঙৰ আকাৰৰ তথ্য প্ৰেৰণ, চলচ্চিত্ৰ ‘ডাউনল’ড’ আদি কৰিব পৰা যাব।\nচতুৰ্থ প্ৰযুক্তিটো হ’ল ‘Beam-forming’। ইয়াৰ সহায়ত সংকেতবোৰ নিৰ্দিষ্ট ব‍্যৱহাৰকাৰীজনলৈহে কেন্দ্ৰীভূতভাৱে পঠাব পৰা যাব।বিভিন্ন দিশৰ পৰা অহা সংকেতবোৰৰ ওপৰা-ওপৰি হৈ আঁসোৱাহৰ সৃষ্টি কৰিব নোৱাৰে।এতিয়া আহোঁ পঞ্চম প্ৰযুক্তিটোলৈ।সেইটো হ’ল ‘Full duplex’।বৰ্তমানৰ চেলুলাৰ ষ্টেচনবোৰে একে সময়তে সংকেত গ্ৰহণ(receive) আৰু প্ৰেৰণ(transmit) কৰিব নোৱাৰে। ‘Full duplex’পদ্ধতিয়ে সেই সমস্যাৰো সমাধান কৰিবলৈ সক্ষম হ’ব।\nমাত্ৰ ইমানেই নহয়। ‘5G’-য়ে প্ৰযুক্তি-বিজ্ঞানৰ সমগ্ৰ পৃথিৱী খনলৈ ব‍্যাপক পৰিৱৰ্তন আনিব বুলি ভবা হৈছে। IoT (Internet of Things) অৰ্থাৎ ‘সামগ্ৰীৰ ইন্টাৰনেট’ক ই দৈনন্দিন জীৱনৰ অপৰিহাৰ্য অংগত পৰিণত কৰিব।লগতে বিভিন্ন বৈদ্যুতিন যন্ত্ৰ-পাতি ব‍্যৱহাৰৰ তথা দূৰ-নিয়ন্ত্ৰণ(Remote Control)-ৰ এক নতুন পৰিৱেশৰ সৃষ্টি কৰিব। চিকিৎসা আৰু অস্ত্ৰোপচাৰ, পৰিবহণ, ঘৰুৱা তথা ঔদ‍্যোগিক যন্ত্ৰ-পাতিৰ ক্ষেত্ৰতো প্ৰযুক্তিৰ এক নতুন মাত্ৰাৰ সৃষ্টি হ’ব।\nএতিয়া মনলৈ প্ৰশ্ন আহে এনে এক উন্নত প্ৰযুক্তিৰ ইমানবোৰ যোগাত্মক দিশৰ লগতে নেতিবাচক দিশো জানোঁ নাই?যদি আছে সেইবোৰ কি? সেইবোৰৰ সমাধানসূত্ৰ ওলাবনে?\nদৰাচলতে ব‍্যৱহাৰিক আৰু ব‍্যৱসায়িক দৃষ্টিকোণৰ পৰা ‘5G’ প্ৰযুক্তি যিমান চৰ্চিত হৈছে তাৰ তুলনাত স্বাস্হ‍্য আৰু পৰিবেশৰ ওপৰত ইয়াৰ প্ৰভাৱৰ কথা যথেষ্ঠ আওকাণ কৰা হৈছে।কিন্তু ‘5G’-ৰ স’তে জড়িত ৰেডিঅ’ কম্পনাংকৰ নেতিবাচক দিশৰ প্ৰতি সজাগ বিজ্ঞানী তথা চিকিৎসকসকলে মানুহৰ দৃষ্টি আকৰ্ষণ কৰাৰ চেষ্টা নকৰাকৈ থকা নাই। ২0১৭চনৰ ছেপ্টেম্বৰত প্ৰায় চাৰিশজন বিজ্ঞানী আৰু ডাক্তৰে ইউৰোপীয় সংঘ(European Union)ক এক অনুৰোধ জনায়।তাৰ জৰিয়তে ‘5G’-ৰ স্বাস্হ‍্য আৰু পৰিবেশৰ ওপৰত অধিক গৱেষণা নোহোৱালৈকে ‘5G’-ৰ কাৰ্যকৰীকৰণ স্হগিত ৰাখিবলৈ তেওঁলোকে আবেদন কৰে। ২০১১চনতে বিশ্ব স্বাস্হ‍্য সংস্হাৰ অন্তৰ্গত আন্তঃৰাষ্ট্ৰীয় কৰ্কট ৰোগ গৱেষণা (International Agency for Research on Cancer)এ এই কথা কৈছিল যে ৩০কিলোহাৰ্ডজ-৩০০গিগাহাৰ্ডজৰ ৰেডিঅ’ কম্পনাংক কৰ্কটৰোগৰ কাৰক হ’ব পাৰে।সেই গৱেষণাৰ মতে উক্ত কম্পনাংক চিগাৰেটৰ সমানেই ক্ষতিকৰ। পৰবৰ্তী গৱেষণাবোৰেও সেই কথাৰ সত‍্যতা প্ৰতিস্থাপিত কৰে।‘5G’-প্ৰযুক্তিত ব‍্যৱহৃত কম্পনাংকৰ প্ৰসাৰ ৩০গিগাহাৰ্ডজ-৩০০গিগাহাৰ্ডজ।গতিকে বিজ্ঞানী আৰু চিকিৎসক সকলৰ আশংকা নিশ্চিত ভাৱেই ভিত্তীহীন নহয়।ৰেডিঅ’ কম্পনাংকয়ে কৰ্কট ৰোগৰ উপৰি ‘ডি.এন.এ’-ৰ ক্ষতি, প্ৰজনন তন্ত্ৰৰ সমস্যা, স্নায়ুতন্ত্ৰৰ অসুস্হতা আদিও ঘটাব পাৰে বুলি জানিব পৰা গৈছে।কিন্তু বৰ্তমানেও এই দিশত প্ৰয়োজনীয় গৱেষণাৰ অতিশয় অভাৱ পৰিলক্ষিত হৈছে।\nদক্ষিণ কোৰিয়া,চীন,ইংলেণ্ড,আমেৰিকাকে ধৰি বহুকেইখন দেশতে ইতিমধ্যে ‘5G’-ৰ ব‍্যৱহাৰ আৰম্ভ হৈছে।ভাৰততো ২০২১ চনৰ দ্বিতীয়াৰ্ধ পৰ্যন্ত ‘5G’ উপলব্ধ হ’ব বুলি ঘোষণা কৰা হৈছে।কিন্তু প্ৰশ্ন হয় দীৰ্ঘম্যাদী প্ৰভাৱৰ কথা নভবাকৈ প্ৰধানকৈ ব‍্যৱসায়িক স্বাৰ্থতে এই খৰখেদা কিমানদূৰ যুক্তিসংগত?ব‍্যৱহাৰিক যোগ‍্যতাৰ খাতিৰতে যিকোনো প্ৰযুক্তিৰে নেতিবাচকতাসমূহ আওকাণ কৰা জানোঁ উচিত?এইক্ষেত্ৰত জনসাধাৰণৰ সজাগতা খুবেই প্ৰয়োজনীয়।জনসাধাৰণৰ সজাগতাই উক্ত বিষয়ত নিৰপেক্ষ চিন্তা-চৰ্চা আৰু অধিক গৱেষণাৰ বাবে তাগিদাৰ সৃষ্টি কৰিব বুলি আশা কৰিব পাৰি।


Tamigen in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tamigen ar byavahar, ppali, parshwakriya, upkaar, kriya-pratikriya aaru satarkatabani\nTamigen की जानकारी\nTamigen ৰ লাভ আৰু ব্যৱহাৰসমূহ- Tamigen Benefits & Uses in Assamese- Tamigen ar laabh aaru byavaharsamuh\nTamigen ৰ পালি আৰু সেয়া কেনেদৰে ল'ব- Tamigen Dosage & How to Take in Assamese - Tamigen ar paali aaru xeya kenedore lobo\nTamigen ৰ পাৰ্শ্চক্ৰিয়াসমূহ- Tamigen Side Effects in Assamese- Tamigen ar parshwakriyasamuh\nTamigen সংক্ৰান্ত সতৰ্কতাবাণীসমূহ- Tamigen Related Warnings in Assamese- Tamigen xonkranta xatarkatabanisamuh\nঅইন দৰৱৰ সৈতে Tamigenৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tamigen with Other Drugs in Assamese- Oinor xoite Tamigen ar gurutor kriya-pratikriya\nTamigen মতভেদসমূহ- Tamigen Contraindications in Assamese- Tamigen nishedhsamuh\nTamigen ৰ বিষয়ে সততে সোধা প্ৰশ্নসমূহ- Frequently asked Questions about Tamigen in Assamese- Tamigen ar bikhoye satate xodha prashnasamuh\nখাদ্য আৰু মদৰ সৈতে Tamigen ক্ৰিয়া-প্ৰতিক্ৰিয়া- Tamigen Interactions with Food and Alcohol in Assamese- khadya aaru modor xoite Tamigen kriya-pratikriya\nTamigen ৰ লাভ আৰু ব্যৱহাৰসমূহ - Tamigen Benefits & Uses in Assamese - Tamigen ar laabh aaru byavaharsamuh\nTamigen তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTamigen ৰ পালি আৰু সেয়া কেনেদৰে ল'ব - Tamigen Dosage & How to Take in Assamese - Tamigen ar paali aaru xeya kenedore lobo\nTamigen-ৰ উপাদানসমূহ - Tamigen Active Ingredients in Assamese - Tamigen-ar upadaansamuh\nTamigen ৰ পাৰ্শ্চক্ৰিয়াসমূহ - Tamigen Side Effects in Assamese - Tamigen ar parshwakriyasamuh\nগৱেষণাৰ ভিত্তিত, Tamigen ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTamigen সংক্ৰান্ত সতৰ্কতাবাণীসমূহ - Tamigen Related Warnings in Assamese - Tamigen xonkranta xatarkatabanisamuh\nTamigen-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Tamigen লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nTamigen-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTamigen এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Tamigen কি প্ৰভাৱ দেখা গৈছে?\nTamigenৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Tamigen কি প্ৰভাৱ দেখা গৈছে?\nকলিজা ৰ বাবে Tamigen ক্ষতিকাৰক নহয়।\nহৃদযন্ত্ৰৰ ক্ষেত্ৰত Tamigen ৰ কি প্ৰভাৱ দেখা গৈছে?\nTamigenৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Tamigenৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tamigen with Other Drugs in Assamese - Oinor xoite Tamigen ar gurutor kriya-pratikriya\nTamigen তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTamigen মতভেদসমূহ - Tamigen Contraindications in Assamese - Tamigen nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tamigen লোৱা অনুচিত যাতে -\nTamigen ৰ বিষয়ে সততে সোধা প্ৰশ্নসমূহ - Frequently asked Questions about Tamigen in Assamese - Tamigen ar bikhoye satate xodha prashnasamuh\nএই Tamigen-এ অভ্য়াস বা নিচাৰ সৃষ্টি কৰে নেকি?\nTamigenৰে অভ্যাস গঠনৰ কোনো কথাৰ প্ৰতিবেদন পোৱা নাই।\nTamigen লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Tamigenয়ে আপোনাক তন্দ্ৰাচ্চন্ন কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Tamigen লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Tamigenৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Tamigen ক্ৰিয়া-প্ৰতিক্ৰিয়া - Tamigen Interactions with Food and Alcohol in Assamese - khadya aaru modor xoite Tamigen kriya-pratikriya\nখাদ্য আৰু Tamigenৰ ক্ৰিয়া-প্ৰতিক্ৰিয়া\nখাদ্যৰ সৈতে Tamigen লোৱাটোৱে একো সমস্যাৰ সৃষ্টি নকৰে।\nমদ আৰু Tamigenৰ মাজৰ প্ৰতিক্ৰিয়া\nগৱেষণাৰ অভাৱত, Tamigen লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।


Alcort in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Alcort ar byavahar, ppali, parshwakriya, upkaar, kriya-pratikriya aaru satarkatabani\nAlcort के प्रकार चुनें\nAlcort ৰ মূল্য আৰু পেকৰ চাইজ - Alcort Price and Pack Size in Assamese - Alcort ar mulya aaru pakor size\nAlcort की जानकारी\nAlcort ৰ লাভ আৰু ব্যৱহাৰসমূহ- Alcort Benefits & Uses in Assamese- Alcort ar laabh aaru byavaharsamuh\nAlcort ৰ পালি আৰু সেয়া কেনেদৰে ল'ব- Alcort Dosage & How to Take in Assamese - Alcort ar paali aaru xeya kenedore lobo\nAlcort ৰ পাৰ্শ্চক্ৰিয়াসমূহ- Alcort Side Effects in Assamese- Alcort ar parshwakriyasamuh\nAlcort সংক্ৰান্ত সতৰ্কতাবাণীসমূহ- Alcort Related Warnings in Assamese- Alcort xonkranta xatarkatabanisamuh\nঅইন দৰৱৰ সৈতে Alcortৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alcort with Other Drugs in Assamese- Oinor xoite Alcort ar gurutor kriya-pratikriya\nAlcort মতভেদসমূহ- Alcort Contraindications in Assamese- Alcort nishedhsamuh\nAlcort ৰ বিষয়ে সততে সোধা প্ৰশ্নসমূহ- Frequently asked Questions about Alcort in Assamese- Alcort ar bikhoye satate xodha prashnasamuh\nখাদ্য আৰু মদৰ সৈতে Alcort ক্ৰিয়া-প্ৰতিক্ৰিয়া- Alcort Interactions with Food and Alcohol in Assamese- khadya aaru modor xoite Alcort kriya-pratikriya\nAlcort ৰ লাভ আৰু ব্যৱহাৰসমূহ - Alcort Benefits & Uses in Assamese - Alcort ar laabh aaru byavaharsamuh\nAlcort তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlcort ৰ পালি আৰু সেয়া কেনেদৰে ল'ব - Alcort Dosage & How to Take in Assamese - Alcort ar paali aaru xeya kenedore lobo\nAlcort-ৰ উপাদানসমূহ - Alcort Active Ingredients in Assamese - Alcort-ar upadaansamuh\nAlcort ৰ পাৰ্শ্চক্ৰিয়াসমূহ - Alcort Side Effects in Assamese - Alcort ar parshwakriyasamuh\nগৱেষণাৰ ভিত্তিত, Alcort ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlcort সংক্ৰান্ত সতৰ্কতাবাণীসমূহ - Alcort Related Warnings in Assamese - Alcort xonkranta xatarkatabanisamuh\nAlcort-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Alcortএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Alcort পুনৰাই গ্ৰহণ নকৰিব।\nAlcort-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Alcortৰ বৈজ্ঞানিক গৱেষনাৰ অভাৱত, Alcortৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Alcort কি প্ৰভাৱ দেখা গৈছে?\nAlcort গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Alcort কি প্ৰভাৱ দেখা গৈছে?\nAlcort গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Alcort ৰ কি প্ৰভাৱ দেখা গৈছে?\nAlcort গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Alcortৰ গুৰুতৰ ক্ৰিয়া-প্ৰতিক্ৰিয়া - Severe Interaction of Alcort with Other Drugs in Assamese - Oinor xoite Alcort ar gurutor kriya-pratikriya\nAlcort তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlcort মতভেদসমূহ - Alcort Contraindications in Assamese - Alcort nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Alcort লোৱা অনুচিত যাতে -\nAlcort ৰ বিষয়ে সততে সোধা প্ৰশ্নসমূহ - Frequently asked Questions about Alcort in Assamese - Alcort ar bikhoye satate xodha prashnasamuh\nএই Alcort-এ অভ্য়াস বা নিচাৰ সৃষ্টি কৰে নেকি?\nনহয়, Alcortয়ে অভ্যাসৰ সৃষ্টি নকৰে।\nAlcort আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Alcort লোৱাটো নিৰাপদ।\nনহয়, Alcortয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Alcort ক্ৰিয়া-প্ৰতিক্ৰিয়া - Alcort Interactions with Food and Alcohol in Assamese - khadya aaru modor xoite Alcort kriya-pratikriya\nখাদ্য আৰু Alcortৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Alcort আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Alcortৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Alcortৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAlcort ৰ অনুকল্প - Substitutes for Alcort in Assamese\nAlcort के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Alcort লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Alcort ব্যৱহাৰ কৰিছিল নেকি?\nআপুনি কিমান পৰিমাণে Alcort সেৱন কৰিছিল?\nআপুনি Alcort ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Alcort সেৱন কৰে?


নালাগে কাৰ্ডঃ ফোনৰ জৰিয়তেই ATM ৰ পৰা উলিয়াব পাৰিব টকা, জানক এই পদ্ধতি - নিয়মীয়া বাৰ্তা\nনালাগে কাৰ্ডঃ ফোনৰ জৰিয়তেই ATM ৰ পৰা উলিয়াব পাৰিব টকা, জানক এই পদ্ধতি\nহঠাৎ ধনৰ প্ৰয়োজন হ’লে বেংকলৈ গৈ দীঘলীয়া শাৰী পাতি ধন লোৱা বা প্ৰয়োজনত এটিএমত কাৰ্ড স্ৱাইপ কৰা প্ৰণালী এতিয়াৰ পৰা পুৰণা হৈছে। কাৰণ এতিয়াৰ পৰা আপুনি ডেবিট কাৰ্ডখন লগত নাৰাখিলেও প্ৰয়োজনত এটিএমৰ পৰা টকা উলিয়াব পাৰিব। আপুনি মিজৰ ফোনটোৰ জৰিয়তেই সহজে এটিএমৰ পৰা টকা উলিয়াব পাৰে।\nএটিএম কোম্পানী NCR কৰ্পোৰেচনে শেহতীয়াকৈ কাৰ্ডবিহীন নগদ ধন তোলাৰ বাবে ইউপিআইৰ (UPI) ওপৰত ভিত্তি কৰি এটা ব্যৱস্থা আনিছে। এই নতুন ব্যৱস্থাত ফোনৰ UPI পেমেণ্টৰ যিকোনো এপ যেনে Google Pay, Phone Pe, Amazon Pay , Paytm, BHIM ইত্যাদিৰ জৰিয়তে টকা উলিয়াব পাৰিব।\nইউ.পি.আই. এপৰ জৰিয়তে QR কোড স্কেন কৰি এটিএমৰ পৰা টকা উলিয়াব পাৰিব। চিটি ইউনিয়ন বেংকে ইতিমধ্যে এই বিশেষ সুবিধা সহ ১৫০০ এটিএম আপগ্ৰেড কৰিছে।\nডেবিট কাৰ্ড অবিহনে কেনেকৈ নগদ ধন উলিয়াব লাগে জানো আহক-\nপ্ৰথমে আপুনি আপোনাৰ স্মাৰ্টফোনত যিকোনো UPI পেমেণ্ট এপ্লিকেছন খুলিব লাগিব।\nতাৰ পিছত QR কোডটো ATM স্ক্ৰীণত স্কেন কৰিব লাগিব।\nআপুনি যিমান টকা উলিয়াব সেয়া ফোনৰ ইউ.পি.আই. এপত দিয়ক।\nপ্ৰচেছ বুটামত ক্লিক কৰি নিশ্চিত কৰক।\nআপোনাৰ ৪ বা ৬ সংখ্যাৰ ইউ.পি.আই. পিন নম্বৰটো লিখিব লাগিব।\nএটিএমৰ পৰা নগদ ধন ওলাই আহিব।\nউল্লেখ্য যে বৰ্তমান এই সুবিধাৰ জৰিয়তে আপুনি সৰ্বাধিক ৫,০০০ টকাহে উলিয়াব পাৰিব।\nLong Drive-ৰ বাবে যাব খুজিছে যদি আজিয়ে ঘৰলৈ আনক Honda CB500X


সুন্দৰী হ’বলৈ গৈ কৰুণ মৃত্যু! ‘নিতম্ব’ অস্ত্ৰোপচাৰ কৰি যমৰ ঘৰ পালেগৈ মডেল-অভিনেত্ৰী mexican-kim-kardashian-joselyn-cano-dies-following-a-botched-butt-lift-surgery– News18 assam\nসুন্দৰী হ’বলৈ গৈ কৰুণ মৃত্যু! ‘নিতম্ব’ অস্ত্ৰোপচাৰ কৰি যমৰ ঘৰ পালেগৈ জনপ্ৰিয় মডেল-অভিনেত্ৰী\nঅত্যন্ত দুখজনক! ইচ্ছা আছিল বেছি সুন্দৰী হোৱাৰ। কিন্তু...\nLast Updated : December 23, 2020, 17:22 IST\nঅত্যন্ত দুখজনক। ইচ্ছা আছিল সুন্দৰী হোৱাৰ। কিন্তু সুন্দৰী হ’বলৈ গৈ দুৰ্ভাগ্যজনক ভাবে সাৱটিলে মৃত্যু। ঘটনাটো সংঘটিত হৈছে মেক্সিকোত। নিতম্ব ডাঙৰ কৰিবলৈ গৈ মৃত্যুক সাৱটিলে মডেল জেচলিন ক্যানোৱে। মেক্সিকোৰ জনপ্ৰিয় মডেল-অভিনেত্ৰীগৰাকীৰ ইচ্ছা আছিল নিজৰ নিতম্ব ডাঙৰ কৰাৰ। কিন্তু নিজৰ মনৰ ইচ্ছা পূৰণ কৰিবলৈ গৈ সাৱটিলে মৃত্যু।\nখবৰ অনুসৰি, কেৰিয়াৰ আৰম্ভ কৰাৰ দিন ধৰি মডেলিং জগতত অত্যন্ত জনপ্ৰিয় আছিল অভিনেত্ৰীগৰাকী। বহু পুৰুষৰ বাবে আছিল আকৰ্ষণৰ কেন্দ্ৰবিন্দু। কিন্তু নিতম্ব ডাঙৰ কৰি অধিক ধুনীয়া হ’বলৈ গৈ অকাল মৃত্যু হ’ল অভিনেত্ৰীগৰকীৰ।\nঅপাৰেশ্যন চলি থকাৰ সময়তে মৃত্যু হয় অভিনেত্ৰীগৰাকীৰ। অভিনেত্ৰীগৰাকীৰ অকাল মৃত্যুৱে এতিয়া মৰ্মাহত কৰি তুলিছে অনুৰাগীসকলক।\nFirst published: December 23, 2020, 17:07 IST\nActress DeathDeath NewsmexicoModel


যোৰহাট-মাজুলী সংযোগী দলঙৰ নামত চলিছে নেকি নিকৃষ্ট ৰাজনীতি ?\nHOME/ STATE/ MAJULI/ALLEGATION OF POLITICS IN THE NAME OF BRIDGE CONNECTING JORHAT MAJULI\nPublished on: Sep 21, 2021, 8:47 PM IST\nযোৰহাট -মাজুলী দলঙৰ নামত নিকৃষ্ট ৰাজনীতি চলিছে নেকি ? ৯২৫ কোটি টকাৰ দলং নামত মাজুলীবাসীক আভূৱা ভাৰিছে নেকি চৰকাৰে ? কোনে কৰিলে এই অভিযোগ সবিশেষ আমাৰ এই বিশেষ প্ৰতিবেদনত ৷\nমাজুলী, 21 ছেপ্টেম্বৰ : মাজুলী-যোৰহাট সংযোগী দলঙক লৈ নিকৃষ্ট ৰাজনীতি হোৱাৰ অভিযোগ উত্থাপিত হৈছে । এই অভিযোগ উত্থাপন কৰিছে মাজুলী জিলা বিজেপিৰ প্ৰতিষ্ঠাপক সভাপতি তথা বৰ্তমান মাজুলী জিলা সত্ৰ মহাসভাৰ সম্পাদক পুতুল মহন্তই । মহন্তই কয় যে, ৯২৫ কোটি টকা এনে দলং নিৰ্মাণ কৰাৰ বাবে নিচেই নগন্য টকা । মাজুলীৰ লগত চূড়ান্ত ৰাজনীতি হোৱা বুলি মত প্ৰকাশ কৰি তেওঁ কয়, এনেকুৱা ৰাজনীতি কৰিবলৈ মাজুলীলৈ কোনো যাব নালাগে ।\nফেৰী দুৰ্ঘটনা সন্দৰ্ভত মন্তব্য কৰি তেওঁ কয় , জলপৰিবহন বিভাগৰ গাফিলতিৰ বাবে হৃদয়বিদাৰক ঘটনা সংঘটিত হৈছে । মাজুলীক লৈ নিকৃষ্ট ৰাজনীতি কৰা সকল জহান্নামে যাওক বুলিও ক’লে তেওঁ । ব্যক্তিগত নাও চলাই ৰ'পেক্স বন্ধ কৰি ৰখা সকলকো ছিণ্ডিকেটৰাজ চলাই থকাৰ অভিযোগ দি গৰিহনা দিয়ে জিলা সত্ৰ মহাসভাৰ সম্পাদক গৰাকীয়ে ।\nইয়াৰোপৰি, ব্যক্তিগত সৰু ফেৰী চলাবলৈ ডাঙৰ ফেৰী বন্ধ কৰি ৰাখি দুৰ্ঘটনা সংঘটিত কৰাৰ লগত জড়িত সকলক দৃষ্টান্তমূলক শাস্তি দিয়াৰো আহ্বান জনালে তেওঁঁ ।\nআনহাতে, দেওবাৰে বিয়লি মাজুলী নতুন কমলাবাৰী সত্ৰৰ সত্ৰ মহাসভাৰ কাৰ্যালয়ত এখনি জৰুৰী কাৰ্যনিৰ্বাহক সভা অনুষ্ঠিত হয় । সভাপতি হৰিদেৱ গোস্বামীৰ সভাপতিত্বত অনুষ্ঠিত সভাত শেহতীয়াকৈ ফেৰী দুৰ্ঘটনাত নিহত সকললৈ শ্ৰদ্ধাঞ্জলি জ্ঞাপন কৰে । বহুকেইটা প্ৰস্তাৱ অসম চৰকাৰলৈ প্ৰেৰণ কৰে তেওঁ । ইয়াৰোপৰি, আভ্যন্তৰীণ জলপৰিবহন বিভাগৰ ভুলৰ বাবেই এনে বেদনাদায়ক ঘটনা সংঘটিত হোৱাৰ অভিযোগ কৰি দলং নিৰ্মাণত সত্ৰাধিকাৰ সকলে বিৰোধত কৰা নাই বুলিও মন্তব্য কৰে তেওঁ ।\nলগতে পঢ়ক : মাটিৰ দালালে ক’লে, হাতজোৰ কৰি কৈছো মই একো নাজানো


Daily Current Affairs Quiz: 25- 11-2021 - Assam Study Centre\nDaily Current Affairs Quiz: 25- 11-2021\nNovember 25, 2021 by Assam Study Centre\nDaily Current Affairs Quiz: 25- 11-2021. আজিৰ কাৰেণ্ট এফেয়ার্চ কুইজত বিনামূলীয়া তীৰ্থযাত্ৰা আঁচনি, মিৰাজ ২০০০ প্ৰশিক্ষক বিমান আৰু সংবিধান দিৱস ২০২১ আদি বিষয়সামৰি লোৱা হৈছে।\n১) দিল্লীৰ বিনামূলীয়া তীৰ্থযাত্ৰা আঁচনিৰ অধীনত প্ৰথম খন ৰেল কেতিয়া প্ৰস্থান কৰিব?\nক) ৩০ নৱেম্বৰ\nখ) ডিচেম্বৰ ১\nগ) ডিচেম্বৰ ২\nঘ) ডিচেম্বৰ ৩\n২) কোন দেশৰ প্ৰথম মহিলা প্ৰধানমন্ত্ৰী মাগদালেনা এণ্ডাৰ্ছনে তেওঁৰ মিত্ৰজোঁটৰ চৰকাৰৰ পতনৰ পিছত প্ৰথম দিনা পদত্যাগ কৰিছিল?\n৩) দিল্লীয়ে কোন দিনাৰ পৰা কেৱল চিএনজি আৰু বৈদ্যুতিক বাহনৰ অনুমতি দিব?\n৪) প্ৰদূষণ লকডাউনৰ পিছত কোন দিনাৰ পৰা দিল্লীৰ বিদ্যালয় আৰু শিক্ষানুষ্ঠানসমূহ পুনৰ খুলিব?\nখ) ২৭ নৱেম্বৰ\nগ) ২৮ নৱেম্বৰ\nঘ) ২৯ নৱেম্বৰ\n৫) ভাৰতীয় সেনাই কোন ৰাষ্ট্ৰৰ পৰা দুখন মিৰাজ ২০০০ প্ৰশিক্ষক বিমান লাভ কৰিছিল?\nগ) আমেৰিকা যুক্তৰাষ্ট্ৰ\n৬) সংবিধান দিৱস ২০২১ কেতিয়া?\n৭) নাছাৰ প্ৰথম গ্ৰহ প্ৰতিৰক্ষা পৰীক্ষা অভিযানৰ নাম কি?\n১) ডিচেম্বৰ ৩\nদিল্লী চৰকাৰৰ বিনামূলীয়া তীৰ্থযাত্ৰা আঁচনিৰ অধীনত দিল্লীৰ পৰা অযোধ্যালৈ জ্যেষ্ঠ নাগৰিকক লৈ যোৱা প্ৰথমখন ৰে’ল ২০২১ চনৰ ৩ ডিচেম্বৰত প্ৰস্থান কৰিব। এই কথা দিল্লীৰ মুখ্যমন্ত্ৰী অৰবিন্দ কেজৰিৱালে জনায়।\nচুইডেনৰ প্ৰথম গৰাকী মহিলা প্ৰধানমন্ত্ৰী মাগদালেনা এণ্ডাৰ্ছনে ২০২১ চনৰ ২৪ নৱেম্বৰত প্ৰধানমন্ত্ৰী হিচাপে ১২ ঘণ্টাতকৈও কম সময়ৰ পিছত পদত্যাগ কৰে৷ গ্ৰীণ পাৰ্টিয়ে তেওঁৰ মিত্ৰজোঁট ত্যাগ কৰাৰ পিছত এণ্ডাৰ্ছনৰ পদত্যাগ হয়, যাৰ ফলত নৰ্ডিক দেশখন ৰাজনৈতিক অনিশ্চয়তালৈ গুচি গৈছে।\n৩) ২৭ নৱেম্বৰ\nদিল্লীৰ পৰিৱেশ মন্ত্ৰী গোপাল ৰায়ে ২৪ নৱেম্বৰ, ২০২১ তাৰিখে ঘোষণা কৰিছিল যে ২৭ নৱেম্বৰৰ পৰা কেৱল চিএনজি আৰু বৈদ্যুতিক বাহনক দিল্লীত প্ৰৱেশ কৰিবলৈ অনুমতি দিয়া হ’ব।\n৪) ২৯ নৱেম্বৰ\nদিল্লীৰ পৰিৱেশ মন্ত্ৰী গোপাল ৰায়ে ঘোষণা কৰে যে ৰাষ্ট্ৰীয় ৰাজধানীত বায়ুৰ মানদণ্ড উন্নত হোৱাৰ বাবে দিল্লীৰ সকলো বিদ্যালয়, মহাবিদ্যালয় আৰু শিক্ষানুষ্ঠান ২৯ নৱেম্বৰৰ পৰা পুনৰ মুকলি হ’ব। Daily Current Affairs Quiz: 25- 11-2021\nভাৰতীয় বায়ু সেনাই চীন আৰু পাকিস্তানৰ সৈতে সীমান্ত উত্তেজনাৰ মাজত আইএএফৰ যুঁজাৰু জেট ফ্লীটৰ বাবে এক গুৰুত্বপূৰ্ণ উদগনি হিচাপে ফ্ৰান্সৰ পৰা দুখন মিৰাজ ২০০০ প্ৰশিক্ষক সংস্কৰণৰ বিমান লাভ কৰিছিল।\n৬) ২৬ নৱেম্বৰ\nভাৰতে প্ৰতি বছৰে ২৬ নৱেম্বৰ, ২০২১ তাৰিখে ভাৰতৰ সংবিধান গ্ৰহণৰ স্মৃতিত সংবিধান দিৱস উদযাপন কৰে। ভাৰতৰ সংবিধান সভাই ১৯৪৯ চনৰ ২৬ নৱেম্বৰত ভাৰতৰ সংবিধান গ্ৰহণ কৰিছিল আৰু ই ১৯৫০ চনৰ ২৬ জানুৱাৰীত কাৰ্যকৰী হৈছিল।\nনাছাই ২৪ নৱেম্বৰ, ২০২১ তাৰিখে কেলিফৰ্ণিয়াৰ ভাণ্ডেনবাৰ্গ মহাকাশ বাহিনীৰ ঘাটিৰ পৰা ইয়াৰ ধৰণৰ প্ৰথম ডাৰ্ট মিছন (ডাবল এষ্ট্ৰইড ৰিডাইৰেকশ্বন টেষ্ট বুলিও জনা যায়) আৰম্ভ কৰিছিল। নাছাৰ ডাৰ্ট অভিযান হৈছে গ্ৰহাণু-বিচ্যুতি প্ৰযুক্তি পৰীক্ষা কৰা বিশ্বৰ প্ৰথম অভিযান।


২০২০ৰ আমেৰিকাৰ ৰাষ্ট্ৰপতি নিৰ্বাচন হ'ব ইতিহাসৰ আটাইতকৈ খৰচী নিৰ্বাচন: কিমান টকা খৰচ হ'ব?\n২০২০ৰ আমেৰিকাৰ ৰাষ্ট্ৰপতি নিৰ্বাচন হ’ব ইতিহাসৰ আটাইতকৈ খৰচী নিৰ্বাচন: কিমান টকা খৰচ হ’ব?\nLast updated Oct 29, 2020 4,446\nদ্য ষ্টেটমেন্ট : আমেৰিকাত অহা ৩ নৱেম্বৰত ৰাষ্ট্ৰপতিৰ নিৰ্বাচন অনুষ্ঠিত হ’ব আৰু ৩ নৱেম্বৰত অনুষ্ঠিত হ’বলগীয়া আমেৰিকাৰ ৰাষ্ট্ৰপতি নিৰ্বাচনেই ইতিহাসৰ আটাইতকৈ খৰচী নিৰ্বাচন হিচাপে পৰিগণিত হ’বলৈ গৈ আছে। এই নিৰ্বাচনত যোৱাবাৰৰ তুলনাত দুগুণ অৰ্থাৎ ১৪ আৰব ডলাৰ খৰচ হোৱাৰ আশংকা কৰিছে।\n‘দ্য চেণ্টাৰ ফৰ ৰেচপঞ্চিভ পলিটিক্স‘য়ে প্ৰকাশ কৰিছে যে ভোটগ্ৰহণ আৰম্ভ হোৱাৰ আগৰ মাহটোত দলসমূহে বৃহৎ পৰিমাণৰ ৰাজনৈতিক চান্দা লাভ কৰিছে আৰু সেইবাবেই এই নিৰ্বাচনত যদিও ১১ আৰব ডলাৰ খৰচ হোৱাৰ অনুমান কৰা হৈছিল কিন্তু বৰ্তমান সময়ত সেই খৰছ ১৪ আৰব ডলাৰলৈ বৃদ্ধি হোৱাৰ সম্ভাৱনা আছে। কোৱা হৈছে যে ডেমক্ৰেটিক পাৰ্টীৰ প্ৰাৰ্থী জো বাইডেনেই দানকৰ্তাৰ পৰা ১ আৰব ডলাৰ লাভ কৰা ইতিহাসৰ প্ৰথমজন প্ৰাৰ্থী হিচাপে পৰিগণিত হৈছে।\nউল্লেখ্য যে ডেমক্ৰেটিক পাৰ্টীৰ প্ৰাৰ্থী জো বাইডেনৰ প্ৰচাৰ অভিযানৰ বাবে ১৪ অক্টোবৰলৈকে ৯৩.৮ কোটি ডলাৰ লাভ কৰিছে আৰু বাইডেনৰ বিপৰীতে ৰিপাব্লিকানৰ পাৰ্টীৰ প্ৰাৰ্থী ডনাল্ড ট্ৰাম্পে দানকৰ্তাৰ পৰা ৫৯.৬ কোটি ডলাৰ লাভ কৰিছে। কোৱা হৈছে যে কৰ’ণা মহামাৰীৰ সময়তো আমেৰিকাৰ বহু সংখ্যক লোকে যোৱা নিৰ্বাচনতকৈ ২০২০ৰ নিৰ্বাচনলৈ অধিক বৰঙণি আগবঢ়াইছে আৰু এইবাৰৰ নিৰ্বাচনৰ পুঁজিৰ বাবে দলসমূহে মহিলাৰ পৰা সৰ্বাধিক পুঁজি লাভ কৰিছে।\nDonald TrumpExpensive ElectionJoe Bidenthe statementUS Presidential Election\nবিতৰ্কিত বিজেপি নেতা কপিল মিশ্ৰাই ক্ষমা খুজিলে দিল্লীৰ স্বাস্থ্যমন্ত্ৰী সত্যেন্দ্ৰ জৈনক


পত্নীৰ এই ৪টা গুণ থাকিলে স্বামী সুখী | গুণ সমূহ কি ? - JibonorShongram.in\n( If The Wife Has These Qualities Then The Husband Will Be Lucky ) আচাৰ্য্য চাণক্য আছিল এজন মহান কৌশলবিদ, ৰাজনীতিবিদ, কূটনীতিবিদ, অৰ্থনীতিবিদ। আচলতে তেওঁ কেৱল জীৱনৰ সকলো দিশতে গভীৰভাৱে অধ্যয়ন কৰাই নহয়, মানুহৰ জীৱন-ধাৰণৰ পদ্ধতিৰ বিষয়েও এক বিস্তৃত ধাৰণা দিছিল। আজিও তেওঁৰ কথাবোৰক চিৰন্তন সত্য বুলি গণ্য কৰা হয় ।\nআচাৰ্য্য চাণক্যই জীৱনত দিয়া নীতি সমূহ মানি চলিলে তেওঁ জীৱনত চৰম উন্নতি সাধন কৰিবলৈ সক্ষম হ’ব । কথাত আছে যে এজন সফল পুৰুষৰ আঁৰত এগৰাকী নাৰীৰ অৱদান থাকে ! আজি আমি কথা পাতিম কি সেই ৪টা গুণ থাকিলে স্বামী সুখী, জানিবলৈ সম্পূর্ণ পঢ়িব –\nশান্ত মহিলা, আচাৰ্য চাণক্যৰ মতে অত্যন্ত শান্ত নাৰীক দেৱী লক্ষ্মীৰ ৰূপ বুলি গণ্য কৰা হয় । এজন পুৰুষে যদি জীৱনত কোনোবা নিৰৱ, শান্ত পত্নীৰ সমৰ্থন পায়, তেন্তে তেওঁক অতি ভাগ্যৱান বুলি গণ্য কৰা হয় । ঘৰত সুখ আৰু শান্তি ব জাই ৰখাৰ লগতে সঠিক সিদ্ধান্ত গ্ৰহণ কৰিব পাৰে এই সকল মহিলাই । আৰু ফলত পৰিয়ালটো সমৃদ্ধিশালী হয় ।\nযিগৰাকী নাৰীৰ ইচ্ছা সীমিত, আচাৰ্য্য চাণক্যই তেওঁৰ প্ৰবাদত কৈছে যে যিগৰাকী নাৰীৰ ইচ্ছা সীমিত, তেওঁৰ স্বামী অত্যন্ত সৌভাগ্যৱান । চাণক্য নীতিত কোৱা হৈছে যে বহুক্ষেত্ৰত স্বামীয়ে পত্নীৰ ইচ্ছা পূৰণৰ বাবে দৈনিক কাৰ্য্যত লিপ্ত হয় । যাৰ বাবে তেওঁ বহু বিপদৰ সন্মুখীন হ’বলগীয়া হৈছে । কিন্তু নাৰীৰ ইচ্ছা সীমিত হ’লে অৰ্থাৎ অলপ সুখী হ’লে স্বামীৰ জীৱনটোও সুখী হৈ পৰে ।\nসততা থকা মহিলা, যিগৰাকী নাৰীৰ মাজত সততা থাকে, তাৰ স্বামী বহুত সুখী হয় ! সেই বাবে এজনী মহিলাৰ সততা কথা অতি প্রয়োজন, আৰু যিজনী মহিলাৰ সততা আছে তাৰ স্বামী অত্যন্ত সুখী !\nমধ্যমীয়া, আচাৰ্য চাণক্যৰ মতে পুৰুষৰ পত্নী যদি বিনয়ী হয়, তেন্তে তাইতকৈ সৌভাগ্যৱান পৃথিৱীত কোনো নাই । এনে গুণ থকা নাৰীক বিয়া কৰোৱা পুৰুষজনে সুখী জীৱন যাপন কৰিব পাৰে । তদুপৰি এই গুণ থকা নাৰীয়ে আত্মীয়-স্বজন বা ওচৰ-চুবুৰীয়াৰ লগত ভাল সম্পৰ্ক বজাই ৰাখে ।


এক দীঘলীয়া ৰক্তক্ষয়ী সংগ্ৰামৰ সমাপ্তি! দিল্লীত ত্ৰিপাক্ষিক কাৰ্বি শান্তি চুক্তি... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএক দীঘলীয়া ৰক্তক্ষয়ী সংগ্ৰামৰ সমাপ্তি! দিল্লীত ত্ৰিপাক্ষিক কাৰ্বি শান্তি চুক্তি…\nডিজিটেল ডেস্কঃ কেন্দ্ৰীয় চৰকাৰে ৪ ছেপ্টেম্বৰ, শনিবাৰে ত্ৰিপাক্ষিক “কাৰ্বি শান্তি চুক্তি” স্বাক্ষৰ কৰাৰ সম্ভাৱনা আছে। জানিব পৰা মতে কেন্দ্ৰীয় গৃহ মন্ত্ৰী অমিত শ্বাহে অসমৰ মুখ্যমন্ত্ৰী হিমন্ত বিশ্ব শৰ্মা আৰু কাৰ্বি সংগঠনৰ প্ৰতিনিধিসকলৰ উপস্থিতিত নতুন দিল্লীত এই শান্তি চুক্তিখন স্বাক্ষৰিত হ’ব বুলি আশা কৰা হৈছে।শনিবাৰে আবেলি গৃহ মন্ত্ৰালয়ৰ নৰ্থ ব্লক কাৰ্যালয়ত এই চুক্তি স্বাক্ষৰিত হ’ব বুলি সূত্ৰত প্ৰকাশ পাইছে।\nযদি শনিবাৰে এই ত্ৰিপাক্ষিক চুক্তি স্বাক্ষৰিত হয় তেনে ই অসমৰ সমাজ জীৱনৰ বাবেই এক গুৰুত্বপূৰ্ণ বুলি বিবেচিত হ’ব। অসমৰ এটা প্ৰধান জনগোষ্ঠী কাৰ্বিসকলৰ মাজৰ একাংশই দীৰ্ঘসময়ৰ পৰা বিদ্ৰোহৰ এক দীঘলীয়া ইতিহাস ৰচনা কৰিছে। এই বিদ্ৰোহী সংগঠনটোৱে ১৯৮০ ৰ দশকৰ শেষৰ ফালৰ পৰা জাতিগত হিংসা, অপহৰণ, হত্যা আৰু অবৈধ টেক্স সংগ্ৰহৰ বাবে কুখ্যাত হৈ পৰিছিল।\nসূত্ৰত প্ৰকাশিত খবৰ মতে চলিত বৰ্ষৰ ২৫ ফেব্ৰুৱাৰীত অসম চৰকাৰৰ সন্মুখত আত্মসমৰ্পণ কৰা ১,০৪০ জন উগ্ৰপন্থীৰ দলটোৰ প্ৰায় ২০০ কাৰ্বি বিদ্ৰোহীয়ে এই শান্তি চুক্তি স্বাক্ষৰৰ সময়ত উপস্থিত থাকিব।\nএই শান্তি চুক্তিত স্বাক্ষৰ কৰিবৰ বাবে কাৰ্বি বিদ্ৰোহী সংগঠনটোৰ সদস্যসকল দিল্লীত গৈ উপস্থিত হৈছে আছে বিভিন্ন হোটেলত বাহৰ পাতিছে। একেদৰে ৰাজ্যৰ মুখ্যমন্ত্ৰী হিমন্ত বিশ্ব শৰ্মাও শুক্ৰবাৰে মাজনিশা দিল্লীলৈ উৰা মাৰিছে।\nপাহাৰীয়াগাওঁ নামতাৰাবাৰীত প্ৰাকৃতিকভাৱে এৰী পলু পালন..


খহনীয়া ৰোধৰ বাবে সূচনা হওক সুগন্ধি বিৰিণা ৰোপণৰ গণ অভিযান - মুক্ত চিন্তা\nখহনীয়া ৰোধৰ বাবে সূচনা হওক সুগন্ধি বিৰিণা ৰোপণৰ গণ অভিযান\n‘বাইচ্যা মাস আহাৰ আগে আগে আমৰা শন খেত কৰি। শন পানীতে ডুবেনা। দীঘল অয়; বাইচ্যাৰ পৰে আমৰা শন খেত কাটি। শনেৰ দাম ধানেৰ সমানেই অয়। শন খেতেৰ মাটিতে ধান আবাৰ ভালই আয়। বাইচ্যাৰ পৰে খেত বৰ ভালই আয়। বাইচ্যা আইলে ভালই পাই না আইলে খাৰাব লাগে। বাইচ্যা আইলে খেতও অয়, মাছ-তাছও অয়। বাইচ্যা নাই লে ভালো লাগেনা।’\nপ্রকৃতিৰ বুকুত মাটি-পানীৰ সৈতে অন্তৰংগ হৈ পৰা, প্রকৃতিৰ বিমল ৰং-ৰূপৰ সৈতে সহবাসত অভ্যস্ত মুকালমুৱাৰ ব্ৰহ্মপুত্রৰ চৰ অঞ্চল নিৱাসী মফিজুদ্দিনৰ অনুভূতিত বান সমস্যা নহয়, বান তেওঁলোকৰ বাবে আশীৰ্বাদ। কাপলাবৰী চৰ নিৱাসী এইজন মিঞা কৃষকে বর্ণনা কৰিছিল বান আৰু কৃষিৰ সৈতে তেওঁলোকৰ কর্মকুশল দিনৰ জীৱনগাঁথা। বান তেওঁলোকৰ বাবে সমস্যা নহয়, কৃষিজীৱী মানুহৰ বাবে এক অনুপম আশীৰ্বাদ। বানে পলস পেলাই উৰ্বৰা কৰা মাটিৰ গোন্ধ বুজি পায় কৃষকে, মাছ-পুঠিৰে উভৈনদী হৈ পৰে খাল-ডোং, পথাৰ। দুর্যোগ সাময়িক, কিন্তু সুযোগৰ পথ যুগমীয়া। ১৯৮৯ চনৰ বোধ হয় ছেপ্টেম্বৰ মাহ ৷ গুৱাহাটী বিশ্ববিদ্যালয়ৰ অধ্যাপক, বিশিষ্ট ভূগোলবিজ্ঞানী ড° অৱনী কুমাৰ ভাগৱতীদেৱৰ সৈতে অসমৰ ক্ষুদ্র কৃষি সম্পৰ্কীয় এক গৱেষণাৰ বাবে ক্ষেত্রভিত্তিক অধ্যয়নৰ বাবে গৈ উপস্থিত হৈছিলো কাপলাবৰী চৰত। ওখ ওখ শন গছবোৰ দেখি সুধিছিলো — এইবোৰ কিহৰ খেতি ? কি কামত ব্যৱহাৰ হয় ? মূল্য কিমান? কিয় কৰে? ইত্যাদি। শন খেতি কৰা মাটিত তেওঁলোকে ধান ছটিয়ায়। শন নকৰা মাটিতকৈ শন খেতি কৰা মাটিত ধানৰ উৎপাদন বেছি হয়। পাঠ্যপুথি নহয়, অভিজ্ঞতাৰপৰা শিকিছে এইবোৰ। অভিজ্ঞতাইতো জীৱনৰ ডাঙৰ শিক্ষক।\nপ্রতি বছৰে অসমৰ বুকুত বানৰ মেলা বহে, কেতিয়াবা বেছি, কেতিয়াবা কম। ঠাই বিশেষে বানৰ প্রাবল্য আৰু বিস্তৃতিও পৃথক। বানে অপকাৰ, আকৌ নীৰৱে উপকাৰো কৰি থৈ যায়। প্ৰাগৈতিহাসিক সময়ৰেপৰা বানে অসমক ধুৱাই আহিছে যদিও বানত যিমান মানুহ সর্বস্বান্ত হৈছে অথবা ভিন্ন মাত্ৰাৰ ক্ষতিৰ সন্মুখীন হৈছে তাতোকৈ বোধহয় হাজাৰ গুণে বেছি ক্ষতিৰ সন্মুখীন হৈছে নদী খহনীয়াৰ কবলত। ১৯৫০ চনৰ বৰভূঁইকঁপৰ পিছৰেপৰা খহনীয়াৰ তাণ্ডৱ ক্ৰমাৎ বৃদ্ধি পাই অহাটো তথ্যগতভাৱে সত্য। পৰিমাপ মতে, ব্ৰহ্মপুত্ৰৰ উত্তৰ পাৰতকৈ দক্ষিণ পাৰৰ পিনে খহনীয়াৰ ৰূপ আৰু চৰিত্র অধিক মাৰমুখী। অসম ভ্রমণ কালত ইংৰাজ বিষয়া জন বাটলাৰে Travels in Assamঅত উল্লেখ কৰিছে যে জুন মাহৰ সময়ত ব্ৰহ্মপুত্ৰৰ উজনিত প্রতিদিনে ৩০ৰপৰা ৪০ খোজ অর্থাৎ ৪০ ফুটতকৈ অধিক নৈ পাৰ ব্ৰহ্মপুত্ৰৰ বুকুত জাহ যায়। অন্য এক তথ্য মতে, গড় হিচাপত প্রায় ৩০০ কিলমিটাৰ ঠাই খহনীয়াগ্রস্ত। ডিব্ৰুগড়, ৰহমৰীয়া, দিখৌমুখ, মাজুলী, পলাশবাৰী, বহৰি, দক্ষিণ শালমৰা আদিবোৰ ঠাই প্রভূত পৰিমাণে আক্রান্ত নদী খহনীয়াৰ তমোময় উন্মাদ আচৰণত| দক্ষিণ শালমৰা, পলাশবাৰী অথবা ৰহমৰীয়াৰ কথা নক’লোৱেই যেনিবা; মাজুলী অসমৰ গৌৰৱ, অসমৰ ঐতিহ্য, বিশ্বৰ বৃহত্তম নদীদ্বীপে আজি পথ পাৰি দিছে উছন হোৱাৰ পথত। বেদনাবিধুৰ ভয়াৱহ দুঃস্বপ্নবোৰেই আজিৰ চিৰ সহচৰ। মাজুলী অস্তিত্বৰ মহাসংকটৰ গহ্বৰত সোমাই পৰিছে। ধ্বংসৰ কৰাল গ্রাসে মাজুলীক ৰুষ্ট-ৰুদ্ৰ কৰি তুলিছে। বান আৰু নদী খহনীয়াৰ প্রলয়-তাণ্ডৱত মাজুলী আজি জৰাজীর্ণ, শতচ্ছিন্ন। ভোগালী মাজুলী, শান্তি-সম্প্রীতিৰ নিলয় মাজুলী, উভৈনদী প্রাকৃতিক সম্পদ আৰু সৌন্দৰ্যৰ আধাৰ মাজুলী আজি মাথোঁ ৰৈ আছে অলেখ বিড়ম্বনা আৰু বিধ্বংসনাৰ দুৰ্বাৰ আগ্রাসনে মাতি অনা মহাদুর্যোগৰ ক্ষণ গণি। অৱস্থাটো ঠিক কলৈ যাওঁ গোপাল, কত লুকাওঁ কৃপালৰ দৰে। থাকিলেও বিপদ, নাথাকিলেও বিপদ । চৰকাৰী তথ্য মতে, ১৯৩১ চনৰপৰা ১৯৮৯ চনপর্যন্ত বিগত ৬০টা বছৰত মাজুলীৰ তিনিটা মৌজা ক্রমে আঁহতগুৰি, কমলাবাৰী আৰু শালমৰাই নদী খহনীয়াত হেৰুওৱা মাটিৰ পৰিমাণ আছিল যথাক্রমে ১১২, ৩১ আৰু ১১৭ বর্গকিল'মিটাৰ। ১৯৮৯ চনৰ পাছৰ সময়ছোৱাত প্রবল নদী খহনীয়াৰ ধুন্ধমাৰ গতিয়ে আঁহতগুৰি মৌজাক প্রায় নিশ্চিহ্ন কৰি পেলালে। আন এক তথ্য মতে, ১৯০১ চনত মাজুলীৰ মুঠ মাটিকালি আছিল ১২৫৫ বর্গ কিল'মিটাৰ, এই হিচাপত ই বিশ্বৰ বৃহত্তম নদীদ্বীপ। কিন্তু ১৯৯০ চনৰ পৰিমাপ মতে, মাজুলীত সম্প্রতি মুঠ মাটিকালি আছেগৈ ৫১৪ বর্গ কিল’মিটাৰ। এই হিচাপত যোৱা ৯০টা বছৰত খহনীয়াত জাহ যোৱা মাজুলীৰ মাটিকালি হ’ব ৭৪১ বর্গ কিল’মিটাৰ। এখন ঠাইৰ ইমানবোৰ মাটি বিশ্বৰ কোনো নদীতে জাহ জোৱাৰ নজিৰ বিৰল। ইমানৰ পাছতো আমাৰ প্ৰশাসনিক বৰমূৰীয়াসকলৰ গাৰ নোম এডালো নলৰিল।\nব্ৰহ্মপুত্ৰৰ বুকুত মাজুলী আছে, খহনীয়াৰ ব্যাপকতাই কেৱল মাজুলীকেই নহয়, দক্ষিণপাৰৰ কম-বেছি প্ৰায়বোৰ তীৰৱৰ্তী অঞ্চলকেই অস্থিৰ কৰি তুলিছে। ব্ৰহ্মপুত্ৰৰ দক্ষিণমুখী সঞ্চালন, ১৯৫০ চনৰ ভূমিকম্পত ব্ৰহ্মপুত্ৰৰ উত্তৰপাৰৰ উচ্চতা বৃদ্ধি, উপত্যকা অংশৰ মাটিৰ গঠন আৰু ক্ৰমশঃ হ্ৰাস পাই অহা বনাঞ্চলে ব্ৰহ্মপুত্ৰৰ খহনীয়াক অধিক মাত্ৰা প্ৰদান কৰিছে। ব্ৰহ্মপুত্ৰৰ দুয়োপাৰৰ মাটিও খহনীয়া-প্ৰৱণ। বোকা-মাটিৰ পৰিমাণ কম, বালিৰ পৰিমাণ বেছি বাবেই নৈৰ সোঁতে সহজেই খহাব পাৰে। নৈপৰীয়া জলজ উদ্ভিদ নল, খাগৰি, বিৰিণা, ঝাও আদিবোৰ চুটি শিপাযুক্ত, খহনীয়া ৰোধৰ বাবে এইবোৰ কাৰ্যক্ষম নহয়। খহনীয়া নদীৰ উচ্চ প্ৰবাহৰ সময়তকৈ নিম্ন প্ৰবাহৰ সময়ত বেছি অৰ্থাৎ জলসিক্ত বালি-মাটিবোৰ নদীৰ তলি অংশৰপৰা নৈৰ সোঁতে ক্ৰমশঃ খহাই আঁতৰাই লৈ যোৱাৰ ফলত ওপৰৰ মাটিখিনি তললৈ খহি পৰে মাধ্যাকৰ্ষণিক ত্বৰণ আৰু পানীৰ কিশক প্ৰক্ৰিয়াৰ ফলত ওপৰৰ অংশৰ ক্ৰমবৰ্ধিত ওজনৰ বাবে। এনে প্ৰক্ৰিয়াৰ খহনীয়াত চুটি শিপাযুক্ত উদ্ভিদে কোনোপ্ৰকাৰে নৈৰ গৰাৰ মাটি ধৰি ৰাখিব নোৱাৰে। এনেধৰণৰ খহনীয়া প্ৰতিৰোধৰ বাবে টান আৰু গভীৰ শিপাযুক্ত উদ্ভিদহে উপযোগী।\nনৈৰ সোঁত আছে। খননো থাকিব, খহনীয়াও অৱধাৰিতভাৱে থাকিবই। কিন্তু নৈৰ খহনীয়াক নিয়ন্ত্ৰণৰ বহুবোৰ দৃষ্টান্ত আছে বাবেই ব্ৰহ্মপুত্ৰৰ খহনীয়া নিয়ন্ত্ৰণ কৰিব নোৱৰাৰ মানে নাই। জিয়াংজিন, ইয়াংচি, নীল, আমাজান আদিবোৰতো খহনীয়াৰ উপস্থিতি বৰ্তমান। আমাৰ সৈতে এটাই মাথোন পার্থক্য যে সেইবোৰ খহনীয়া আক্রান্ত নৈপৰীয়া মানুহে উদ্বাস্তু জীৱনৰ দুৰ্বিষহ যাতনা ভোগ কৰিবলগীয়া নহয়। কানাডা, চীন, ফিজি, জাপান, আমেৰিকা যুক্তৰাষ্ট্ৰ আদিবোৰ দেশত খহনীয়া একেবাৰে প্রতিৰোধ নহ’লেও কিন্তু নিয়ন্ত্ৰণ কৰিব পাৰিছে। এটা সৰু উদাহৰণ উল্লেখ কৰিলো, কাৰ্টুম চহৰৰপৰা প্ৰায় ৫০ কিল’মিটাৰ দূৰত্বত থকা ইথিউপিয়াৰ সীমান্তত নীল নদীৰ খহনীয়াই সৃষ্টি কৰিছিল মহাপ্ৰলয়ৰ। চৰকাৰৰ পৃষ্ঠপোষকতাত সেই অংশত খহনীয়া প্ৰতিৰোধৰ ব্যৱস্থা গঢ়ি তুলিছিল। আৰু মাথোঁ তিনিটা বছৰতে সেই খহনীয়াৰ প্ৰাবল্য প্ৰতি বছৰত ১৩.৪ বৰ্গ কিল’মিটাৰৰপৰা ৯.৮ বৰ্গ কিল’মিটাৰলৈ কমাই আনিবলৈ সমৰ্থ হৈছিল।\nইউনেস্ক’ৰ তত্ত্বাৱধানত প্রফেছৰ আব্দুছ আব্দুলাই পৰিচালনা কৰা প্রকল্পটোৰ সকলো দিশ চালি-জাৰি চাই দুটা গুৰুত্বপূর্ণ দিশ আঙুলিয়াই দিছিল—(১) তীৰৱৰ্তী অংশত হোৱা ব্যাপক বনাঞ্চল ধ্বংস আৰু (২) শিপা গভীৰলৈ যোৱা উদ্ভিদৰ অভাৱে খহনীয়াৰ মাত্রা ব্যাপক কৰি তুলিছিল। ফিজি দ্বীপত পানী সংৰক্ষণ আৰু খহনীয়া প্রতিৰোধৰ কামত অতীজৰেপৰা অতি ব্যৱহৃত হৈ আহিছে এবিধ ঘাঁহ—নাম ভেটিভেৰ গ্ৰাছ। ভেটিভেৰৰ ব্যৱহাৰ কেৱল ফিজিতে সীমাবদ্ধ নহয়। সম্প্ৰতি বিশ্বৰ প্ৰায় এশখনৰো অধিক দেশে নদী খহনীয়া, বান নিয়ন্ত্রণ, ভূমি সংৰক্ষণ আদিবোৰ কাৰ্যত ভেটিভেৰক পূর্ণ দক্ষতাৰে ব্যৱহাৰ কৰি আহিছে। ভেটিভেৰ সম্পর্কত কিছু কথা জনা নিতান্তই জৰুৰী অসমৰ প্রায় প্রতিৰোধহীন নদী খহনীয়াই চলাই অহা বিধ্বংসী ক্রিয়াকলাপৰ খাতিৰতে।\nভেটিভেৰৰ অসমীয়া নাম সুগন্ধি বিৰিণা। আজিৰপৰা প্রায় এশ বছৰ পূর্বে ফিজিত এই সুগন্ধি বিৰিণাক ব্যৱহাৰ কৰিছিল মাটি আৰু পানী সংৰক্ষণৰ বাবে। এক ক্রিয়াত্মক আৰু ফলপ্রসূ ব্যৱস্থা হিচাপে বিশ্ব বেংকেও পানী সংৰক্ষণ আৰু খহনীয়া ৰোধৰ বাবে ভেটিভেৰ অৰ্থাৎ সুগন্ধি বিৰিণা ৰোপণৰ পৰামৰ্শ আগ বঢ়াইছিল। কুইনছলেণ্ডত এইবিধ ঘাঁহে এক ফলপ্রসূ কৃষি ব্যৱস্থা গঢ়ি তুলিছে।\n১৯৯৯ চনত চীনৰ নামচাঙত জৈৱ-প্ৰযুক্তিবিদ পল ট্ৰুৱঙৰ গৱেষণাপত্ৰ Vetiver Grass Technology for Flood and Stream Bank Erosion Controlএ ভূয়সী প্ৰশংসা লাভ কৰিছিল। এই ভেটিভেৰ বা সুগন্ধি বিৰিণা হ’ল গভীৰ শিপাযুক্ত ঘন আৰু প্ৰতিৰোধী সবল কাণ্ডযুক্ত ক্রান্তীয় আৰু উপক্রান্তীয় জলবায়ুত বর্তি থকা এবিধ ঘাঁহ৷ কঠিন আৰু পোন কাণ্ডবোৰ পানীৰ তলতো কেইবাদিনলৈও সজীৱ হৈ থাকিবলৈ সমর্থ। ঘনকৈ ৰোপণ কৰা এই বিৰিণাই নদীৰ সোঁতৰ গতিবেগ কমাব পাৰে, সোঁতৰ দিশ সলনি কৰিব পাৰে আৰু নৈয়ে কঢ়িয়াই অনা গেদবোৰো ধৰি ৰাখিব পাৰে। নৈৰ গেদ বা পলসে ইয়াক পুতি পেলালেও ই পুনৰ বহু গভীৰৰপৰা গজি উঠিবলৈ সমর্থ। অর্থাৎ এইবিধ সুগন্ধি বিৰিণা -১৪০ ছেণ্টিগ্রেডৰপৰা ৫৫০ ছেণ্টিগ্ৰেডলৈ যিকোনো উত্তাপৰ পৰিৱেশতো মসৃণভাৱে গজিব পাৰে। দীর্ঘকাল পানীত ডুব গৈ থাকিলেও ই বিনষ্ট নহয়, আনকি একেবাৰে অনুৰ্বৰ মাটি আৰু ভীষণ প্ৰদূষিত অৱস্থাতো ইয়াৰ বৰ্তি থকাৰ সামর্থ আছে। এলুমিনিয়াম, আৰ্ছেনিক, মেংগানিজ, দস্তা, সীহ, ক্রমিয়াম, নিকেল আদিৰ দৰেই সুষমভাৱে বৃদ্ধিপ্রাপ্ত হয়। গুৰুত্বপূর্ণ কথাটো হ’ল যে ই অপতৃণ নহয়, গৰু, ঘোঁৰা, ছাগলী, ভেড়া আদি তৃণভোজী প্রাণীৰ বাবে এক উপাদেয় খাদ্যহে।\nচীনৰ নদী উপত্যকাৰ উচ্চ ঢালতো এইবিধ বিৰিণাই গেদ নিয়ন্ত্ৰণৰ লগতে উপত্যকাৰ তালকো স্থিৰ অৱস্থাত ৰাখিব পাৰিছে দীর্ঘকালৰ বাবে। মালয়েছিয়া, ফিলিপাইনছ, অষ্ট্ৰেলিয়া আদি দেশৰ খহনীয়া নিয়ন্ত্ৰণত এই সুগন্ধি বিৰিণাৰে এক ফলপ্ৰসূ ব্যৱস্থা গঢ়ি তুলিছে। এই বিৰিণাৰ শিপা কঠিন আৰু ই মাটিৰপৰা প্রায় ১৪-১৫ ফুট গভীৰলৈকে সোমাই যায়। ৰোপণৰ মাত্র এটা বছৰতে ইয়াৰ শিপা ৮ ফুট গভীৰতালৈ ব্যাপ্ত হৈ পৰে। ৰচ নদীৰ খহনীয়া প্ৰতিৰোধৰ বাবে নিৰ্মিত শৈলস্পাৰ, ৰড-চিমেন্টেৰে নিৰ্মিত বান্ধবোৰ অকামিলা আৰু বিধ্বস্ত হৈ যোৱাত তাৰ বিকল্প হিচাপে সুগন্ধি বিৰিণাৰ ৰোপণ আছিল সাংঘাতিকধৰণে কাৰ্যকৰী। সুগন্ধি বিৰিণাৰ ৰোপণে খহনীয়া প্রতিৰোধৰ লগতে নদী ঢালৰ সমতা আৰু স্থিৰতাও নিশ্চিত কৰিছিল।\nমাজুলী অসমৰ গৌৰৱ, মাজুলীক খহনীয়াৰ কৰাল গ্রাসৰপৰা উদ্ধাৰ কৰি নিশ্চিত ধ্বংসৰপৰা ৰক্ষা কৰাটো অসমক ভাল পোৱা প্রতিজনৰে আশু কর্তব্য। অন্যথা সত্ৰীয়া সংস্কৃতিৰ পীঠস্থান, অসম গৌৰৱ মাজুলী অসমৰ ভূগোল আৰু ইতিহাসৰপৰা চিৰতৰে হেৰাই যাব। সেয়ে শুভবুদ্ধিসম্পন্ন, জনগণৰ প্রতি সদিচ্ছাযুক্ত সকলো অংশৰ মানুহ, দল-সংগঠন নির্বিশেষে মাজুলীৰ খহনীয়া-প্রৱণ নদী ঢালত সুগন্ধি বিৰিণা ৰোপণ কৰিবলৈ আগ বাঢ়ি আহক। মাজুলীয়েই নহয়, তাৰাবাৰী, ডিব্ৰুগড় সর্বত্ৰতে আৰম্ভ হওক সুগন্ধি বিৰিণা ৰোপণৰ মহা গণ অভিযান। খহনীয়া-প্রৱণ নদী ঢালত ৰোপণ কৰক সুগন্ধি বিৰিণা - বিধ্বংসনাৰ বিভীষিকাই বিপর্যস্ত কৰা লক্ষ লক্ষ কৃষিজীৱী-শ্রমজীৱী মানুহৰ দুচকুত আঁকি দিয়ক সম্ভাৱনাৰ এক নতুন আলোকোজ্জ্বল ছবি।\nবিষয় খহনীয়া বান্ধ বিৰিণা\nNo Comments : "খহনীয়া ৰোধৰ বাবে সূচনা হওক সুগন্ধি বিৰিণা ৰোপণৰ গণ অভিযান"


Rastriya Madhyamik Shiksha Abhiyan(RMSA), Assam\nRastriya Madhyamik Shiksha Abhiyan, Assam Build Future..Build Nation\nMission Director, RMSA,\nSIEMAT building, SSA Campus,. Kahilipara, Guwahati-19 (Assam).\nঅসম মাধ্যমিক শিক্ষা আইন ১৯৬১ (অসম আইন XXV, ১৯৬১)খন অসমত মাধ্যমিক শিক্ষাৰ উন্নতি আৰু পৰিচালনাৰ বাবে অসমত এখন মাধ্যমিক শিক্ষা পৰিষদ গঠনৰ বাবে জাৰী কৰা হয়। এই আইনখন ২৯ জানুৱাৰী,১৯৬২ত বলৱত কৰা হয় অসম চৰকাৰৰ শিক্ষা বিভাগ প্ৰচাৰ সমিতিৰ অধিসূচনা নং- ১৫৯/৬১/৩৭, তাং ২৯/১/১৯৬২। এনেদৰেই ১৪ মাৰ্চ,১৯৬২ ত অসম মাধ্যমিক শিক্ষা পৰিষদ (চমুকৈ ছেবা)স্হাপন হয়। ১৯৬২ ৰ পৰা ছেবাই ১১ বছৰ ধৰি উচ্চতৰ মাধ্যমিক পৰীক্ষা পাতি আহিছে। এইখন আইনৰ অধীনত অসম চৰকাৰে শ্ৰী এচ চি ৰাজখোৱা DPI(DIRECTOR OF PUBLIC INSTRUCTION) ক সচিব আৰু স্কুল পৰিদৰ্শক মহম্মদ এন ইচলাম(Central Assam Circle) ক সভাপতি হিচাপে লৈ এখন পৰিষদ গঠন কৰে । এই পৰিষদখন প্ৰথমে শ্বিলংত অৱস্হিত ডি.পি.আই কাৰ্য্যালয়ৰ কনফাৰেন্স হলত অৱস্হিত আছিল । তাৰ পিচত পৰিষদখন গুৱাহাটীৰ ৰিহাবাৰীত অৱস্হিত ভাডাঘৰলৈ বদলি কৰা হয়।\nঅসম মাধ্যমিক শিক্ষা আইন ১৯৬১ (অসম আইন XXV, ১৯৬১)খন অসমত মাধ্যমিক শিক্ষাৰ উন্নতি আৰু পৰিচালনাৰ বাবে অসমত এখন মাধ্যমিক শিক্ষা পৰিষদ গঠনৰ বাবে জাৰী কৰা হয়। এই আইনখন ২৯ জানুৱাৰী,১৯৬২ত বলৱত কৰা হয় অসম চৰকাৰৰ শিক্ষা বিভাগ প্ৰচাৰ সমিতিৰ অধিসূচনা নং- ১৫৯/৬১/৩৭, তাং ২৯/১/১৯৬২। এনেদৰেই ১৪ মাৰ্চ,১৯৬২ ত অসম মাধ্যমিক শিক্ষা পৰিষদ (চমুকৈ ছেবা)স্হাপন হয়। ১৯৬২ ৰ পৰা ছেবাই ১১ বছৰ ধৰি উচ্চতৰ মাধ্যমিক পৰীক্ষা পাতি আহিছে। এইখন আইনৰ অধীনত অসম চৰকাৰে শ্ৰী এচ চি ৰাজখোৱা DPI(DIRECTOR OF PUBLIC INSTRUCTION) ক সচিব আৰু স্কুল পৰিদৰ্শক মহম্মদ এন ইচলাম(Central Assam Circle) ক সভাপতি হিচাপে লৈ এখন পৰিষদ গঠন কৰে ।\nCopyright © 2011 - All Rights Reserved - Rastriya Madhyamik Shiksha Abhiyan (RMSA)\n���ֳ�http://www.jhckjsfz35.com/huangjiayulecheng/ ���ֳ�http://www.zsslqgy80.com/wuxingyulecheng/ ������ http://www.dnczv.com/bcw/ ���Ŷĳ� http://www.ybewv.com/amdc/ ���˰ټ��� http://www.eklhp.com/zrbjl/ �ټ��� http://www.zytygb.com/baijiale/ ���Ŷĳ� http://www.luyouren.com/amdc/ ���ֳ� http://www.yjzhv.com/ozylc/ ���Ŷĳ� http://www.luyouren.com/aomenduchan/ ���Ŷĳ�www.sdadfswkj13.com/aomenduchang ���粩�ʹ�˾www.ypxsptbfd7.com/wangluobocaigongsi �����ֳ�www.jyglzz0.com/shenhuayulecheng/ �������ֳ�www.zqga26.com/aomenyulecheng/ ����ȷ���-www.jhtkj01.com/zuqiubifenwang/ ���ʹ�˾www.luyouren.com/bocaigongsi ���Ų���www.luyouren.com/aomenbocai �ټ���www.luyouren.com/baijiale ���Űټ���www.luyouren.com/aomenbaijiale ������Ϸwww.luyouren.com/bocaiyouxi nbe791.comhttp://ŵ�������ֳ� rojun86.com/xctz/http://�ֳ�Ͷע www.wphjg6b.com/wsylpt/http://��������ƽ̨ www.ohpmao.com/hhgzylc/http://�����������ֳ� md-157.comhttp://Ħ�����ֳ� www.chxbqmh.com/ydylc/http://�ƶ����ֳ� ���ֳ�-www.jhckjsfz35.com/huangjiayulecheng ���ֳ�-www.zljcgjc46.com/fuerdaiyulecheng ���ֳ�-www.zsslqgy80.com/wuxingyulecheng ���ֳ�-www.sdadfswkj13.com/gongfuyulecheng


লকডাউনৰ পিছতো বাঢ়িব পাৰে কৰ'নাৰ সংক্ৰমণ! চৰকাৰক সকীয়ালে বিশেষজ্ঞই | News Next One\nলকডাউনৰ পিছতো বাঢ়িব পাৰে কৰ'নাৰ সংক্ৰমণ! চৰকাৰক সকীয়ালে বিশেষজ্ঞই\nবিশেষ প্ৰতিবেদনঃ কিমান সফল লকডাউন? লকডাউনৰ ২১ দিনীয়া প্ৰথম পৰ্যায়ৰ সমাপ্তিৰ পিছত এতিয়া সমগ্ৰ দেশতে ৩ মে’লৈকে অব্যাহত আছে দ্বিতীয় পৰ্যায়ৰ লকডাউন। ইয়াৰ মাজতে উত্থাপিত হৈছে এই প্ৰশ্ন। এই প্ৰশ্নৰ উত্তৰত প্ৰধানমন্ত্ৰী নৰেন্দ্ৰ মোদী তথা কেন্দ্ৰ চৰকাৰে লকডাউন সম্পূৰ্ণৰূপে সফল হোৱা বুলিয়েই দাবী কৰি আহিছে।\n'যদিহে ভাৰতে সামগ্ৰিকভাৱে আৰু সুসংহতভাৱে আৰু সময়মতে তাৎক্ষণিক সিদ্ধান্ত গ্ৰহণ নকৰিলেহেতেন তেন্তে আজি দেশত কি পৰিস্থিতিৰ উদ্ভৱ হ’লহেতেন সেয়া ভাবিবলৈকে ভয় লাগে। পূৰ্ব অভিজ্ঞতাৰ পৰা এয়া স্পষ্ট যে আমি বৰ্তমানৰ পৰিস্থিতিত সঠিক পথেৰেই আগবাঢ়িছো। লকডাউন আৰু সামাজিক ব্যৱধানৰ জৰিয়তে দেশে আশাব্যঞ্জক সফলতা লাভ কৰিছে।’-লকডাউন পূৰ্বপৰিকল্পিতভাৱেই কৰা হৈছে বুলি উল্লেখ কৰি ১৪ এপ্ৰিলত ইয়াৰ সময়সীমা বৃদ্ধি কৰাৰ কথা ঘোষণা কৰি এই দাবী কৰিছিল মোদীয়ে।\nচৰকাৰে এনে দাবী কৰিলেও নিটি আয়োগৰ সদস্য তথা মহামাৰী ৰোধৰ ক্ষেত্ৰত চৰকাৰৰ এজন শীৰ্ষ উপদেষ্টা বিনোদ কে পলে আগবঢ়োৱা এক প্ৰেজেণ্টেশ্যনত দেখা গৈছে যে ইয়াৰ এক সম্পূৰ্ণ বিপৰীত ছবি। www.article-14.com নামৰ আগশাৰীৰ ৰিচাৰ্ছ আৰু ডাটা এনালাইছিছ ৱেবছাইটত প্ৰকাশ পাইছে নীতি আয়োগৰ সদস্যগৰাকীয়ে চৰকাৰক প্ৰেজেণ্টেশ্যনৰ জৰিয়তে আগবঢ়োৱা সবিশেষ।\nৱেবছাইটটোত দেশৰ আগশাৰীৰ স্বাস্থ্য সংস্থা ইণ্ডিয়ান কাউন্সিল অব মেডিকেল ৰিচাৰ্ছ চমুকৈ আইচিএমআৰে নিজাববীয়া গৱেষণাৰ অন্তত প্ৰস্তুত কৰা খচৰা প্ৰতিবেদনৰ বিষয়েও সবিশেষ উল্লেখ কৰিছে। আইচিএমআৰৰ খচৰা প্ৰতিবেদন আৰু বিশেষজ্ঞ প’লৰ প্ৰেজেণ্টশ্যনৰ ভিতৰচ’ৰালৈ গ’লে স্পষ্ট হৈ পৰে যে 'লকডাউনে কৰ’না মহামাৰী ৰোধ কৰিব নোৱাৰে, কেৱল ই ভাইৰাছবিধৰ সংক্ৰমণৰ গতিহে হ্ৰাস কৰিব’ বুলি চৰকাৰে আগতীয়াকৈ অৱগত হৈছিল।\nনীতি আয়োগৰ সদস্য তথা মহামাৰী বিশেষজ্ঞ প’ল আৰু আইচিএমআৰৰ বিশেষজ্ঞসকলে কৈছে যে লকডাউন হৈছে চৰকাৰৰ বাবে ক'ভিড-১৯ৰ বিৰুদ্ধে যুঁজ দিবলৈ পৰ্যাপ্ত চিকিৎসা ব্যৱস্থা গঢ়ি তোলাৰ সময়। ইয়াৰ লগতে এপ্ৰিলৰ প্ৰথম সপ্তাহতে 'আন কোনো বিজ্ঞানসন্মত পদক্ষেপ গ্ৰহণ নকৰাকৈ লকডাউন উঠাই দিলে সংক্ৰমণ অধিক ভয়াৱহ হৈ পৰিব’ বুলিও চৰকাৰক সকীয়াই দিছিল বিশেষজ্ঞসকলে। কিন্তু পৰিতাপৰ কথা এয়ে যে লকডাউনৰ অন্ত পৰিবলৈ আৰু মাত্ৰ কেইটামান দিনহে বাকী আছে যদিও চৰকাৰে তেনেধৰণৰ কোনো পদক্ষেপ গ্ৰহণ কৰা পৰিলক্ষিত হোৱা নাই।\nকি আছে article-14.comৰ প্ৰতিবেদনত?\nগৱেষণা বিষয়ক ৱেবছাইটটোৰ প্ৰতিবেদনত উল্লেখ কৰা মতে, প্ৰধান মন্ত্ৰী নৰেন্দ্ৰ মোদীয়ে যোৱা ২৪ মাৰ্চত সমগ্ৰ দেশতে লকডাউন ঘোষণা কৰাৰ ঠিক এসপ্তাহ পিছতে দেশৰ আগশাৰীৰ স্বাস্থ্য সংস্থা ইণ্ডিয়ান কাউন্সিল অব মেডিকেল ৰিচাৰ্ছ চমুকৈ আইচিএমআৰ-এ চৰকাৰক সাৱধান কৰি দিছিল যে ক’ভিড-১৯ মহামাৰীৰ প্ৰতিৰোধৰ ক্ষেত্ৰত লকডাউনৰ প্ৰভাৱ তেনেই সামান্য আৰু ক্ষণস্থায়ী হোৱাৰ লগতে এই লকডাউন কেৱল ২০-২৫ শতাংশ সংক্ৰমণ প্ৰতিৰোধতহে সহায়ক হ’ব।\n'চিকিৎসা বিজ্ঞানীসকলে চৰকাৰক সকীয়াই দিছিল যে মহামাৰী প্ৰতিৰোধৰ ক্ষেত্ৰত চৰকাৰে যদি আন বিজ্ঞানসন্মত পদ্ধতি অৱলম্বন নকৰে তেন্তে লকডাউনৰ প্ৰভাৱ তেনেই সামান্য আৰু "ক্ষণস্থায়ী" হোৱাতো নিশ্চিত। আইচিএমআৰে ৰাজহুৱা নকৰিলেও তেওঁলোকৰ নিজাববীয়া এক অধ্যায়নৰ ওপৰত ভিত্তি কৰি এই বিষয়ে চৰকাৰক অৱগত কৰিছিল। আইচিএমআৰৰ তথ্যৰ উদ্ধৃতি দি এই মহামাৰী ৰোধৰ ক্ষেত্ৰত চৰকাৰৰ এজন শীৰ্ষ উপদেষ্টা বিনোদ কে পলে চৰকাৰক জনাই যে অনাগত কেইটামান দিনৰ ভিতৰতে এজনৰ পৰা আন এজনলৈ সহজ সংক্ৰমণ (Generalised transmission) স্পষ্ট হৈ পৰিব।’-এইদৰে উল্লেখ আছে article-14.comৰ বিশেষ প্ৰতিবেদনত।\nকি কি পদক্ষেপ গ্ৰহণ কৰিবলৈ পৰামৰ্শ আগবঢ়াইছিল বিশেষজ্ঞসকলে?\nলকডাউনৰ সময়ছোৱাত চৰকাৰক কেবাটাও গুৰুত্বপূৰ্ণ পদক্ষেপ গ্ৰহণ কৰিবলৈ পৰামৰ্শ আগবঢ়াইছিল বিশেষজ্ঞসকলে। এই পদক্ষেপসমূহৰ ভিতৰত আছে প্ৰভাৱান্বিত অঞ্চলসমূহত ঘৰে ঘৰে গৈ স্ক্ৰিনিঙৰ ব্যৱস্থা কৰা আৰু লক্ষণ দেখা পোৱা হোৱাসকলক অধিক মাত্ৰাত কোৱাৰেণ্টাইন কৰা। এক লেখ অংকনৰ জৰিয়তে বিশেষজ্ঞ প’লে যেতিয়া মহামাৰীয়ে সৰ্বোচ্চ সীমা পাব আৰু সংক্ৰমণ হ্ৰাস পাই মহামাৰী শাম কাটিব তেতিয়া কিদৰে এই পদক্ষেপসমূহৰ বাবে কৰ’নাক্ৰান্তৰ সংখ্যা যথেষ্ট হ্ৰাস পাব সেয়াও আঙুলিয়াই দেখাইছে।\nপ্ৰেজেণ্টেশ্যনৰ সময়ত প’লে স্পষ্টকৈ কৈছে যে 'এই পদক্ষেপসমূহৰ বাবে প্ৰস্তুতি সম্পন্ন কৰি তোলাৰ পিছতহে লকডাউন ঘোষণা কৰাতো সাৰ্থক হৈ পৰিব’। তেওঁ কৈছে যে, চৰকাৰে সিদ্ধান্ত গ্ৰহণ কৰা সময়ৰে পৰা 'ৰাষ্ট্ৰীয় আৰু জিলা ভিত্তিক পৰিসংখ্যাৰ ক্ষেত্ৰত লকডাউন শেষ হোৱাৰ পূৰ্বৰ আনুমানিক ফলাফল পাবলৈ 'পৰিকল্পনা আৰু তথ্য সংগ্ৰহৰ’ বাবে এসপ্তাহ হাতত লোৱাতো প্ৰয়োজনীয় আছিল।\nপ’লৰ প্ৰেজেণ্টেশ্যনত জ্বৰ আৰু কাঁহত ভুগি থকা দেশৰ অসংখ্যা লোকক স্ক্ৰীণিং কৰিবৰ বাবে চৰকাৰক কেবাটাও বিষয়ত নিশ্চিত হৈ ল’বলৈ পৰামৰ্শ আগবঢ়োৱা হৈছে। চৰকাৰে নিশ্চিত কৰিবলগীয়া এই বিষয়সমূহ হৈছেঃ\nপ’লৰ মতে লকডাউন সত্বেও বিশেষজ্ঞসকলে পূৰ্বানুমান কৰা ক’ভিড-১৯ৰ সংক্ৰমণৰ সংখ্যা অনুযায়ী এপ্ৰিলৰ আৰম্ভণিৰ সময়লৈকে প্ৰয়োজনীয় ভেণ্টিলেটৰ আৰু চিকিৎসালয়ৰ বিছনা ভাৰতে সাজু কৰি তুলিব পৰা নাই।\nপ’লে উনুকিয়াই দিছে যে ক্ৰমাৎ সংক্ৰমণৰ সংখ্যা বৃদ্ধি পোৱালৈ চাই সেই অনুপাতে চিকিৎসাৰ সুবিধা কৰিবলৈ দীঘলীয়া সময়ৰ প্ৰয়োজন হ’ব। তেওঁ এক হিচাপ কৰি দেখুৱাইছে যে যদিহে কোনো এক অঞ্চলত দিনে ৫০০ জন লোক সংক্ৰমিত হয় তেন্তে চৰকাৰে ১৫০ টা ভেণ্টিলেটৰ, ৩০০ আইচিইউ আৰু ১২০০-১৬০০ বিছনা উক্ত অঞ্চলত উপলব্ধ কৰাব লাগিব।\nলকডাউনে সংক্ৰমণৰ সম্ভাৱনা কিমান হ্ৰাস কৰিব?\nদেশৰ আগশাৰীৰ স্বাস্থ্য বিশেষজ্ঞ, প্ৰাক্তন আইএএছ, আইপিএছ বিষয়া আৰু উচ্চতন ন্যায়ালয়ৰ কেবাগৰাকী প্ৰাক্তন ন্যায়াধীশ তথা জ্যেষ্ঠ সাংবাদিক জড়িত হৈ থকা গৱেষণামূলক ৱেবছাইট article-14.comৰ বিশেষ প্ৰতিবেদনত উল্লেখ কৰা মতে আইচিএমআৰে গৱেষণাৰ অন্তত নিজাববীয়া মূল্যায়নত কৈছে যে ক’ভিড-১৯-ৰ সংক্ৰমণৰ সৰ্বোচ্চ সীমা লকডাউনৰ ফলত ৪০ শতাংশ হ্ৰাস পাব পাৰে বুলি ধাৰণা কৰাতো তত্বগতহে। বাস্তৱিকতে লকডাউনে এই সীমা ২০-২৫ শতাংশ পৰ্যন্ত হ্ৰাস কৰিব পাৰিব বুলিহে মত ব্যক্ত কৰিছে আইচিএমআৰৰ বিশেষজ্ঞসকলে।\nএই মূল্যাংকনৰ দৃষ্টিৰে চালে পুনৰ ৩ মে’লৈকে বৃদ্ধি কৰিবলগীয়া হোৱা লকডাউন সফল হোৱা বুলি চৰকাৰে কৰা দাবী একপ্ৰকাৰ অসত্য হৈ পৰে। ১৪ এপ্ৰিলত মোদীয়ে কৈছিল, 'যেতিয়া আমাৰ দেশত মাত্ৰ ৫৫০ জন কৰ’নাত আক্ৰান্ত হৈছিল তেতিয়াই ভাৰতে ২১ দিনীয়া সম্পূৰ্ণ লকডাউনৰ দৰে বৃহৎ সিদ্ধান্ত গ্ৰহণ কৰা হৈছিল। ভাৰতে জটিলতা অধিক হৈ পৰালৈ অপেক্ষা নকৰিলে। ইয়াৰ পৰিৱৰ্তে আমি আৰম্ভণিতেই যিমান সম্ভৱ সিমান তাৎক্ষণিক সিদ্ধান্তৰে ইয়াক প্ৰতিহত কৰিবলৈ চেষ্টা কৰিলো।’ প্ৰধানমন্ত্ৰী মোদীৰ উক্ত মন্তব্যৰ সমৰ্থনত ১১ এপ্ৰিলত স্বাস্থ্য মন্ত্ৰণালয়ে সংবাদ মাধ্যমক লকডাউনৰ সাফল্যৰ উল্লেখ থকা এক লেখ চিত্ৰ প্ৰদান কৰে।\nস্বাস্থ্য মন্ত্ৰণালয়ৰ মতে লকডাউন আৰু অন্যান্য পদক্ষেপৰ ফলত ক’ভিড-১৯ত আক্ৰান্ত হোৱা লোকৰ সংখ্যা ১০ এপ্ৰিল পৰ্য্যন্ত ২,০৮,০০০ৰ পৰিৱৰ্তে ৭,৪৭৭তে বা ৩.৬০ শতাংশতে সীমাৱদ্ধ হৈ ৰৈছে। কিন্তু স্বাস্থ্য মন্ত্ৰণালয়ৰ লেখ চিত্ৰৰ হিচাপত বিশ্বৰ ভিতৰতে ভাৰতত যে অতি কম সংখ্যাক ক’ভিড-১৯ৰ টেষ্ট কৰা হৈছে সেয়া উল্লেখ কৰা হোৱা নাই বুলিও মন্তব্য কৰিছে বিশেষজ্ঞসকলে।\n'চৰকাৰে দাঙি ধৰা সংখ্যা বিশ্বাসযোগ্য নহয় কিয়নো আমাৰ টেষ্টিং হাৰ তেনেই সামান্য আৰু এপ্ৰিলৰ মাজভাগলৈকে লক্ষণ দেখা দিয়া কণ্টেক্ট হিষ্টৰী নথকাসকলক টেষ্টিঙৰ পৰা বাদ দিয়া হৈছে।’-এইদৰে কয় নেশ্যনেল হেলথ ছিষ্টেমছ ৰিছ’ৰ্চ চেণ্টাৰৰ প্ৰাক্তন কাৰ্যবাহী সঞ্চালক আৰু টাটা ইনষ্টিটিউট আব ছ’চিয়েল ছায়েন্সৰ স্কুল অব হেলথ ছিষ্টেম ষ্টাডিজৰ প্ৰাক্তন ডীন টি সুন্দৰমনে।\nএয়া তাৎপৰ্যপূৰ্ণ যে পিছলৈ চৰকাৰে টেষ্টিং বৃদ্ধি কৰাৰ লগে লগে হটস্পট আৰু সংক্ৰমিত অঞ্চলৰ সংখ্যা মেট্ৰ’পলিটান চহৰসমূহ যেনে দিল্লী আৰু মুম্বাইত যথেষ্ট বৃদ্ধি পাইছে আৰু এই চহৰসমূহতে আছে দেশৰ মুঠ সংক্ৰমিত লোকৰ এক চতুৰ্থাংশ।\nলকডাউনৰ প্ৰথম সপ্তাহত, ৩১ মাৰ্চত চৰকাৰে উচ্চতম ন্যায়ালয়ৰ আগত দাবী কৰিছে, 'ভাইৰাছৰ সংক্ৰমণৰ শৃংখল ধ্বংস কৰিবলৈ আৰু সামাজিক ব্যৱধান সুনিশ্চিত কৰিবলৈ ৰাষ্ট্ৰযোৰা লকডাউন চিকিৎসাগত দিশটোৰ পৰা প্ৰয়োজনীয় বুলি জানিব পৰা গৈছে। ইয়াৰ বাবে চিকিৎসা বিশেষজ্ঞসকলৰ পৰা পৰামৰ্শও পোৱা হৈছে। এই সিদ্ধান্ত বিশেষজ্ঞসকলৰ সৈতে সবিশেষ আলোচনাৰ অন্তত সম্ভাৱ্য সকলো দিশ চালি-জাৰি চাই গ্ৰহণ কৰা হৈছে।’\nচৰকাৰৰ এনে দাবীৰ বিপৰীতে বিশেষজ্ঞসকলে মন্তব্য কৰিছে যে সংক্ৰমণৰ সম্ভাৱনা থকা লোকসকলৰ মাজৰ তেনেই সীমিত সংখ্যকক টেষ্ট কৰি, সম্ভাৱ্য হটস্পটসমূহত সাধাৰণ পৰ্যবেক্ষণৰ জৰিয়তে চৰকাৰে সংক্ৰমণ কেৱল 'লোকেল ট্ৰান্সমিছন’ পৰ্যায় অৰ্থাৎ মূলত বিদেশৰ পৰা অহা লোকসকলৰ সংস্পৰ্শলৈ অহাসকলৰ মাজতে সীমাৱদ্ধ হৈ আছে বুলি ক’বলৈ চেষ্টা চলাই আহিছে।\nআইচিএমআৰে চৰকাৰক কি পৰামৰ্শ আগবঢ়াইছে?\n'নিয়ন্ত্ৰণৰ আন কোনো পদক্ষেপ গ্ৰহণ নকৰাকৈ লকডাউন উঠাই দিলে সংক্ৰমণ পুনৰ বৃদ্ধি পাব।’-এইদৰে কোৱা হৈছে আইচিএমআৰৰ আভ্যন্তৰীণ খচৰা প্ৰেজেণ্টেশ্যনত। এই পদক্ষেপসমূহৰ ভিতৰত আছে সমগ্ৰ দেশৰ প্ৰতিটো চুক-কোণৰ তথ্য সংগ্ৰহ কৰি, ঘৰে ঘৰে গৈ সপ্তাহত দুবাৰকৈ পৰ্যবেক্ষণ কৰা ক’ভিড-১৯ৰ উপসৰ্গই দেখা দিয়া সকলক অধিক হাৰত কোৱাৰেণ্টাইন কৰা।\nলকডাউনে ক’ভিড-১৯ৰ সংক্ৰমণৰ ক্ষেত্ৰত সমগ্ৰ দেশতে কিদৰে প্ৰভাৱ পেলাইছে সেয়া বৰ্ণনা কৰিবলৈ দিল্লীৰ সংক্ৰমণৰ তথ্যৰ ওপৰত ভিত্তি কৰি আগতীয়া অনুমানৰ জৰিয়তে ২১ দিনীয়া লকডাউন সত্বেও দেশত অতিকমেও ১.৩ মিলিয়ন লোক সংক্ৰমিত হোৱাৰ সম্ভাৱনা আছে বুলিও মন্তব্য কৰিছে আইচিএমআৰে।\nলকডাউনে সংক্ৰমণৰ সৰ্বোচ্চ সীমা পোৱাত বিলম্ব ঘটাব পাৰে বুলি উল্লেখ কৰি আইচিএমআৰে নিজৰ মূল্যাংকনত কৈছে যে লকডাউন অবিহনে সংক্ৰমণৰ সৰ্বোচ্চ সীমা প্ৰথমজন আক্ৰান্ত ধৰা পৰাৰ ১০০-১৫০ দিনৰ ভিতৰত হ’ব পাৰে আৰু লকডাউনৰ ফলত সেই সীমা পাওতে সময় ল’ব পাৰে ১৫০-২০০ দিন। এই সময়ছোৱাত অৱশ্যে সমগ্ৰ দেশতে আক্ৰান্তৰ সংখ্যা একেই থাকিব বুলিও আইচিএমআৰৰ বিশেষজ্ঞসকলে সম্ভাৱনা ব্যক্ত কৰিছে।\nবিশেষজ্ঞসকলৰ মতে লকডাউনৰ সময়সীমা বৃদ্ধিয়ে সৰ্বোচ্চ সংক্ৰমণৰ 'ঢৌ’ক দুৰ্বল কৰি তুলিলেও ইয়াক প্ৰযোজ্য কৰাত জটিলতাৰ উদ্ভৱ হোৱাতো নিশ্চিত। বিশেষজ্ঞসকলৰ এই পূৰ্বানুমানক সত্য প্ৰমাণিত কৰি ইতিমধ্যে দ্বিতীয় পৰ্যায়ৰ লকডাউন আৰম্ভ হোৱাৰ লগে লগে দেশৰ ভিন্ন প্ৰান্তত একাধিক খেলিমেলি আৰু অবাঞ্চিত পৰিস্থিতিৰ সৃষ্টি হোৱাৰ বাতৰি পোৱা গৈছে।\n'এতিয়ালৈ সংক্ৰমণ ৰোধ কৰাৰ জ্ঞাত উপায়সমূহৰ একমাত্ৰ উপায় হৈছে আগতীয়া কোৱাৰেণ্টাইন।’-ক’ভিড-১৯ পজিটিভ ধৰা পৰাৰ পিছত কৰা কোৱাৰেণ্টাইনৰ লগতে ৰোগবিধৰ উপসৰ্গই দেখা দিয়া সকলকো কোৱাৰেণ্টাইন কৰাৰ প্ৰয়োজন আছে বুলি উল্লেখ কৰি এইদৰে কৈছে আইচিএমআৰে।\nআইচিএমআৰৰ বিজ্ঞানীসকলে 'সমূহীয়া টেষ্ট আৰু কোৱাৰেণ্টাইনৰ ব্যৱস্থা’ৰ জৰিয়তে ভাইৰাছৰ সংক্ৰমণ নিয়ন্ত্ৰণৰ পৰামৰ্শ আগবঢ়াইছে। বিজ্ঞানীসকলে উপসৰ্গই দেখা দিয়া প্ৰতি দুজন ব্যক্তিক ৪৮ ঘণ্টাৰ ভিতৰত আৰু উপসৰ্গই দেখা দিয়া প্ৰতি ৪ জনৰ ৩জনক উপসৰ্গই দেখা দিয়াৰ ৪ দিনৰ ভিতৰত কোৱাৰেণ্টাইন কৰাবলৈ কৈছে।\nআইচিএমআৰৰ পৰামৰ্শ কাৰ্যকৰী কৰিছেনে চৰকাৰে?\nএতিয়ালৈ চৰকাৰে কেৱল মাত্ৰ ক’ভিড-১৯ পজিটিভ টেষ্ট কৰা হোৱাসকলকহে অথবা লক্ষণ দেখা দিয়াৰ পিছত নিজে চিকিৎসালয়লৈ অহাসকলকহে কোৱাৰেণ্টাইনৰ ব্যৱস্থা কৰিছে। আইচিএমআৰৰ বিজ্ঞানীসকলে ঘৰে ঘৰে গৈ অভিযান চলাই অধিক হাৰত পৰ্যবেক্ষণ আৰু টেষ্ট কৰাৰ লগতে উপসৰ্গই দেখা দিয়াসকলক লগে লগে কোৱাৰেণ্টাইন কৰিলৈকো পৰামৰ্শ আগবঢ়াইছে। অৰ্থাৎ বিশেষজ্ঞসকলৰ ভাষাত 'সংক্ৰমণৰ শৃংখল ভংগ কৰিবলৈ’ ২৪ মাৰ্চত চৰকাৰে দাবী কৰাৰ দৰেকৈ লকডাউনেই একমাত্ৰ উপায় নহয়।\nআইচিএমআৰৰ এই গৱেষণাৰ ভিত্তিত প’লে কৈছে যে লকডাউনে কেৱল চৰকাৰক সময়হে প্ৰদান কৰিব। এই সময়খিনিক চৰকাৰে টেষ্ট কৰাত আৰু চিকিৎসা সেৱা উন্নত কৰাত গুৰুত্ব দিবলৈ পৰামৰ্শ আগবঢ়াইছে প’লে আৰু ইয়াক প’লে 'ধাৰাবাহিক পৰিচৰ্যা’ হিচাপেও অভিহিত কৰিছে। তেওঁৰ প্ৰেজেণ্টেশ্যনত সৰ্বাধিক গুৰুত্ব আৰোপ কৰা হৈছে ৪৮ ঘণ্টাৰ ভিতৰত প্ৰতি দ্বিতীয়জন লক্ষণে দেখা দিয়া ব্যক্তিক কোৱাৰেণ্টাইন কৰা।\nবৰ্তমানলৈ একপ্ৰকাৰ বলপূৰ্বকভাৱে আৰু আৰক্ষীৰ বৰ্বৰতাৰ দ্বাৰা জাপি দিয়া হোৱা মাত্ৰ ৪ ঘণ্টা সময় দি লক্ষ লক্ষ লোকক খাদ্য, বাসস্থান আৰু সংস্থাপনহীন কৰি তুলি ঘোষণা কৰা এই লকডাউনক লৈ ইতিমধ্যে সমালোচনাও হোৱা দেখা গৈছে। এনে পৰিপ্ৰেক্ষিতত বিশেষজ্ঞ প’লে উপসৰ্গই দেখা দিয়া প্ৰতি দ্বিতীয় ব্যক্তিক সেয়া জানিব পৰা হোৱাৰ ৪৮ ঘণ্টাৰ ভিতৰত কোৱাৰেণ্টাইন কৰিবলৈ ৰণকৌশলত বৃহৎ পৰিৱৰ্তন ঘটাব লাগিব বুলি মন্তব্য কৰিছে। অধিক হাৰত স্ক্ৰীণিং, পৰ্যবেক্ষণ, টেষ্টিং আৰু কোৱাৰেণ্টাইন দ্ৰুত গতিত কৰাবলৈকো প’লে পৰামৰ্শ আগবঢ়াইছে।\nউল্লেখ্য যে স্বাস্থ্য মন্ত্ৰণালয়েও লকডাউনৰ বাবে কৰ’না পজিটিভৰ 'ডাবলিং ৰেট’ৰ সময় বৃদ্ধি পোৱা বুলি প্ৰায় প্ৰতিখন সংবাদমেলতে দাবী কৰি আহিছে। কিন্তু ইয়াৰ বিপৰীতে লকডাউন অব্যাহত থকা সত্বেও দেশত কৰ’না আক্ৰান্তৰ সংখ্যা বৃদ্ধি পায়েই আছে। ২৩ এপ্ৰিল পৰ্যন্ত দেশত কৰ’না মহামাৰীত মৃত্যু হৈছে ৬৮১ জনৰ আৰু আক্ৰান্ত হৈছে ২১৩৯৩ জন। সেয়ে বিশেষজ্ঞসকলে চৰকাৰক সকীয়াই দি কৈছে যে হুৰমূৰকৈ ঘোষণা কৰা লকডাউনৰ দৰেকৈ এতিয়া যদি লকডাউনো কোনোধৰণৰ পৰিকল্পনা আৰু বিজ্ঞানসন্মত পদক্ষেপ অবিহনে উঠাই দিয়ে তেন্তে দেশত কৰ’না ভাইৰাছে অধিক ভয়াৱহ ৰূপ ধাৰণ কৰাতো একপ্ৰকাৰ নিশ্চিত।\nপঢ়িবলৈ ক্লিক কৰক ►লকডাউনৰ সদব্যৱহাৰত ব্যৰ্থ নেকি চৰকাৰ! টাস্ক ফ'ৰ্চৰ বৈঠকত কি আলোচনা চলিছিল?


মৰিগাঁও জিলাৰ ডিচি অফিচত মুকলি ১২ টা পদত চাকৰি । দৰমহা হব ১৫ হাজাৰ । কিদৰে কৰিব আবেদন চাওক । Morigaon DC Office Jobs 2020 - Dimpu Baruah\nHome ASSAM GOV JOB মৰিগাঁও জিলাৰ ডিচি অফিচত মুকলি ১২ টা পদত চাকৰি । দৰমহা হব ১৫ হাজাৰ । কিদৰে কৰিব আবেদন চাওক । Morigaon DC Office Jobs 2020\nমৰিগাঁও জিলাৰ ডিচি অফিচত মুকলি ১২ টা পদত চাকৰি । দৰমহা হব ১৫ হাজাৰ । কিদৰে কৰিব আবেদন চাওক । Morigaon DC Office Jobs 2020\nDATA ONE September 02, 2020 ASSAM GOV JOB,\nমৰিগাঁও জিলাৰ ডিচি অফিচত শেহতীয়াকৈ মুকলি হৈছে ১২ টা অৰুণোদয় সহায়ক পদৰ নিযুক্তিৰ অনলাইন আবেদন প্ৰক্ৰিয়া । ইচ্ছুক প্ৰাৰ্থীসকলে উপায়ুক্ত কাৰ্যালয়ত চাকৰি কৰিবলৈ আগ্ৰহী প্ৰাৰ্থীসকলে এই বিজ্ঞাপনটো পঢ়িব পাৰে আৰু আবেদন কৰিব পাৰে। আবেদন কৰাৰ আগতে প্ৰাৰ্থীসকলে বিতং তথ্য পাবলৈ চৰকাৰী ভাৱে মুকলি কৰা বিজ্ঞাপনটো ডাউনলড কৰি এবাৰ পঢ়ি ল'বলৈ অনুৰোধ জনালোঁ।\nMorigaon DC Office Jobs\n৩৫ বছৰৰ ভিতৰত হ'ব লগিব।\nআবেদনকাৰী প্ৰাৰ্থীজন যিকোনো শাখাত গ্ৰেজুৱেশ্যন হোৱাৰ লগতে অতিকমেও কম্পিউটাৰ এপলিকেশ্যনত ১ বছৰৰ ডিপ্লোমা চাৰ্টিফিকেট থাকিব লাগিব । অসমৰ যিকোনো জিলাৰ প্ৰাৰ্থীয়ে কৰিব পাৰিব আবেদন ।\n- Marks sheet\n- 1 year Computer Diploma Certificate\n- Age Proof both in original and Photocopies.\nইচ্ছুক প্ৰাৰ্থীয়েতলত দিয়া ঠিকনাত প্ৰয়োজনীয় নথিপত্ৰসমূহ লগত লৈ ইন্টাৰভিউৰ বাবে যাব লাগিব ।\nTime:9AM to3 PM.\nVenue: DC's Office, Morigaon\nWritten by DATA ONE at September 02, 2020\nUnknown September 8, 2020 at 7:37 AM\nseeking to learn computer n technology skills


ভাৰতলৈ প্ৰত্যাহ্বান! এলএচি-ত অভিযান চলবলৈ চীনৰ বিশেষ সামৰিক বাহিনী! - Prag News\nHomeআন্তঃৰাষ্ট্ৰীয়ভাৰতলৈ প্ৰত্যাহ্বান! এলএচি-ত অভিযান চলবলৈ চীনৰ বিশেষ সামৰিক বাহিনী!\nPrevious articleমহানগৰীত গৃহবন্দী ৫০ লাখ বাসিন্দা! কিহৰ বাবে এই কঠোৰতা?\nNext articleঅখিলৰ মগজুৰ বিকৃতি ঘটিছেঃ জয়ন্ত মল্ল বৰুৱা


মৃত্যুৰ আগৰ চিন্তা — সোনটো ৰঞ্জন বৰুৱা – ফটাঢোল\nমৃত্যুৰ আগৰ চিন্তা — সোনটো ৰঞ্জন বৰুৱা\nআপোনালোকে মোৰ এই কথাখিনিত হয়টো সহমত নহব পাৰে।পিছে মই আজি কিছুদিনৰ পৰা মৃত্যুৰ পদধ্বনি শুনিবলৈ পাইছোঁ । এনে লাগে যেন মৃত্যু সমীপত উপস্থিত হৈছেহি। নিজৰ কিছুমান গতিবিধি অধ্যয়ন কৰি মই এই বিষয়ে লাহে লাহে আশ্বস্ত হৈ গৈ আছোঁ।\nবহুদিন ধৰি কাৰো লগত কাজিয়া কৰা নাই। মাৰপিট এৰাৰ এটা যুগ হল বুলিব পাৰি। কাৰো লগত কোনো বিবাদ নাই, কোনো বিৰোধো নাই। গালি দিয়াও বন্ধ কৰি দিলোঁ কেতিয়াবাই। সমাজক, ব্যৱস্থাক, ব্যক্তিক.. সকলোকে ।কোনোৱে কিবা কলেও চুপচাপ শুনি থাকোঁ । নিজৰ দৃষ্টিত স্থিতপ্ৰজ্ঞৰ দৰে। পত্নীয়ে যতে বহুৱাই দিয়ে বহি থাকোঁ। যদি হাতত ইখন হাত দি মুৰটো একদিশে ঘুৰাই ‘এনেকৈয়ে বহি থাকা’ বুলি কয়, তেনে দৰেই বহি ৰওঁ। মানুহে কব,\n:বৰুৱাদা বৰ ভাল মানুহ আছিল দেউ, কোনো দিনেই উচ্চবাচ্য কৰা নুশুনিলোঁ , একেবাৰে মাটি মানুহ আছিল।\nআজিকালি পুৱা সোনকালেই উঠো, ব্যায়াম কৰোঁ। সদায় খোজ কাঢ়িবলৈ যাওঁ। সকলো পৰীক্ষা কৰোৱাওঁ, কমপ্লিট বডি চেকআপ ।সকলো ৰিপোৰ্ট ঠিকেই আছে। মানুহে কব,\n:আৰে, কালিও খোজ কাঢ়োতে দেখিছিলোঁ, বৰ ঘপকৈ গলগৈ। বহুত ভাল মানুহ আছিল দেই।\nপ্ৰতি দিনেই মন্দিৰলৈ যাওঁ। ভগৱান দৰ্শন কৰি পূজাৰীৰ পৰা নিৰ্মালী লওঁ। পূজাৰীও দুখী হব, :নিয়মিত মন্দিৰলৈ আহে, বৰ ধাৰ্মিক মানুহ আছিল, ভগৱানে নিজৰ ওচৰলৈ লৈ গল।\n( আৰে কালি মোৰ লগত জুৱা খেলিছিল, আজি …. কেতিয়াবা কাৰোবাক কোৱা শুনিছে জানোঁ?\nমদ খোৱা, বাৰলৈ যোৱা একেবাৰে বন্ধ কৰি দিলোঁ । নিতৌ ফলৰ ৰস খাওঁ। মানুহে কব,\n:বৰ ভাল মানুহ আছিল হে, মদ তো বাদেই তামোল এখনো মুখত নিদিছিল। তথাপিও কেনেকৈ….।\nকিছু বছৰৰ আগৰ পৰাই সময় মতে অফিচ পাওঁগৈ।অফিচৰ সকলো কাম সময়মতে সমাপন কৰি যাওঁ । কোনো হা না নকৰাকৈ। বছে হয়টো কব,\n:বৰ ভাল, কৰ্মী মানুহ আছিল। অদৰকাৰী ছুটিও নলৈছিল।\n(একনম্বৰ এলেহুৱা আছিল, এটা কাম নিয়াৰিকৈ নকৰিছিল বুলি কোৱা শুনিছে জানো?)\nআজিকালি বাতৰিকাকতৰ কোনো খবৰেও মনত প্ৰভাৱ নেপেলাই। মনৰ মাজত ‘একো নহব’ ভাবে স্থায়ী ঘৰ বান্ধিলেহি। সকলো এনেকৈয়ে চলিবলৈ লৈছে।কাকতৰ যিকোনো খবৰৰ আগত ‘যা তই শুই থাক, তোৰ মতলবৰ নহয়’ স্বয়ংক্ৰিয়ভাৱে লাগি থকা দেখোঁ ।\nমুদ্ৰাস্ফীতি বৃদ্ধি পাইছে, তই শুই থাক।\nমুদ্ৰাস্ফীতি হ্ৰাস পাইছে, তই শুই থাক।\nবাজেটত কিবা পাইছ, নাপাইছ.. তই শুই থাক। তিনি চাৰি দিনত বিধায়কৰ পকী পথ নিৰ্মাণৰ ঘোষনা… তই শুই থাক।\nকোনো দলে প্ৰতিশ্ৰুতি পত্ৰত ভ্ৰষ্টাচাৰ শেষ কৰিম বুলি ঘোষণা কৰিছে… তই… ।\n‘ভগৱানে যেনেকৈ ৰাখে’ ৰ ওপৰত ভৰসা বাঢ়ি গৈছে। আগতে বেয়া ৰাস্তাঘাট, বিদ্যুৎ, লেতেৰা পৰিৱেশ আদিয়ে মুৰ গৰম কৰি দিছিল। মন গৈছিল সকলো বাদ দি আন্দোলন কৰোঁ। ব্যৱস্থাৰ পৰিবৰ্তন আনো। পিছে এতিয়া মনলৈ আহে চুবুৰীয়াৰ দৰে ৰাষ্টাত চকী পাৰি ৰদ লওঁগৈ (মৃত্যুৰ অপেক্ষাত) ।কেতিয়াবা পাচলিৱালাই সুধিব,\n:ইয়াত বহি থকা দাদাজনক নেদেখা হলোঁ যে?? কি…. অহ… বৰ ভাল মানুহ আছিল দেই, দেখিলেই মাত লগাই। এই…. আলু, পিয়াজ, বিলাহী…… ।\nএতিয়া এইবোৰ ভাবি ভাবি মই যেতিয়া মুল প্ৰশ্নটো পাওঁহি তেতিয়া ভাবিছোঁ মই মৰিবলৈ গৈ আছোঁ বাবে এই লক্ষণবোৰ দেখা পাইছোঁ নে এই লক্ষণবোৰ কাষ চাপিবলৈ দিয়াৰ বাবে মৃত্যু কাষ চাপি আহিছে?? মানে মই বিচৰা শান্তিয়ে মোক মৃত্যুৰ দিশে লৈ গৈছে নে মৃত্যুৱে মোক শান্তি বিচাৰিবলৈ বাধ্য কৰিছে??\nআকৌ ভাবিছোঁ ইয়াৰ পাছত মইনো কত জীবিত আছোঁ? মৃতই দেখোন। মাত্ৰ দৈহিক মৃত্যু হবলৈ বাকী। এনেকৈ জীৱন জীয়াই থাকি মোক বেলেগকৈ মৃত্যুৰ আৱশ্যক পৰে জানোঁ?????\nশেষত কোনো গীতৰ কলি এটা মনলৈ আহিছে… ” সোঁতত নাও মেলি দে ঔ নাৱৰীয়া\n« বহ্বাৰম্ভে লঘুক্ৰিয়া (সহজতে ধনী হোৱাৰ প্ৰচেষ্টাবোৰ) – ৰিণ্টুমনি দত্ত\nগৰুৰ বিষয়ে এখন ৰচনা – অনিমা দাস »\nসুন্দৰ, পঢ়ি বহুত ভাল লাগিল ।\nআকৌ এবাৰ পঢ়িলো ৷ভাল পালোঁ৷\nবহুত হাই কোৱালিটি লিখা এইটো৷ চুন্টু, কিপ ইট আপ ইউৰ গুড ৱৰ্ক!


ASD 182: 2ND APRIL2013 - অসমীয়াৰ সুখ-দুখ\nHome Unlabelled ASD 182: 2ND APRIL2013\nxukhdukh.com April 02, 2013\nপ্ৰথম বছৰ ১৮২তম সংখ্যাঃ ২ এপ্ৰিল ২০১৩\nনভাৰটিছ কোম্পানীয়ে হাৰিলে কেন্সাৰৰ ঔষধৰ পেটেণ্টৰ কেচঃ ৰোগীয়ে সকাহ পোৱাৰ সম্ভাৱনাত সচেতন মহল হৈ পৰিছে আনন্দিত ৷\n১৮৩খন দেশৰ ৩০লাখ সুৰাপায়ীক সুৰাপানৰ অভ্যাসৰ পৰা মুক্ত কৰিলে এলক’হলিক এননিমাছেঃ এইবাৰ লক্ষ্য অসমৰ চাহ বাগানৰ সুৰাপায়ী ৰাইজ; সুৰাপানৰ বদ-অভ্যাস এৰিবলৈ যোগাযোগ কৰক ৯৮৬৪০-৬৯৩১৪ নম্বৰত ৷\nপেট্ৰলৰ দাম প্ৰতি লিটাৰত ৰাজ্য বিশেষে কমিল এটকাকৈ ৷\nবিৰাল্লিশটা বিভাগত ১৯,২০৭টা পদ খালীঃ জনগোষ্ঠীৰ আনুপাতিক হাৰত হব নিযুক্তি, তাৰ পৰামৰ্শৱলী তৈয়াৰ কৰিবলৈ চৰকাৰে গঠন কৰিব মন্ত্ৰী গোট ৷\nবাতৰি কাকতৰ খবৰৰ ভিত্তিত ৰাজীৱ গান্ধী গ্ৰাম্য বৈদ্যুতিকৰণ আঁচনিত লুণ্ঠনৰ কথা বিধান সভাত তুলিলে অগপ বিধায়ক ভূপেন দাসে ৷\nছয় হাজাৰ ঠিকাভিত্তিক শিক্ষকৰ চাকৰিৰ ম্যাদ বৃদ্ধি হ’ল ৩০ জুনলৈ ৷\nআজিৰ দৈনিক বাতৰি প্ৰকাশন গোষ্ঠীৰ পৰা আৰম্ভ হ’ল নতুন আলোচনী-"মাহেকীয়া অনুভূতি": উন্মোচনী সভাত হোমেন বৰগোহাঞিয়ে নতুন প্ৰতিভাৰ আৱিস্কাৰত গুৰুত্ব দিবলৈ জনালে আহ্বান ৷\nচিনাক্ত হৈছে শুৱালকুছিৰ শত্ৰুঃ ২০লাখ মূল্যৰ অবৈধভাৱে মজুত কৰা বেনাৰসী শাড়ী জব্দ, ৮ ক’লা বেপাৰী গ্ৰেপ্তাৰ ৷ চিল্কালয়, আণ্টীৰ দোকানতো চলিল তালাচী ৷\nউচ্চ ন্যায়ালয়ৰ ন্যায়াধীশ ৰূপে শপত ল’লে অতিৰিক্ত ন্যায়াধীশ উজ্জ্বল ভূঞাই ৷\nবস্ত্ৰ ব্যৱসায়ী-শিপিনীৰ সৈতে আলোচনাৰ অন্তত মন্ত্ৰী প্ৰণতি ফুকনে কৰিলে ঘোষণাঃ গামোচা মেখেলা পাৱৰলুমত উৎপাদন কৰাটো আইনবিৰুদ্ধ!\nঅনলাইন আলোচনী বিটাজ’নে আগবঢ়ালে জুবিন গাৰ্গলৈ নৰ্থ ইষ্ট য়ুথ আইকন বঁটা ৷\n১২ এপ্ৰিলত ভিক্টৰ বেনাৰ্জীয়ে আঁত ধৰিব বালিপৰা ফাউণ্ডেচন অনুষ্ঠানত প্ৰাগজ্যোতিষ সাংস্কৃতিক প্ৰকল্পতঃ লগতে অনুষ্ঠিত হব বক্তৃতানুষ্ঠানৰো ৷\nআজিৰ পৰা শংকৰদেৱ কলাক্ষেত্ৰত অনুষ্ঠিত হব অসমৰ এনজিঅ’ সমূহৰ ৰাজ্যিক অভিবৰ্তনঃ সমাজ কল্যান বিভাগৰ উদ্যোগত ৷\nএইবাৰ শুৱালকুছিত অখিল গগৈঃ নিজৰ সম্ষ্টিৰ একমাত্ৰ আপুৰুগীয়া শিল্পটো ৰক্ষা কৰিব নোৱাৰা বিধায়ক হিমন্ত বিশ্ব শৰ্মাৰ পদত্যাগ কৰিলে দাবী ৷\nশুৱালকুছিৰ ৰাজপথত নামিল হাজাৰ হাজাৰ তাঁতী-শিপিনী ৷\nদলৰ মন্ত্ৰী বিধায়কৰ ওপৰত খৰ্গহস্ত হ’ল মুখ্যমন্ত্রীঃ সজোৰে ক’লে- মোৰ পুত্ৰ কোনো ধৰণৰ ছিণ্ডিকেটৰ লগত জড়িত নহয় ৷\nমাজুলীত মন্ত্ৰী অকণ বৰাৰ ভতিজাকৰ নেতৃত্বত আৰক্ষীক আক্ৰমণৰ ঘটনাই বিয়পাইছে উত্তেজনা ৷\nবাগসাত সেনাৰ প্ৰহাৰত নিৰীহ লোকে পেহৰুৱালে প্ৰাণঃ ৰাজপথত মৃতদেহ থৈ ৰঙিয়া-ভূটান পথ অৱৰোধ কৰিলে ৰাইজে ৷\nশিক্ষা বিভাগৰ বৈষম্যমূলক নীতিৰ ফলত এবছৰে দৰমহাৰ পৰা বঞ্চিত হৈ ৰল শিৱসাগৰৰ ১,৪৭৬জন প্ৰাথমিক শিক্ষক ৷\nশ্ৰমিক নেতা গংগাৰাম ক’ল হত্যাৰ চিবিআই তদন্ত ঘোষণাঃ শুৱালকুছিৰ ঘটনাৰ হব ন্যায়িক তদন্ত ৷\nঅগপৰ নজনকৈ শীৰ্ষ নেতাই দলত্যাগ কৰি বিজেপিত যোগদানৰ কুচকাৱাজৰ ৰাজনৈতিক বাতৰি ৷\nশুৱালকুছিৰ ঘটনা প্ৰসংগত ৰজাঘৰীয়াৰ ভিন্ন উক্তিঃ\nমুখ্যমন্ত্ৰীয়ে ক’লে- "হিমন্তই মোক কোনো কথাই জনোৱা নাই"!\nস্বাস্থ্যমন্ত্ৰী শৰ্মাই ক’লে-"মুখ্যমন্ত্ৰীৰ সতে ৭বাৰকৈ আলোচনা কৰিছিলো"\nৰেচম মন্ত্ৰী প্ৰণতি ফুকনে ক’লে-"শুৱালকুছিৰ সমস্যা সম্পৰ্কে কোনেও অৱগত কৰোৱা নাছিল!"\nআজি কলিকতাৰ ছল্টলেকত উদ্বোধনী অনুষ্ঠানঃ গ্লেমাৰ-বিতৰ্কৰে পুনৰ আৰম্ভ হ’ল এই বৰ্ষৰ আই পি এল ৷\nআই পি এলত গ্লেমাৰ ধোনী পত্নীৰ\nবিজেপিৰ সভাপতি ৰাজনাথ সিঙে মহাৰাষ্ট্ৰৰ শুষ্ক পীড়িত লোকৰ সকাহৰ বাবে বিচাৰিলে প্ৰধানমন্ত্ৰীৰ হস্তক্ষেপ ৷\nগাড়ী মটৰৰ বিক্ৰীৰ হাৰ দিনক দিনে হ্ৰাস পোৱাক লৈ উদ্বিগ্ন হৈ পৰিছে মটৰ গাড়ী নিৰ্মাণ উদ্যোগ ৷\nনিতীশ কুমাৰে ভাৰতীয় ক্ৰীড়া সংগঠনবোৰ ৰাজনৈতিক নেতাৰ হাতোৰাৰ পৰা মুক্ত কৰাৰ বাবে কৰিলে পোষকতা ৷\nBy xukhdukh.com on April 02, 2013


নিজৰ স্বামীক হত্যা কৰি কোনে লিখিলে ‘স্বামীক কেনেকৈ হত্যা কৰা হ’ল?’ | Asom Live 24\nনিজৰ স্বামীক হত্যা কৰি কোনে লিখিলে ‘স্বামীক কেনেকৈ হত্যা কৰা হ’ল?’\nin অপৰাধ, বিশ্ব\nনাম তেওঁৰ নেন্সি ক্ৰেম্পটন ব্ৰফী৷ বিশেষ পৰিচয় আছিল এগৰাকী লেখিকা৷ কিন্তু এতিয়া তেওঁ কেৱল এগৰাকী বিখ্যাত লেখিকাই নহয়৷ এতিয়া তেওঁৰ পৰিচয় হ’ল এগৰাকী হত্যাকাৰী৷ তাকো স্বামী হত্যাকাৰী৷\nইতিমধ্যে স্বামীক হত্যা কৰাৰ অপৰাধত ব্ৰফীয়ে কাৰাবাস খাটি আছে৷ স্বামীৰ হত্যাৰ অপৰাধত তেওঁক বিহা হৈছে যাৱজ্জীৱন কাৰাদণ্ড৷ কিন্তু আটাইতকৈ আশ্বৰ্যজনক কথাটো হ’ল যে স্বামীক হত্যা কৰাৰ সমস্ত কাহিনী লিখিহে তেওঁ লেখিকা হিচাপে প্ৰখ্যাত হৈ উঠিছিল৷\nব্ৰফীয়ে লিখা কিতাপখনৰ শিৰোণাম হ’ল ‘How to kill her husband’৷ অৰ্থাৎ ‘তেওঁৰ স্বামীক কেনেকৈ হত্যা কৰিব লাগে’৷\nলগতে পঢ়ক পত্নীৰ বয়স ২৫ আৰু স্বামীৰ ৭০ বছৰ, বিয়াৰ কাৰণ ফাদিল কৰিলে পত্নীয়ে!\nবিবিচিৰ এক প্ৰতিবেদন অনুসৰি অৰেগন আদালতৰ ন্যায়াধীশে লেখিকা নেন্সি ক্ৰেম্পটন ব্ৰফীক যাৱজ্জীৱন শাস্তি প্ৰদান কৰিছে। তেওঁৰ স্বামীৰ নাম আছিল ডেনিয়েল ব্ৰফি। How to kill her husband নামেৰে এখন উপন্যাস লিখা এইগৰাকী লেখিকাই এই গ্ৰন্থখন লিখাৰ সময়তো তেওঁ যে নিজৰ স্বামীক হত্যা কৰিছিল তাক কোনেও সন্দেহ কৰা নাছিল।\nপ্ৰকাশিত খবৰৰ মতে প্ৰায় চাৰি বছৰ পূৰ্বে লেখিকাগৰাকীয়ে স্বামীক গুলীয়াই হত্যা কৰিছিল। স্বামীক হত্যা কৰিয়েই তেওঁ সেই স্থানৰ পৰা আঁতৰি গৈছিল৷ আৰক্ষীয়ে জনোৱা মতে, হত্যাকাণ্ডৰ মাত্ৰ আধা ঘণ্টা আগতে ঘটনাস্থলীত লেখিকাগৰাকী উপস্থিত আছিল।\nএই আধাৰত যেতিয়া আৰক্ষীয়ে তদন্ত আৰম্ভ কৰিলে, লাহে লাহে সমগ্ৰ ঘটনাক্ৰম পোহৰলৈ আহিল। যদিও লেখিকাগৰাকীয়ে নিজেই এই হত্যাকাণ্ডৰ বাবে নিজৰ অপৰাধ স্বীকাৰ কৰা নাছিল, কিন্তু শেহতীয়াকৈ আদালতে এই গোচৰত নেন্সীক স্বামী হত্যাৰ দোষী সাব্যস্ত কৰে।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamHow to kill her husbandmurder\nGoogle Map: আমেৰিকা জাপানৰ সৈতে একে শাৰীতে ভাৰত, ভাৰতক কি সুবিধা দিছে গুগলে?\nদেশত শীঘ্ৰেই আৰম্ভ হ’ব 5G ইন্টাৰনেট সেৱা, ইয়াৰ স্পীড হ’ব কেনেকুৱা?


স্বয়ম্বৰ - অসমীয়া ৱিকিপিডিয়া\nস্বয়ম্বৰ (ইংৰাজী: Svayamvara) প্ৰাচীন ভাৰতত কইনাই দৰা বাছনি কৰাৰ এক বিবাহৰ পদ্ধতি আৰু ৰীতি আছিল। বিবাহযোগ্য বয়সৰ যুৱতীৰ, পিতৃ-মাতৃ আৰু পৰিয়ালৰ সদস্যসকলৰ উপস্থিতিত নিজৰ স্বামী বাছনি কৰাৰ অধিকাৰ আছিল। ৰজাসকলে সাধাৰণতে স্থানীয় আৰু বাহিৰৰ দেশলৈ বাৰ্তা প্ৰেৰণ কৰি বাতৰিটো প্ৰচাৰ কৰিছিল। নিৰ্ধাৰিত স্থান, তাৰিখ, সময়ত দেশ বিদেশৰ পৰা উপযুক্ত বিবাহ প্ৰাৰ্থি (পুৰুষসকল) আহি উপস্থিত হৈছিল। বিবাহযোগ্য যুৱতীয়ে তাৰ মাজত তেওঁৰ পছন্দৰ মানুহজন বাছনি কৰি মালা পিন্ধিছিল আৰু লগে লগে এটা বিবাহ অনুষ্ঠান অনুষ্ঠিত হৈছিল। স্বয়ম্বৰ দীৰ্ঘ দিন ধৰি হিন্দু বিবাহত এক গুৰুত্বপূৰ্ণ ভূমিকা পালন কৰিছিল।\n1 স্বয়ম্বৰৰ পৌৰাণিক উদাহৰণ\n2 আধুনিক যুগৰ স্বয়ম্বৰ\nস্বয়ম্বৰৰ পৌৰাণিক উদাহৰণ[সম্পাদনা কৰক]\nহিন্দু মহাকাব্য ৰামায়ণত মিথিলা ৰাজ্যৰ ৰজা জনকে ঘোষণা কৰে যে শিৱৰ ধনু (হৰধনু) যিয়ে উঠাব আৰু ভাঙিব পাৰিব তেওঁকেই তেওঁৰ পুত্ৰী সীতাই বৰমাল্য পিন্ধাব। অযোধ্যাৰ ৰাজকুমাৰ ৰামে সফলতাৰে হৰধনু ভাঙে আৰু সীতাৰ সৈতে বিৱাহপাশত আৱদ্ধ হয়।\nহিন্দু মহাকাব্য মহাভাৰতৰ মতে ৰজা কুন্তীভুজে তেওঁৰ তুলি লোৱা কন্যা কুন্তীৰ বাবে এটা স্বয়ম্বৰৰ আয়োজন কৰে। আৰ্য অঞ্চলৰ বহুতো ৰজা আৰু ৰাজকুমাৰে তেওঁৰ স্বয়ম্বৰত উপস্থিত আছিল। তেওঁলোকৰ ভিতৰত আছিল হস্তিনাপুৰৰ ৰজা পাণ্ডু। কুন্তীয়ে পাণ্ডুক তেওঁৰ স্বামী হিচাপে বাছনি কৰিছিল।\nপঞ্চালৰ ৰাজকুমাৰী দ্ৰৌপদীৰ স্বয়ম্বৰ\nমহাভাৰতত পাঞ্চলৰ ৰজা দ্ৰৌপদৰ কন্যা দ্ৰৌপদীৰ স্বয়ম্বৰত প্ৰত্যাশীসকলক ধনু আৰু তীৰেৰে মাছৰ চকুত বিন্ধিব কোৱা হৈছিল। মাছটো তেলেৰে ভৰ্তি পাত্ৰত ৰখা ঘূৰ্ণনকাৰী চকাৰ ওপৰত কেৱল এটা ছবি আছিল। বিবাহযোগ্য মাত্ৰ তিনিজন পুৰুষে এইটো কৰিব পাৰিছিল। তেওঁলোক আছিল অঙ্গৰ ৰজা কৰ্ণ, হস্তিনাপুৰৰ ৰাজকুমাৰ অৰ্জুন, যি পাণ্ডৱৰ ভিতৰত তৃতীয় আছিল, আৰু দ্বাপৰ যুগৰ ৰাজকুমাৰ কৃষ্ণ। কৃষ্ণই দ্ৰোপদীক বিয়া কৰিবলৈ ইচ্ছা কৰা নাছিল, কেৱল অৰ্জুনৰ সফলতাহে নিশ্চিত কৰিবলৈ অংশগ্ৰহণ কৰিছিল। যদিও কৰ্ণ যোগ্য আৰু সক্ষম আছিল, তথাপিও দ্ৰোপদীয়ে তেওঁক অস্বীকাৰ কৰি কৈছিল যে ৰথী হিচাপে তেওঁ নিচ, সেয়েহে তেওঁ ৰাজকুমাৰীক বিয়া কৰিবলৈ অযোগ্য, আৰু সেয়েহে দ্ৰৌপদীয়ে অৰ্জুনক বাছনি কৰি বিয়াত বহিছিল। যদিও দ্ৰৌপদীয়ে স্বয়ম্বৰত অৰ্জুনক বাছনি কৰিছিল,অৱশেষত পাঁচজন পাণ্ডৱক বিয়া কৰিব লাগিয়া হৈছিল।\nমহাভাৰতৰ আন এটা বিখ্যাত স্বয়ম্বৰ আছিল দময়ন্তীৰ স্বয়ম্বৰ। বহুতো ৰজা আৰু ৰাজকুমাৰৰ মাজত দময়ন্তীয়ে ৰজা নলক বাছনি কৰিছিল আৰু বিয়া কৰিছিল।\nআধুনিক যুগৰ স্বয়ম্বৰ[সম্পাদনা কৰক]\nছত্তীছগঢ় ৰাজ্যৰ এখন পিছপৰা গাঁৱত প্ৰায় ১৫,০০০ লোকৰ সমাবেশত দৰিদ্ৰতাত প্ৰভাৱিত জনজাতীয় ছোৱালীয়ে আধুনিক যুগৰ প্ৰথম 'স্বয়ম্বৰ' অনুষ্ঠানত দৰা বাছনি কৰি বিবাহ কৰিছিল। গাওঁখনত একত্ৰিত হোৱা হাজাৰ হাজাৰ লোকৰ দীঘলীয়া অপেক্ষা প্ৰায় ৰাতি ১০ বজাত শেষ হৈছিল যেতিয়া এজন জনজাতীয় যুৱক ঘানাৰামে সফলতাৰে এটা প্ৰশ্নৰ (শৰীৰটো পাঁচটা উপাদান - পৃথিৱী, পানী, বায়ু, স্থান, জুই)উত্তৰ দিছিল। যুৱক ঘানাৰামে বিখ্যাত হিন্দু ধৰ্মীয় স্তোত্ৰৰ সঠিক অৰ্থ বাছনি কৰিছিল আৰু লগে লগে কইনাৰ পিতৃয়ে কৈছিল: "যুৱকজন মোৰ ছোৱালীৰ বাবে নিখুঁত প্ৰাৰ্থী কিয়নো তেওঁ সঠিকভাৱে প্ৰশ্নটোৰ উত্তৰ দিছে যিটো পাঁচটা উপ-প্ৰশ্নৰ মিশ্ৰণ।" হাতচাপৰি আৰু ধৰ্মীয় জপৰ মাজত, কইনাৰ পোছাক পিন্ধি চকীত বহি থকা ছোৱালীজনীয়ে থিয় হৈ ঘানাৰামৰ কাষলৈ গৈছিল আৰু তেওঁক মালা পিন্ধিছিল।\nবিশাখাপট্টনমৰ অনুবন্ধ ফাউণ্ডেচনে নামৰ বেচৰকাৰী সংগঠনে ২০১৯ চনৰ ছেপ্টেম্বৰত ৫০ বছৰৰ ওপৰৰ ২০০তকৈও অধিক বিবাহযোগ্য প্ৰাৰ্থীৰ বাবে এক স্বয়ম্বৰ সভাৰ আয়োজন কৰিছিল। ২০০২ চনৰ পৰা এই বেচৰকাৰী সংগঠনটোৱে দেশৰ বিভিন্ন চহৰত এতিয়ালৈকে ৫৬খন স্বয়ম্বৰ সভাত ১৫৪টা বিবাহৰ আয়োজন কৰিছে।\n↑ Batra, J. (2017). Transforming Culture: Myth-Fiction Interface in the Indian Context.\n↑ Sethi, R. (2018). “Out of place” women: Exploring gendered spatiality in Delhi. Journal of Postcolonial Writing, 54(3), 398-410.\n↑ Yasmeen, J. (2015). The Language of Matrimonial Columns. In International (Vol. 15, No. 9, pp. 135-137)http://www.languageinindia.com/sep2015/v15i9sep2015.pdf#page=138\n↑ Narayan, K. (1986). Birds onabranch: Girlfriends and wedding songs in Kangra. Ethos, 14(1), 47-75.\n↑ "The Mahabharata, Book 1: Adi Parva: Sambhava Parva: Section CXII". www.sacred-texts.com. https://www.sacred-texts.com/hin/m01/m01113.htm। আহৰণ কৰা হৈছে: 2020-08-31.\n↑ Sreedevi, S. Assertive yet Acquiescent Women of the Mahabharatha _.https://www.rjoe.org.in/Files/vol3issue1/new/OK%20RJOE-Sri%20Devi(96-101).pdf\n↑ Nala Damayanti. Amar Chitra Katha Private Limited. ISBN 81-89999-29-X.\n"https://as.wikipedia.org/w/index.php?title=স্বয়ম্বৰ&oldid=266808"ৰ পৰা অনা হৈছে\nএই পৃষ্ঠাখন ০৮ মাৰ্চ, ২০২১ তাৰিখে ১৪:৪৫ বজাত অন্তিম সংশোধন কৰা হৈছিল।


১ কোটি লোকে 'আয়ুস্মান ভাৰত' আঁচনিৰ সুবিধা পোৱা বুলি কৰা দাবী সত্যনে? | News Next One\n১ কোটি লোকে 'আয়ুস্মান ভাৰত' আঁচনিৰ সুবিধা পোৱা বুলি কৰা দাবী সত্যনে?\nঅনলাইন প্ৰতিবেদনঃ আয়ুস্মান ভাৰত আঁচনিৰ হিতাধিকাৰীৰ সংখ্যাই ১ কোটি অতিক্ৰম কৰিছে। বুধবাৰে পুৱাই টুইটাৰ একাউণ্টযোগে এই দাবী কৰে প্ৰধানমন্ত্ৰী নৰেন্দ্ৰ মোদীয়ে। ইয়াৰ পিছতে সকলোৱে আঁচনিখনৰ লগতে মোদী চৰকাৰক এই বৃহৎ সাফল্যৰ বাবে অভিনন্দন জনাবলৈ আৰম্ভ কৰে। অভিনেতা অমিতাভ বচ্চন, অজয় দেৱগণৰ পৰা আৰম্ভ কৰি বিজেপিৰ সৰু-বৰ সকলো নেতাই সেয়া ৰিটুইট কৰে।\nঅসমৰ মুখ্যমন্ত্ৰী সৰ্বানন্দ সোণোৱালেও প্ৰধানমন্ত্ৰী মোদীৰ উক্ত টুইট ৰি-টুইট কৰি এনে সফলতাৰ বাবে ধন্যবাদ জ্ঞাপন কৰে। এনেদৰে বুধবাৰৰ দিনটোত লক্ষ লক্ষ লোকে দাবী কৰে যে কেৱল ভাৰতেই নহয়, ১ কোটি হিতাধিকাৰী থকা আয়ুস্মান ভাৰত আঁচনি বিশ্বৰ ভিতৰতে এক বৃহৎ স্বাস্থ্য বীমা আঁচনি।\nআঁচনিখনৰ প্ৰথমগৰাকী হিতাধিকাৰী কোন?\n২০১৮ চনৰ ছেপ্টেম্বৰ মাহত আনুষ্ঠানিকভাৱে মুকলি কৰা হৈছিল এইখন আঁচনি। কিন্তু আনুষ্ঠানিকভাৱে মুকলি কৰাৰ পূৰ্বেই আগষ্ট মাহত ট্ৰায়েল হিচাপে এই আঁচনিৰ সুবিধা প্ৰদান কৰা হৈছিল হাৰিয়ানাত। সেই হিচাপত ট্ৰায়েল আঁচনিৰ সুবিধা লাভ কৰি ৰাজ্যখনৰ কৰনালত জন্মগ্ৰহণ কৰা 'কৰিশ্মা’ নামৰ শিশুটিক এই আয়ুস্মান ভাৰত আঁচনিৰ প্ৰথমগৰাকী হিতাধিকাৰী হিচাপে গণ্য কৰি অহা হৈছে।\nএই আঁচনিৰ জৰিয়তে দৰিদ্ৰ লোকসকলৰ প্ৰতিজন সদস্যই আয়ুস্মান কাৰ্ড লাভ কৰে। উক্ত কাৰ্ডৰ জৰিয়তে চিকিৎসালয়ত ভৰ্তি হ’লে ৫ লাখ টকা পৰ্যন্ত চিকিৎসা ব্যয় চৰকাৰে বহন কৰে।\nদাবী কৰাৰ দৰেকৈ নাই ১ কোটি হিতাধিকাৰী\nপ্ৰধানমন্ত্ৰী নৰেন্দ্ৰ মোদীয়ে টুইটত যি ১ কোটিৰ কথা উল্লেখ কৰিছে প্ৰকৃততে সেয়া ১ কোটি লোক নহয়। সেয়া হৈছে আঁচনিখনৰ জৰিয়তে কৰা হোৱা মুঠ চিকিৎসাৰ সংখ্যাহে। অৰ্থাৎ বুধবাৰৰ দিনটোলৈকে আঁচনিখনৰ জৰিয়তে ১ কোটি বাৰ চিকিৎসা কৰা হৈছে।\nচিকিৎসাৰ সংখ্যা আৰু হিতাধিকাৰীৰ সংখ্যা, এই দুয়োটাৰে মাজত আছে আকাশ-পাতাল প্ৰভেদ। আয়ুস্মান ভাৰতৰ চিইঅ’ ইন্দু ভূষণে বিবিচিৰ সৈতে হোৱা এক সাক্ষাৎকাৰত বিষয়টো স্পষ্ট কৰি দি কৈছে যে বুধবাৰলৈকে হিতাধিকাৰীসকলে ১ কোটি বাৰ এই আঁচনিৰ সুবিধা লাভ কৰিছে, ১ কোটি লোকে নহয়। চিইঅ’গৰাকীয়ে জনোৱা মতে আঁচনিখনৰ হিতাধিকাৰীৰ সংখ্যা এতিয়াও ১ কোটি হোৱা নাই।\n'বহুতে ধৰি লৈছে যে আয়ুস্মান ভাৰতৰ সুবিধা ১ কোটি লোকে লাভ কৰিছে। পিছে কথাটো তেনে নহয়। যিটো ১ কোটিৰ কথা কোৱা হৈছে সেয়া হৈছে এই আঁচনিখনৰ জৰিয়তে বুধবাৰলৈকে যিমান চিকিৎসা কৰা হৈছে তাৰ মুঠ সংখ্যাহে।’-ইন্দু ভূষণে কয়।\nকৰ’নাৰ চিকিৎসাত আয়ুস্মান ভাৰত\nআয়ুস্মান ভাৰতৰ জৰিয়তে কৰ’না মহামাৰীৰ এই সময়ত কৰ’নাৰো চিকিৎসা অব্যাহত আছে। জানিব পৰা মতে, এই ২১০০ গৰাকী কৰ’না ৰোগীয়ে আয়ুস্মান ভাৰতৰ জৰিয়তে চিকিৎসা সেৱা লাভ কৰিছে। আনহাতে আঁচনিখনৰ জৰিয়তে কৰ’নাৰ টেষ্ট কৰা হৈছে ৩০০০ লোকৰ।\nচিইঅ’ ইন্দুভূষণে জনোৱা মতে, কৰ’না ৰোগীসকলৰ চিকিৎসা চৰকাৰী হাস্পতালতে কৰা হৈছে। কিন্তু কিছু সংখ্যাক লোকে ব্যক্তিগত চিকিৎসালয়তো চিকিৎসা কৰিছে। যি ২১০০ কৰ’না ৰোগীয়ে এই আঁচনিৰ সুবিধা লাভ কৰিছে বুলি কোৱা হৈছে সেয়া ব্যক্তিগত চিকিৎসালয়ত চিকিৎসা গ্ৰহণ কৰাসকলৰ তথ্য বুলিও জনাইছে আঁচনিখনৰ দায়িত্বত থকা বিষয়াগৰাকীয়ে।\nএইসমূহ ৰাজ্যত নাই আয়ুস্মান ভাৰত\nআয়ুস্মান ভাৰতক এখন যুগান্তকাৰী আঁচনি হিচাপে কেন্দ্ৰ চৰকাৰে দাবী কৰি অহাৰ সময়তে ভাৰতৰ কেবাখনো ৰাজ্যই এই পৰ্যন্ত উক্ত আঁচনিখন কাৰ্যকৰী কৰা নাই। আঁচনিখনত একাধিক সমস্যা আছে বুলি উল্লেখ কৰি কাৰ্যকৰী নকৰা ৰাজ্যকেইখন হৈছে দিল্লী, তেলেংগানা, ওড়িশা আৰু পশ্চিমবংগ।\nদিল্লী বিধানসভা নিৰ্বাচনত আয়ুস্মান ভাৰত কাৰ্যকৰী কৰা নকৰা বিষয়টো নিৰ্বাচনী প্ৰচাৰৰো অন্যতম বিষয় হৈ পৰিছিল। অৱশেষত দিল্লীৰ আপ চৰকাৰে নিৰ্বাচনৰ পিছত আঁচনিখন কাৰ্যকৰী কৰাৰ সিদ্ধান্ত গ্ৰহণ কৰে যদিও এই পৰ্যন্ত সেয়া প্ৰযোজ্য হোৱা নাই। আনহাতে তেলেংগানা, ওড়িশা আৰু পশ্চিম বংগ চৰকাৰে নিজৰ ৰাজ্যত অনুৰূপ আঁচনি আছে বুলি কৈ সেয়া কাৰ্যকৰী নকৰে বুলি স্পষ্ট কৰি দিছে।\nপ্ৰবাসী শ্ৰমিকসকলৰ বাবে সুবিধাদায়ক আঁচনি\nআয়ুস্মান ভাৰত আঁচনি দিল্লীৰ আপ চৰকাৰে কাৰ্যকৰী কৰিবলৈ লোৱা সিদ্ধান্তৰ ফলত বহু প্ৰবাসী শ্ৰমিক উপকৃত হ’ব বুলি আশা কৰা হৈছে। কিয়নো এই আঁচনিৰ কাৰ্ড লাভ কৰা লোকসকলে দেশৰ যি ৰাজ্যতেই নাথাকক কিয় যদিহে সেই ৰাজ্যত উক্ত আঁচনি কাৰ্যকৰী কৰা হৈছে তেন্তে তাৰ পৰা ৫ লাখ টকালৈকে চিকিৎসা লাভ কৰিব পাৰিব।\nসেই হিচাপত দিল্লীত লকডাউনৰ ফলত আৱদ্ধ বাকী ৰাজ্যসমূহৰ শ্ৰমিকসকলৰ যিসকলৰ আয়ুস্মান কাৰ্ড আছে সেইসকলে চিকিৎসা সেৱা লাভ কৰিবলৈ সমৰ্থ হ’ব। অৱশ্যে সমালোচকসকলে ক’ব খোজে যে দাবী কৰা ধৰণে আচলতে আঁচনিখন ইমান ফলপ্ৰসূ নহয়। আঁচনিখনৰ হিতাধিকাৰী নিৰ্বাচনৰ বাবে কৰা নীতি-নিয়মসমূহ অস্পষ্ট বুলিও দাবী কৰি আহিছে সমালোচকসকলে।\nআয়ুস্মানৰ ১ কোটি সংখ্যাক চিকিৎসা কোনে পালে?\nআয়ুস্মান ভাৰত আঁচনিৰ ১ কোটি সংখ্যক চিকিৎসা লাভ কৰা ৰোগীগৰাকীক লৈও বিতৰ্কৰ সূত্ৰপাত হোৱা দেখা গৈছে। যিগৰাকী ৰোগীয়ে ১ কোটি সংখ্যক চিকিৎসা লাভ কৰিছে সেইগৰাকী ৰোগী হৈছে মেঘালয়ৰ পূজা থাপা।\nপূজাই কিডনী ষ্ট’নৰ বিষত ৰ’ব নোৱাৰি কিছুদিন পূৰ্বে চিকিৎসালয়ত ভৰ্তি হৈছিল। যোৱা ১৮ মে’ত উক্ত আঁচনিৰ অধীনত পূজাৰ কিডনী ষ্ট’নৰ অপাৰেশ্যন কৰা হয়। বৰ্তমানো পূজা চিকিৎসালয়তে আছে।\nপূজাৰ স্বামী ভাৰতীয় সেনা বাহিনীত কৰ্মৰত হোৱাৰ পিছতো কেনেদৰে আয়ুস্মান ভাৰতৰ সুবিধা লাভ কৰিলে সেই লৈ প্ৰশ্ন উত্থাপিত হৈছে। উক্ত প্ৰশ্নৰ উত্তৰত আয়ুস্মান ভাৰতৰ তৰফৰ পৰা কোৱা হৈছে যে এই আঁচনিৰ লাভ ২০১১ চনৰ আৰ্থ সামাজিক পিয়লৰ তথ্যৰ ভিত্তিত দিয়া হৈছে আৰু তেতিয়া পূজাৰ পৰিয়ালটো দৰিদ্ৰ সীমাৰেখাৰ তলত আছিল।\n♦ ১ কোটি সংখ্যক চিকিৎসা সুবিধা লাভ কৰা পূজা\n'পূজা য’ত থাকে তাত সেনাৰ হাস্পতাল নাই। তেওঁ আগৰে পৰা ৰাষ্ট্ৰীয় স্বাস্থ্য বীমাৰ হিতাধিকাৰী আছিল আৰু আয়ুস্মান ভাৰত আঁচনি ৰূপায়ণৰ পিছত উক্ত ৰাষ্ট্ৰীয় স্বাস্থ্য বীমাক একত্ৰিত কৰাত পূজাও অন্তৰ্ভুক্ত হৈ পৰে। সেয়ে পূজাৰ স্বামী সেনাবাহিনীত কৰ্মৰত হোৱা সত্বেও এই সুবিধা লাভ কৰিছে।’-এইদৰে সংবাদ মাধ্যমক জনাইছে চিইঅ’ ইন্দু ভূষণে।\nআনহাতে, বিবিচি আৰু মেঘালয়ৰ একাংশ স্থানীয় সংবাদ মাধ্যমৰ আগত পূজাই কৈছে যে তেওঁ আজিলৈকে সেনাৰ হাস্পতাললৈ গৈয়েই পোৱা নাই। 'মই আজিলৈকে আৰ্মি হাস্পতাল দেখাই নাই। মোৰ স্বামী বৰ্তমান মণিপুৰত কৰ্মৰত হৈ আছে। সেয়ে যেতিয়া পেটৰ বিষ অনুভৱ কৰিলো তেতিয়া ঘৰৰ মানুহৰ লগত ইয়ালৈকে গুচি আহিলো আৰু কাৰ্ডখন দেখুৱালো।’-আয়ুস্মান ভাৰতৰ ১ কোটি সংখ্যাক চিকিৎসা সুবিধা লাভ কৰা পূজাই কয়।\nএনেদৰেই একাধিক ভুল-ক্ৰুটিৰ মাজেৰে ভাৰত চৰকাৰে দাবী কৰি অহা বিশ্বৰ সৰ্ববৃহৎ স্বাস্থ্য বীমা আঁচনিখনে হিতাধিকাৰীসকলক ১ কোটি বাৰ চিকিৎসা সুবিধা প্ৰদান কৰিবলৈ সমৰ্থ হৈছে। চিইঅ’ ইন্দু ভূষণে বিবিচিৰ সৈতে হোৱা সাক্ষাৎকাৰত এয়া স্বীকাৰ কৰিছে যে আঁচনিখনত বৰ্তমানো যথেষ্ট সমস্যা হৈয়ে আছে। অৱশ্যে শেহতীয়াকৈ বহু নিয়মৰ সালসলনি কৰা হোৱাৰ লগতে অধিক সংখ্যক ব্যক্তিগত চিকিৎসালয়ক ইয়াৰ সৈতে সংযুক্ত কৰা হৈছে বুলি জনায় ইন্দু ভূষণে।


অসুখ হোৱাৰ বাবেই পত্নী আৰু পুত্ৰই খেদি দিলে ঘৰৰ পৰা! প্ৰচণ্ড শীতৰ মাজত এতিয়া এনেদৰেই দিন পাৰ কৰিছে এইগৰাকী বৃদ্ধই an-old-man-tragic-life-story-tezpur-tvhemanta– News18 Assam\nঅসুখ হোৱাৰ বাবেই পত্নী আৰু পুত্ৰই খেদি দিলে ঘৰৰ পৰা! প্ৰচণ্ড শীতৰ মাজত এতিয়া এনেদৰেই দিন পাৰ কৰিছে এইগৰাকী বৃদ্ধই\nUpdated:December 26, 2020, 1:35 PM IST\n৬ বছৰ পূৰ্বে কঠিন ৰোগত আক্ৰান্ত হৈ পংগু হৈ পৰিছিল তেজপুৰ নিকটৱৰ্তী বান্দৰমাৰীৰ মোহন ৰাজোৱাৰ নামৰ ৫০ উৰ্ধ্বৰ লোকজন ৷\nLast Updated: December 26, 2020, 1:35 PM IST\nতেজপুৰত ভুলুণ্ঠিত মানৱতা! প্ৰচণ্ড শীতত এখন পাতল কম্বল গাত মেৰিয়াই পৰিত্যক্ত এখন দোকানতে দিন কটাইছে ৫০ উৰ্ধ্বৰ এজন ব্যক্তিয়ে ৷ যোৱা ৬ বছৰে পথৰ দাঁতিৰ পৰিত্যক্ত দোকান গৃহতে দুৰ্বিসহঃ জীৱন কটাইছে মোহন ৰাজোৱাৰ নামৰ লোকজনে ৷ পিছে কাৰোৰে যেন আহৰি নাই এপলক ৰৈ মানুহজনৰ এটা খবৰ লোৱাৰো ৷\nউল্লেখ্য যে, ৬ বছৰ পূৰ্বে কঠিন ৰোগত আক্ৰান্ত হৈ পংগু হৈ পৰিছিল তেজপুৰ নিকটৱৰ্তী বান্দৰমাৰীৰ মোহন ৰাজোৱাৰ নামৰ ৫০ উৰ্ধ্বৰ লোকজন ৷ কিন্তু অসুখ হোৱাৰ পিছতে পৰিয়ালৰ বাবে এলাগী হৈ পৰে বৃদ্ধ জন। আনকি দুই সন্তান আৰু পত্নীয়েও ঘৰৰ পৰা খেদি দিয়ে লোকজনক। বৰ্তমান পৰিয়ালৰ লোক তেজপুৰ চহৰত বাস কৰাৰ বিপৰীতে লোকজনে তেজপুৰ মাজগাঁৱৰ এখন জৰাজীৰ্ণ পৰিত্যক্ত দোকান গৃহত দিন কটাবলগীয়া হৈছে ৷ কোনোৱাই দিলে খাবলৈ পাই, নহ’লে পেটৰ ভোকতে থাকিবলগীয়া হয় দিনটো।\nএখন পাতল কম্বলেৰে হাড় কঁপোৱা শীতক নেওচি এতিয়া নিশা পাৰ কৰিছে লোকজনে ৷ লোকজনৰ এনে দুৰ্বিসহ জীৱন বহুতে প্ৰত্যক্ষ কৰিছে যদিও উদ্ধাৰৰ বাবে আজিলৈকে আগবাঢ়ি অহা নাই কোনো লোক।\nFirst published: December 26, 2020, 1:35 PM IST


ডাইনীবিদ্যা - অসমীয়া ৱিকিপিডিয়া\nডাইনীবিদ্যা বা ডাকিনীবিদ্যা বা ৱিচ্চক্ৰাফ্ট (ইংৰাজী: Witchcraft) হৈছে এনে এক বিদ্যা বা অনুশীলন যাৰ অনুশীলনকাৰীয়ে (ডাইনী বা ডাকিনী) নিজৰ অতিপ্ৰাকৃতিক দক্ষতা আৰু সামৰ্থ্য থকা বুলি বিশ্বাস কৰে। ইয়াৰ ভিতৰত আছে মন্ত্ৰ প্ৰয়োগ আৰু যাদুকৰী ৰীতি-নীতিৰ প্ৰদৰ্শন। ডাইনীবিদ্যাই এক বহল অৰ্থ প্ৰকাশ কৰে আৰু ই সাংস্কৃতিক আৰু সামাজিকভাৱে পৃথক হয়। ইয়াৰ সঠিকভাৱে সংজ্ঞা দিয়াটো কঠিন হ'ব পাৰে।  ঐতিহাসিকভাৱে, এই বিদ্যাৰ অনুশীলন নকৰা লোকসকলৰ মাজত ডাইনীবিদ্যাৰ প্ৰচলিত সচৰাচৰ অৰ্থ হৈছে নিৰীহলোকৰ ক্ষতি কৰিবলৈ অতিপ্ৰাকৃতিক উপায়ৰ ব্যৱহাৰ। বিশ্বব্যাপী বেছিভাগ পৰম্পৰাগত সংস্কৃতি, বিশেষকৈ আফ্ৰিকাৰ থলুৱা সংস্কৃতি আৰু আফ্ৰিকান প্ৰবাসী, এছিয়া, লেটিন আমেৰিকা আৰু আমেৰিকাৰ খিলঞ্জীয়া ৰাষ্ট্ৰসমূহত এয়াই হৈছে ডাইনীবিদ্যাৰ অৰ্থ।\nহেন্স বলডাঙৰ দ্বাৰা সৃষ্ট "দ্য ৱিচ্চেছ' ছাববাথ" (১৫০৮)।\nএনে বহু সমাজ-সংস্কৃতিৰ দৰে, ফিলিপাইনছতো ডাইনীসকলক পবিত্ৰতাৰ বিৰোধী হিচাপে গণ্য কৰা হয়। ইয়াৰ বিপৰীতে, ফিলিপাইনছৰ খিলঞ্জীয়া লোক-ধৰ্মসমূহত কবিৰাজ বা নিৰাময়কাৰী লোকসকলৰ বিষয়ে লিখোঁতে নৃতত্ত্ববিদসকলে এই সমাজ-সংস্কৃতিসমূহৰ থলুৱা পৰিভাষা নতুবা শ্বমানৰ দৰে বহলাৰ্থক নৃতাত্ত্বিক শব্দ ব্যৱহাৰ কৰে। \nসচৰাচৰ যিবোৰ সমাজ আৰু গোটৰ সাংস্কৃতিক পৰিকাঠামোত এক যাদুকৰী বিশ্বৰ দৃষ্টিভংগী নিহিত হৈ থাকে তেনে সমাজসমূহতে ডাইনীবিদ্যাৰ ওপৰত বিশ্বাসৰ উপস্থিতি পৰিলক্ষিত হয়।\nঅগ্নি সংযোগ কৰি মৃত্যুদণ্ড দিয়া ডাইনীৰ চিত্ৰ।\nআধুনিক যুগত কিছুসংখ্যক লোকে আধুনিক বিধৰ্মী (pagan) আৰু নৱযুগৰ আন্দোলনত (New Age Movement) সততে ব্যৱহৃত ভৱিষ্যতকথন, ধ্যান বা অন্যান্য আত্ম-সহায়ক কৌশলৰ দৰে সৌহাৰ্দ্যপূৰ্ণ, ইতিবাচক বা নিৰপেক্ষ আধ্যাত্মিক অনুশীলনক বুজাবলৈ ডাইনীবিদ্যা শব্দৰ ব্যৱহাৰ কৰিব পাৰে।  কিন্তু নামকৰণৰ এই বৈপৰীত্য মূলতঃ এক আধুনিক, পাশ্চাত্য আৰু পপ সংস্কৃতিৰ পৰিঘটনা  আৰু ই পশ্চিমীয়া যুৱচামৰ লগতে ৱিক্কাৰ দৰে আধুনিক বিধৰ্মী পৰম্পৰাৰ অনুসৰণকাৰীসকলৰ মাজত আটাইতকৈ বেছি প্ৰচলিত।\n1 এচিয়াৰ দেশসমূহত ডাইনীবিদ্যা\n1.4 ছৌদী আৰৱ\n2 ডাইনী হত্যা\nএচিয়াৰ দেশসমূহত ডাইনীবিদ্যাসম্পাদনা কৰক\nভাৰতৰ প্ৰায় সকলো ঠাইতে অতিপ্ৰাকৃতিক বিশ্বাসৰ ভেঁ‌টি অতিশয় শক্তিশালী, আৰু সময়ে সময়ে সংবাদ মাধ্যমত ডাইনীবিদ্যাৰ বাবে ডাইনী হত্যাৰ খবৰ পোৱা যায়। ২০০৩ চনৰ পৰা ২০০৮ চনৰ ভিতৰত কেৱল অসম আৰু পশ্চিমবংগতেই প্ৰায় ৭৫০জন লোকক ডাইনী সন্দেহত হত্যা কৰা হৈছিল। ২০০৮ চনত ছত্তীশগড় ৰাজ্যৰ বিষয়াসকলে জানিবলৈ দিয়া মতে বছৰি কমেও ১০০ গৰাকী মহিলাক সন্দেহযুক্ত ডাইনী হিচাপে দুৰ্ব্যৱহাৰ কৰা হয়।  এজন স্থানীয় কৰ্মীৰ ভাষ্য অনুসৰি, এনেধৰণৰ উৎপীড়নৰ কেৱল এটা অংশৰহে প্ৰতিবেদন পোৱা যায়।  ভাৰতীয় কিংবদন্তিসমূহৰ ওপৰত ভিত্তি কৰি ডাইনীৰ বিষয়ে থকা সচৰাচৰ ধাৰণা হৈছে যে এগৰাকী ডাইনীৰ ভৰি পিছমুৱাকৈ থাকে।\nনেপালত মহিলাৰ বিৰুদ্ধে বিভিন্ন প্ৰকাৰৰ হিংসাৰ ভিতৰত ডাইনীবিদ্যাৰ নামত মহিলাসকলক কৰা উৎপীড়ন অন্যতম। ২০১৩ চনৰ পৰিসংখ্যা অনুসৰি, ডাইনীবিদ্যা কৰাৰ অভিযোগত মহিলাসকলক উৎপীড়ন কৰাৰ মুঠ ৬৯টা ঘটনা সংঘটিত হৈছিল। এই অপৰাধীসকল সাধাৰণতে ওচৰ-চুবুৰীয়া, তথাকথিত ডাইনী চিকিৎসক আৰু পৰিয়ালৰ সদস্য।  এই কাৰ্যৰ মূল কাৰণসমূহ হৈছে শিক্ষাৰ আৰু সজাগতাৰ অভাৱ তথা অন্ধবিশ্বাস। অনানুষ্ঠানিক খণ্ড সেৱা কেন্দ্ৰৰ (INSEC) পৰিসংখ্যা অনুসৰি, নেপালত ডাইনীবিদ্যাৰে সম্পৰ্কিত হিংসাৰ বলি হোৱা মহিলাৰ বয়স হৈছে ২০ৰ পৰা ৪০ বছৰ। \nজাপানী লোককথাসমূহত ডাইনীক দুটা শ্ৰেণীত ভগোৱা হয়: সাপ পোহা আৰু শিয়াল পোহা ডাইনী।  শিয়াল পোহা বা ব্যৱহাৰ কৰা ডাইনীয়েই হৈছে জাপানত সততে দেখা পোৱা ডাইনী। ভিন্ন আঞ্চলিক বিশ্বাসত শিয়াল ব্যৱহাৰ কৰা ডাইনীসকলক দুটা ভাগত ভগোৱা হয়: কিটচুনে-মোচি, আৰু চুকিমোনো-চুজি। কিটচুনে-মোচিয়ে শিয়ালক ইয়াৰ প্ৰিয় খাদ্য খাবলৈ দি ঘৰ লগাই। তাৰ পিছত কিটচুনে-মোচিয়ে শিয়ালটোৰ সৈতে এক চুক্তি কৰে আৰু সাধাৰণতে শিয়ালটোৰ যাদুকৰী সেৱাৰ বিনিময়ত খাদ্য আৰু দৈনন্দিন আদৰ-যত্নৰ প্ৰতিশ্ৰুতি দিয়ে। জাপানী লোককথাত শিয়াল হৈছে আকৃতি পৰিৱৰ্তন, ভ্ৰমাত্মক মায়া আদিৰে পৰিপূৰ্ণ এক শক্তিশালী প্ৰৱঞ্চক। এই প্ৰাণীসমূহ পুৰুষক ফান্দত পেলাবলৈ নিজে নাৰীৰ ছদ্মবেশ লোৱাৰ দৰে জঘন্য বা তেওঁলোক "কৃতজ্ঞ শিয়াল"ৰ কাহিনীটোৰ দৰে সৌহাৰ্দ্যপূৰ্ণ হ'ব পাৰে। \nছৌদী আৰৱসম্পাদনা কৰক\nছৌদি আৰৱত ডাইনীবিদ্যা আৰু যাদুবিদ্যাৰ বাবে মৃত্যুদণ্ড প্ৰদান কৰা হয়।  ২০০৬ চনত ফৌজা ফালিহ মুহাম্মদ আলীক ডাইনীবিদ্যাৰ অনুশীলন কৰাৰ বাবে মৃত্যুদণ্ড দিয়া হয়। আৰৱত ডাইনীবিদ্যাৰ কোনো আইনী সংজ্ঞা নাই যদিও ২০০৭ চনত তাত কৰ্মৰত এজন ইজিপ্তীয় ফাৰ্মাচিষ্টক অভিযুক্ত কৰাৰ লগতে দোষী সাব্যস্ত কৰা হৈছিল আৰু মৃত্যুদণ্ড দিয়া হৈছিল। ছৌদি কৰ্তৃপক্ষই লেবাননৰ এজন দূৰদৰ্শন উপস্থাপক (televition presenter) আলী হুছেইন চিবাতক দেশখনত হজ (ইছলামিক তীৰ্থযাত্ৰা) কৰি থকা অৱস্থাতেই মৃত্যুদণ্ড ঘোষণা কৰিছিল।\n২০০৯ চনত, ছৌদি কৰ্তৃপক্ষই এক ডাইনীবিদ্যা বিৰোধী গোট স্থাপন কৰে।  ২০০৯ চনৰ এপ্ৰিল মাহত এগৰাকী ছৌদি মহিলা আমিনা বিন্ত আব্দুলহালিম নাছাৰক গ্ৰেপ্তাৰ কৰা হয় আৰু পিছত যাদুবিদ্যা আৰু ডাইনীবিদ্যা কৰাৰ বাবে মৃত্যুদণ্ড দিয়া হয়। ২০১১ চনৰ ডিচেম্বৰত তেওঁৰ শিৰশ্ছেদ কৰা হয়। ২০১২ চনৰ জুন মাহত যাদুবিদ্যা আৰু ডাইনীবিদ্যাৰ অভিযোগত এজন ছৌদি ব্যক্তিৰ শিৰশ্ছেদ কৰা হয়। \nডাইনী হত্যাসম্পাদনা কৰক\nপ্ৰধান প্ৰবন্ধ: ডাইনী হত্যা\nডাইনী-চিকাৰ বা ডাইনী হত্যা হৈছে ডাইনী বুলি চিহ্নিত লোকসকলৰ সন্ধান বা ডাইনীবিদ্যাৰ প্ৰমাণ বিচাৰি উলিওৱা আৰু তেওঁলোকক হত্যা কৰা কাৰ্য। আধুনিক ইউৰোপ আৰু ঔপনিৱেশিক আমেৰিকাত ডাইনী-চিকাৰ প্ৰায় ১৪৫০ ৰ পৰা ১৭৫০ চনত হৈছিল আৰু ইয়াৰ ফলত আনুমানিক ৩৫,০০০ ৰ পৰা ১০০,০০০ মৃত্যুদণ্ড দিয়া হৈছিল।\n↑ 1.0 1.1 Russell, Jeffrey Burton (1972). Witchcraft in the Middle Ages. প্ৰকাশক Ithaca, New York: Cornell University Press. পৃষ্ঠা. 4-10. ISBN 978-0801492891. https://archive.org/details/witchcraftinmidd0000russ. "witchcraft definition."\n↑ 2.0 2.1 Singh, Manvir (2021-02-02). "Magic, Explanations, and Evil: The Origins and Design of Witches and Sorcerers". Current Anthropology খণ্ড 62 (1): 2–29. doi:10.1086/713111. ISSN 0011-3204. https://www.researchgate.net/publication/349617609। আহৰণ কৰা হৈছে: 2021-04-28.\n↑ Thomas, Keith (1997). Religion and the Decline of Magic. প্ৰকাশক Oxford, England: Oxford University Press. পৃষ্ঠা. 464–5. ISBN 978-0-297-00220-8. ; Ankarloo, Bengt and Henningsen, Gustav (1990) Early Modern European Witchcraft: Centres and Peripheries. Oxford: Oxford University Press. pp. 1, 14.\n↑ Demetrio, F. R. (1988). Philippine Studies Vol. 36, No. 3: Shamans, Witches and Philippine Society, pp. 372-380. Ateneo de Manila University.\n↑ 5.0 5.1 Paul Huson, Mastering Witchcraft:aPractical Guide for Witches, Warlocks, and Covens, New York: G.P. Putnams Sons, 1970.\n↑ 6.0 6.1 Clifton, Chas S., Her Hidden Children: The Rise of Wicca and Paganism in America, Lanham, MD: Altamira, 2006, আই.এচ.বি.এন. 0-7591-0202-3.\n↑ Tosenberger, Catherine (2010). "Neo-Paganism for Teens". Jeunesse: Young People, Texts, Cultures খণ্ড2(2): 172–182. doi:10.1353/jeu.2010.0037. সাঁচ:Project MUSE.\n↑ Berger, Helen A.; Ezzy, Douglas (September 2009). "Mass Media and Religious Identity: A Case Study of Young Witches". Journal for the Scientific Study of Religion খণ্ড 48 (3): 501–514. doi:10.1111/j.1468-5906.2009.01462.x.\n↑ "Jaipur woman thrashed for witchcraft". The Times of India. 2008-10-08. http://timesofindia.indiatimes.com/Cities/Jaipur_Woman_thrashed_for_witchcraft/articleshow/3578363.cms.\n↑ Witchcraft is givenaspell in India's schools to remove curse of deadly superstition Archived 2014-08-08 at the Wayback Machine. The Times. November 24, 2008\n↑ Fifty 'Witches' Beaten By Mob Archived 2016-03-04 at the Wayback Machine. Sky News. December 22, 2008\n↑ Indian villagers 'killed witch' Archived 2009-01-25 at the Wayback Machine. BBC News. March 27, 2008\n↑ Violence against Women/Girls Assessing the Situation of Nepal in 2013. p. 56. http://inseconline.org/pics/1394188608.pdf। আহৰণ কৰা হৈছে: 2018-04-03.\n↑ "Informal Sector Service Center – For Human Right & Social Justice". www.insec.org.np. http://www.insec.org.np/। আহৰণ কৰা হৈছে: 2018-04-03.\n↑ A Study on Violence due to Witchcraft Allegation and Sexual Violence. p. 32. http://www.whrin.org/wp-content/uploads/2013/07/Witchcraft-report-INSEC.pdf। আহৰণ কৰা হৈছে: 2018-04-03.\n↑ "The Grateful Foxes – Japanese foxtales". Academia.issendai.com. http://academia.issendai.com/foxtales/japan-grateful-foxes.shtml। আহৰণ কৰা হৈছে: 2013-06-29.\n↑ Miethe, Terance D.; Lu, Hong (2004). Punishment:acomparative historical perspective. পৃষ্ঠা. 63. ISBN 978-0-521-60516-8.\n↑ "Pleas for condemned Saudi 'witch'", 14 February 2008 BBC NEWS Archived 2008-03-14 at the Wayback Machine\n↑ Usher, Sebastian (2010-04-01). "Death 'looms for Saudi sorcerer'". BBC News. http://news.bbc.co.uk/1/hi/world/middle_east/8598134.stm.\n↑ "Saudi Arabia's 'Anti-Witchcraft Unit' breaks another spell". The Jerusalem Post | JPost.com. http://www.jpost.com/Middle-East/Saudi-Arabias-Anti-Witchcraft-Unit-breaks-another-spell। আহৰণ কৰা হৈছে: 2015-09-14.\n↑ "Saudi Authorities Behead Woman for 'Sorcery' – Middle East – News". Israel National News. http://www.israelnationalnews.com/News/News.aspx/150648#.TucuOVK26_F। আহৰণ কৰা হৈছে: 2013-06-29.\n↑ "Saudi man executed for 'witchcraft and sorcery' Archived 2018-07-18 at the Wayback Machine", BBC News, June 19, 2012\n↑ Golden, Richard M. (1997). "Satan in Europe: The Geography of Witch Hunts". In Wolfe, Michael. Changing Identities in Early Modern France. Duke University Press. পৃষ্ঠা. 220.\n"https://as.wikipedia.org/w/index.php?title=ডাইনীবিদ্যা&oldid=294301"ৰ পৰা অনা হৈছে\nশেষ সম্পাদনা কৰা হৈছে5September 2021 তাৰিখে 06:44 বজাত\nএই পৃষ্ঠাখন ০৫ ছেপ্টেম্বৰ, ২০২১ তাৰিখে ১২:১৪ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=74046।


Thyroid Care: আপুনি থাইৰইডৰ সমস্যাত ভুগি আছে নেকি ? এই খাদ্য খোৱাটো লাভদায়ক হ'ব ! | Thyroid Care few foods can help to keep your thyroid healthy pb– News18 assam\nHome » photogallery » health-well-being »Thyroid Care: আপুনি থাইৰইডৰ সমস্যাত ভুগি আছে নেকি ? এই খাদ্য খোৱাটো লাভদায়ক হ'ব !\nThyroid Care: আপুনি থাইৰইডৰ সমস্যাত ভুগি আছে নেকি ? এই খাদ্য খোৱাটো লাভদায়ক হ'ব !\nThyroid Care: থাইৰইডৰ সমস্যা কিন্তু যিকোনো বয়সতে হ'ব পাৰে। প্ৰথমতে, আপুনি কেইটামান খাদ্য জানিব লাগিব। যি আপোনাক স্বাস্থ্যৱান কৰি ৰাখিব।\n| February 04, 2022, 22:56 IST\nথাইৰইড। এইটো মানৱ শৰীৰৰ এক গুৰুত্বপূৰ্ণ গ্ৰন্থি! থাইৰইড গ্ৰন্থিৰ সমস্যা থাকিলে শৰীৰত বিভিন্ন ৰোগ হ'ব পাৰে। সেয়েহে, সঠিক হ'বলৈ থাইৰইড ৰখাটো প্ৰয়োজনীয়। থাইৰইডৰ সমস্যা কিন্তু যিকোনো বয়সতে হ'ব পাৰে। প্ৰথমতে, আপুনি কেইটামান খাদ্য জানিব লাগিব। যি আপোনাক স্বাস্থ্যৱান কৰি ৰাখিব। photo source collected\nথাইৰইডত ভুগি থকা ৰোগীসকলৰ বাবে নাৰিকল যথেষ্ট উপকাৰী। নাৰিকলত 'মধ্যম শৃংখল ফেটি এচিড' আৰু 'মজলীয়া শৃংখল ট্ৰাই গ্লাইচাৰাইড' থাকে। নাৰিকল তেলত ৰন্ধা বা নাৰিকল খোৱা লাভজনক হ'ব পাৰে। photo source collected\nজিঙ্কে থাইৰইড হৰমন উৎপাদন আৰু হৰমনৰ ভাৰসাম্য বজাই ৰখাত সহায় কৰে আৰু ৰঙালাওৰ গুটিত যথেষ্ট জিংক থাকে। গতিকে যদি ৰঙালাওৰ গুটি নিয়মীয়াকৈ খাব পাৰি, ই থাইৰইডৰ বাবে উপকাৰী। photo source collected\nব্ৰাজিল বাদামত যথেষ্ট চেলেনিয়াম থাকে। যি থাইৰইড হৰমনৰ ভাৰসাম্য বজাই ৰাখে। গতিকে দিনে মাত্ৰ তিনিটা ব্ৰাজিল বাদাম খোৱাটো লাভজনক হ'ব। photo source collected\nথাইৰইডৰ বাবেও অমলখি অতি উপযোগী। ইয়াত থকা ভিটামিন চি থাইৰইডৰ বাবে উপকাৰী। গতিকে যদি আপুনি এই সমস্যাত ভুগিআছে তেন্তে দিনত এবাৰকৈ আহাৰ খাব। photo source collected


Back Алберт Еинштеин Abkhazian Albert Einstein Afrikaans Albert Einstein ALS አልበርት አይንስታይን Amharic Albert Einstein AN Albert Einstein ANG ألبرت أينشتاين Arabic البرت اينشتاين ARZ Albert Einstein AST Albert Einstein Aymara\n১৯২১ চনত আইনষ্টাইন\n১৪ মাৰ্চ ১৮৭৯\n১৮ এপ্ৰিল ১৯৫৫\nপ্ৰিন্সটন, নিউ জাৰ্ছি,\nজাৰ্মানী, ইটালী, চুইজাৰলেণ্ড,\nমাৰ্কিন যুক্তৰাষ্ট্ৰ (১৯৪০-১৯৫৫)\nচুইজাৰলেণ্ড পেটেন্ট অফিচ (বাৰ্ন)\nচাৰ্লচ বিশ্ববিদ্যালয়, পেৰু\nচুইচ কেন্দ্ৰীয় অভিযন্ত্ৰিক প্ৰতিস্থান,জুৰিখ\nকাইজাৰ উইলহেল্ম প্ৰতিস্থান\nপ্ৰিন্সটন গৱেষণা কেন্দ্ৰ\nব্ৰাউনীয় গতিৰ তত্ত্ব\nপদাৰ্থ বিজ্ঞানৰ নোবেল (১৯২১)\nমেট্টেউচি পদক (১৯২১)\nপলে পদক (১৯২৫)\nমেক্স প্লাংক পদক (১৯২৯)\nমিলেভা মাৰিটচ্ (১৯০৩–১৯১৯)\nএলছা লৱেন্থেল (১৯১৯–১৯৩৬)\nএলবাৰ্ট আইনষ্টাইন (ইংৰাজী: Albert Einstein) (pron.: /ˈælbərt ˈaɪnstaɪn/; German: [ˈalbɐt ˈaɪnʃtaɪn] ( শুনক); জাৰ্মানীৰ উইটেনবাৰ্গ অঞ্চলৰ উলম চহৰত ১৮৭৯ খৃষ্টাব্দৰ ১৪ মাৰ্চত জন্মগ্ৰহণ কৰা এজন তাত্ত্বিক পদাৰ্থ বিজ্ঞানী। তেখেতৰ আপেক্ষিকতাবাদ তত্ত্ব আধুনিক পদাৰ্থ বিজ্ঞানৰ ভেটি স্বৰুপ। তাত্বিক পদাৰ্থবিদ্যালৈ অৱদান বিশেষকৈ আলোক বিদ্যুত পৰিঘটনাৰ বাবে ১৯২১ চনত তেওঁক পদাৰ্থবিজ্ঞানৰ নোবেলেৰে পুৰস্কৃত কৰা হয় । এই আলোক বিদ্যুত পৰিঘটনাই পাচলৈ কোৱান্টাম তত্ত্বৰ সুচনা কৰে[উদ্ধৃতিৰ প্ৰয়োজন] ।\nআইনষ্টাইনে ভাবিচিল যে নিউটনীয় বলবিদ্যাই ধ্ৰুপদী পদাৰ্থবিদ্যা আৰু বিদ্যুত চুম্বকীয় সুত্ৰসমুহৰ মাজত যোগসুত্ৰ স্থাপন কৰিবলৈ সক্ষম হোৱা নাই। সেয়ে তেওঁ বিশেষ আপেক্ষিকতাবাদ তত্ত্ব গঢ় দিয়ে । পাচলৈ তেওঁ আপেক্ষিকতাবাদ সুত্ৰ মহাকৰ্ষণীয় ক্ষেত্ৰৰ বাবেও প্ৰয়োগ কৰে আৰু ১৯১৬ চনত সাধাৰণ আপেক্ষিকতাবাদ তত্ত্ব প্ৰকাশ কৰে । কোৱান্টাম তত্ত্ব আৰু পাৰিসাংখ্যিক বলবিদ্যালৈ আইনষ্টাইনে আগবঢ়োৱা অৱদানৰ ভিতৰত কনিকা তত্ত্ব আৰু অনুৰ গতি উল্লেখযোগ্য।\n১৯৩৩ চনত হিটলাৰে যেতিয়া জাৰ্মানীত ক্ষমতা দখল কৰে আইনষ্টাইনে যুক্তৰাষ্ট্ৰ ভ্ৰমন কৰি আছিল। সেই সময়ত বাৰ্লিন অকাদেমী অফ চাইন্সৰ অধ্যাপক আইনষ্টাইন আৰু জাৰ্মানীলৈ ঘুৰি ন\nগল। তেওঁ যুক্তৰাষ্ট্ৰতে বসবাস কৰে আৰু ১৯৪০ চনত যুক্তৰাষ্ট্ৰৰ নাগৰিকত্ব গ্ৰহন কৰে । ২য় বিশ্বযুদ্ধৰ কালত আইনষ্টাইনৰ এখন চিঠিয়ে সেইসময়ৰ যুক্তৰাষ্ট্ৰৰ ৰাষ্ট্ৰপতি ৰুজভেল্টক পৰমাণু অস্ত্ৰৰ প্ৰয়োজনীয়্তা সম্পৰ্কে সজাগ কৰে । আৰু এইদৰেই মানহাটান প্ৰকল্পৰ সুচনা হয় । পাচলৈ হিৰোচিমা আৰু নাগাচাকিত আনৱিক বোমাৰ ভয়াৱহতা দেখি অনুশোচনাত ভোগে । আনৱিক বোমাৰ ভয়াৱহতাৰ বিষয়ে বৰ্ননা কৰি লিখা ৰাচেল-আইনষ্টাইন ইস্তাহাৰত বাৰ্ট্ৰাণ্ড ৰাচেলৰ সৈতে তেওঁ স্বাক্ষৰ কৰে ।\nআইনষ্টাইনে প্ৰায় ৩০০ বৈজ্ঞানিক প্ৰবন্ধ আৰু প্ৰায় ১৫০ সাধাৰণ প্ৰবন্ধ ৰচনা কৰে ।\n↑ ১৯২১ চনৰ পদাৰ্থবিজ্ঞানৰ নোবেল (২৩ ডিচেম্বৰ ২০১১). "১৯২১ চনৰ পদাৰ্থবিজ্ঞানৰ নোবেল". আইনষ্টাইন. নোবেল ফাউণ্ডেচন. pp. ১. http://www.nobelprize.org/nobel_prizes/physics/laureates/1921/। আহৰণ কৰা হৈছে: ২৩ ডিচেম্বৰ ২০১১.\n↑ Hans-Josef Küpper (২০১০). "einstein". einstein. einstein-website.de. http://www.einstein-website.de/z_information/variousthings.html। আহৰণ কৰা হৈছে: December 24, 2011.


ঘর্ষণ Class 8 (প্ৰশ্ন উত্তৰ) অষ্টম শ্ৰেণীৰ বিজ্ঞান পাঠ 12\nঘর্ষণ Class 8 অষ্টম শ্ৰেণীৰ বিজ্ঞান পাঠ 12 | Class 8 science chapter 12 Question Answer in Assamese | অষ্টম শ্ৰেণীৰ বিজ্ঞান পাঠ 12\nঘর্ষণ Class 8\nপাঠৰ নাম ঘর্ষণ প্ৰশ্ন উত্তৰ\nপাঠৰ নং পাঠ 12\nপ্রশ্ন ১ঃ খালী ঠাই পূৰ কৰা।\n(ক) পৰস্পৰ সংস্পৰ্শত থকা দুখন পৃষ্ঠৰ মাজৰ ___ঘর্ষণে বাধা দিয়ে।\nউত্তৰঃ আপেক্ষিক গতিত\n(খ) পৃষ্ঠৰ ___ৰ ওপৰত ঘর্ষণ নিৰ্ভৰশীল।\n(গ) ঘর্ষণে ___উৎপন্ন কৰে।\n(ঘ) কেৰম ৰ’ৰ্ডৰ ওপৰত পাউডাৰ ছটিয়ালে ঘর্ষণ ___হ্ৰাস হয়।\n(ঙ) স্থিতি ঘর্ষণতকৈ পিছল ঘর্ষণৰ মান___।\nপ্রশ্ন ২ঃ চাৰিজন ছাত্রক ঘূর্ণি, স্থিতি আৰু পিছল ঘর্ষণ বলৰ মান অধঃ ক্ৰমত সজাবলৈ কোৱা হ’ল। তলত উত্তৰ কেইটা উপস্থাপন কৰা হ’ল। কোনটো শুদ্ধ নির্ণয় কৰা।\n(ক) ঘূর্ণি, স্থিতি, পিছল\n(খ) ঘূর্ণি, পিছল, স্থিতি\n(গ) স্থিতি, পিছল, ঘূর্ণি\n(ঘ) পিছল, স্থিতি, ঘূর্ণি।\nউত্তৰঃ (গ) স্থিতি, পিছল, ঘূর্ণি।\nপ্রশ্ন ৩ঃ আলিদাই তাইৰ পুতলা গাড়ীখন মাৰ্বলৰ শুকান মজিয়া, মাৰ্বলৰ তিতা মজিয়া, মজিয়াত পাৰি থােৱা বাতৰি কাকত আৰু টাৱেলৰ ওপৰেৰে চলাইছে। বিভিন্ন পৃষ্ঠত গাড়ীখনৰ ওপৰত ক্রিয়া কৰা ঘর্ষণ বলৰ মান উৰ্দ্ধক্ৰমত লিখিলে শুদ্ধ উত্তৰ হ’ব\n(ক) মাৰ্বলৰ তিতা মজিয়া, মাৰ্বলৰ শুকান মজিয়া, বাতৰি কাকত আৰু টাৱেল।\n(খ) বাতৰি কাকত, টাৱেল, মাৰ্বলৰ শুকান মজিয়া, মাৰ্বলৰ তিতা মজিয়া।\n(গ) টাৱেল, বাতৰি কাকত, মাৰ্বলৰ শুকান মজিয়া, মাৰ্বলৰ তিতা মজিয়া।\n(ঘ) মাৰ্বলৰ তিতা মজিয়া, মাৰ্বলৰ শুকান মজিয়া, টাৱেল, বাতৰি কাকত।\nউত্তৰঃ (ক) মাৰ্বলৰ তিতা মজিয়া, মাৰ্বলৰ শুকান মজিয়া, বাতৰি কাকত আৰু টাৱেল।\nRelated Post: শব্দ Class 8 Question Answer\nClass 8 science chapter 12 Question Answer in Assamese\nপ্রশ্ন ৪ঃ ধৰা হ’ল তােমাৰ লিখা ডেস্কখন কিছু পৰিমাণে হেলনীয়া। ইয়াৰ ওপৰত ৰখা কিতাপ এখন পিছলিবলৈ আৰম্ভ কৰিছে। কিতাপখনৰ ওপৰত প্রয়ােগ হােৱা ঘর্ষণ বলৰ দিশ দেখুওৱা।\nউত্তৰ কিতাপখন পিছলাৰ দিশৰ বিপৰীত দিশত ঘর্ষণ বলে ক্রিয়া কৰিব।\nপ্রশ্ন ৫ঃ দুর্ঘটনাবশতঃ মাৰ্বলৰ মজিয়াত তুমি এবাল্টি চাবােন পানী পেলালা। ইয়াৰ বাবে মজিয়াখনত খােজ কাঢ়িবলৈ সহজ হ’ব নে টান হ’ব? কাৰণ দশোৱা।\nউত্তৰ: চাবােন পানী পৰা মাৰ্বলৰ মজিয়াখনত খােজ কঢ়াটো টান হ’ব। কাৰণ চাবােন পানীয়ে মাৰ্বলৰ পৃষ্ঠভাগৰ মশৃণতা বঢ়াই দিয়ে। ফলত তাৰ ঘর্ষণ কমে। গতিকে খােজ কাঢ়িলে পিছলি পৰাৰ সম্ভাৱনা অধিক।\nSee also কিছুমান প্ৰাকৃতিক পৰিঘটনা - (প্রশ্নোত্তৰ) অষ্টম শ্ৰেণীৰ বিজ্ঞান\nপ্রশ্ন ৬ঃ খেলুৱৈসকলে গজাল থকা জোতা কিয় ব্যৱহাৰ কৰে ব্যাখ্যা কৰা।\nউত্তৰঃ যিমানে পৃষ্ঠবােৰ খহটা হয়, সিমানে ঘর্ষণ বেছি হয়। খেলুৱৈসকলে সমতল পৃষ্ঠ (খেল পথাৰৰ ওপৰেৰে দৌৰিব লাগে। যদি জোতাৰ তলি মিহি হয় তেতিয়া খেলপথাৰৰ পৃষ্ঠৰ লগত ইয়াৰ ঘর্ষণ কম হয়। ফলত বেছি দ্রুতিৰে দৌৰিব নােৱাৰে। যদি গজাল থকা জোতা ব্যৱহাৰ কৰে, তেতিয়া গজালবােৰে ঘৰ্ষণৰ মান বঢ়ায়, অর্থাৎ জোতাযােৰ খেলপথাৰৰ পৃষ্ঠত পিছলি নেযায়। ফলত বেছি দ্রুতিৰে দৌৰিব পাৰে।\nপ্রশ্ন ৭ঃ ইকবালে পাতল বাকচ এটা আৰু সীমাই একেধৰণৰ কিন্তু গধুৰ বাকচ এটা একেখন মজিয়াৰে ঠেলিব লগা হৈছে। কোনে বেছি বল প্রয়ােগ কৰিবলগীয়া হ’ব আৰু কিয়?\nউত্তৰঃ সীমাই ইকবালতকৈ বেছি বল প্রয়ােগ কৰিব লাগিব। কাৰণ যিমানে বস্তুৰ ভৰ বেছি হয়, সিমানে ঘর্ষণ বেছি হয়। সীমাৰ বাকচটোৰ ভৰ ইকবালৰ বাকচটোতকৈ বেছি। গতিকে সীমাৰ বাকচটোৰ ঘর্ষণ বেছি বাবে একেখন মজিয়াৰ ওপৰেৰ সীমাৰ বাকচটো ঠেলিবলৈ বেছি বল প্রয়ােজন হ’ব।\nঘর্ষণ Class 8 Question Answer\nপ্রশ্ন ৮ঃ স্থিতি ঘর্ষণতকৈ পিছল ঘর্ষণ কিয় কম ব্যাখ্যা কৰা।\nউত্তৰ দুখন পৃষ্ঠ যেতিয়া সংস্পৰ্শত থাকে, তেতিয়া পৃষ্ঠ দুখনৰ অসমতা বা খলাবমাবােৰ খাজে খাজে মিলি যায় আৰু পৃষ্ঠ দুখন খাপ খাই ধৰে। গতিকে এখন পৃষ্ঠৰ ওপৰেৰে আনখন পৃষ্ঠ পিছলিবলৈ হ’লে খাপ খাই থকা অৱস্থাৰ পৰা মুক্ত কৰিবলৈ বল প্রয়ােগ কৰিব লাগিব। স্থিৰ অৱস্থাত এই খাপ খাই ধৰা পৰিমাণ বেছি হয়। যেতিয়া এখন পৃষ্ঠ আন এখনৰ ওপৰেৰে গতি কৰে, তেতিয়া খাপে খাপে খাপ খাই ধৰা সময় কম পায়, ফলত ঘর্ষণ বলৰ মান কমি যায়। গতিকে স্থিতি ঘর্ষণতকে পিছল ঘর্ষণৰ মান কমি যায়।\nপ্রশ্ন ৯ঃ উদাহৰণেৰে সৈতে দেখুওৱা যে ঘর্ষণ শত্ৰু আৰু মিত্র দুয়ােটাই।\nউত্তৰঃ ঘর্ষণ আমাৰ শত্ৰু আৰু মিত্র দুয়ােটাই। কাৰণ ঘর্ষণ নহ’লে আমাৰ দৈনন্দিন জীৱন যাত্ৰাত যথেষ্ট অসুবিধা হয় আৰু থাকিলেও কোনাে কোনাে ক্ষেত্ৰত বিপদ হয়।\nউদাহৰণস্বৰূপে গাড়ী মটৰৰ ক্ষেত্ৰত যদি ৰাস্তাটো পিছল বা নিমজ হয় আৰু গাড়ীৰ চকাৰ টায়াৰৰ খাজ নথকা সমান হয়, তেন্তে ৰাস্তাত চকাটো একে ঠাইতে ঘূৰি থাকিব, গাড়ীখন আগুৱাই যাব নােৱাৰিব। আনহাতে গাড়ীৰ চকাটো যিডাল ঘূর্ণদণ্ড (ধূৰা)ত লাগি ঘূৰে, তাত চকাটোৰ মাদলী (কাপ) আৰু ঘূর্ণদণ্ডৰ মাজত বল বিয়েৰিং আৰু গ্ৰীজ ব্যৱহাৰ কৰা হয়। নহ’লে ঘূর্ণদণ্ডত চকাটোৰ লাগি থকা অংশ ঘর্ষণ বেছি হােৱা বাবে ক্ষয় যাব আৰু প্রচণ্ড তাপ উৎপন্ন হৈ অযথা বহু শক্তি ক্ষয় হ’ব। ফলত যানবাহনৰ আয়ুস অতি সােনকালে টুটি যাব। গতিকে এফালে চকাত খাঁজ কাটি ঘর্ষণ বঢ়াব লগা হয় আৰু আনফালে বল বিয়েৰিং আৰু গ্ৰীজ ব্যৱহাৰ কৰি ঘর্ষণ কমাব লগা হয়। গতিকে ঘর্ষণ শত্রুও মিত্রও।\nপ্রশ্ন ১০ঃ তৰলত গতি কৰা বস্তুসমূহৰ কিয় বিশেষ আকৃতি থাকে ব্যাখ্যা কৰা।\nউত্তৰঃ তৰলত গতি কৰা বস্তুসমূহৰ বিশেষ আকৃতি থাকিব লাগিব। কাৰণ তৰলৰ ঘর্ষণ বল আৰু টনা বল আছে। বস্তুৰ আকৃতিৰ ওপৰত ঘর্ষণ নিৰ্ভৰ কৰে যদি আগ অংশটো বেছি বহল বা ভােটা হয়, তেতিয়া বস্তুটোৱে বেছি তৰল ঠেলি যাব লাগিব। ফলত ঘর্ষণ বেছি হ’ব আৰু তাৰ গতিও কমিব। যদি আগটো জোঙা আৰু গাটো সমমিত চুঙা আকৃতিৰ হয় তেতিয়া তাৰ ওপৰত তৰলৰ ঘর্ষণ কমি যায়। গতিকে বস্তুটোৰ গতি বৃদ্ধি পাব। উৰাজাহাজ, পানীজাহাজ, নাও, জেটপ্লেন, ৰকেট, মাছ আদিৰ সেই বাবে এক বিশেষ আকৃতি থাকে।\nঅষ্টম শ্ৰেণীৰ বিজ্ঞান পাঠ 12\nপ্রশ্ন 1ঃ খালী ঠাই পূৰ কৰা\n(ক) ঘর্ষণে পৰস্পৰ সংস্পর্শত থকা দুখন তলৰ মাজৰ ___গতিক বাধা দিয়ে।\n(খ) দুখন তলৰ মাজৰ ঘর্ষণ বল তল দুখনৰ___ ওপৰত নিৰ্ভৰ কৰে।\n(গ) পিছল ঘর্ষণ____ঘর্ষণতকৈ কিছু পৰিমাণে___।\nউত্তৰঃ গতি, কম\n(ঘ) ____এটা প্রয়ােজনীয় আপদ।\n(ঙ) ঘর্ষণ কমােৱা পদার্থক ____বােলে।\n(চ) ____ ঘর্ষণে কমায়।\n(ছ) ____আৰু ____ পদার্থক একেলগে তৰল বােলে।\nউত্তৰঃ গেছীয়, জুলীয়া,\n(জ) পৃষ্ঠ ___ কৰি ঘর্ষণ বঢ়াব পাৰি।\nপ্রশ্ন2চমুকৈ উত্তৰ দিয়া।\n(i) ঘর্ষণ মানে কি?\nউত্তৰঃ কোনাে পৃষ্ঠৰ ওপৰেৰে আন এখন পৃষ্ঠ পিছলি গলে পিছলি যােৱা তলখনৰ ওপৰত বিপৰীত বলৰ সৃষ্টি হয়, তাকে ঘর্ষণ বােলে।\n(ii) তৰলৰ ঘর্ষণ আছেনে?\n(iii) তৰল কাক বােলে ?\nউত্তৰঃ গেছীয় আৰু জুলীয়া পদার্থক একেলগে তৰল বােলে।\n(iv) বস্তু ঘূৰণীয়া হ’লে কি সুবিধা হয়?\nউত্তৰঃ ঘর্ষণ কম হয়।\n(v) ঘর্ষণ সম্পূৰ্ণৰূপে আঁতৰাব পাৰিনে?\n(vi) বল বেয়ৰিং কিয় ব্যৱহাৰ কৰা হয়?\n(vii) ঘূর্ণী ঘর্ষণ পিছল ঘর্ষণতকৈ বেছি নে কম?\n(viii) মটৰৰ টায়াৰত কিয় খাঁজ কটা হয়?\nউত্তৰঃ ঘর্ষণ বঢ়াবলৈ।\n(ix) হাতৰ তলুৱা দুখন ঘহিলে কিয় উত্তাপ অনুভৱ কৰা যায়?\nউত্তৰঃ হাতৰ তলুৱা দুখন ঘহিলে ঘর্ষণৰ বাবে শক্তি ক্ষয় হয় আৰু এই শক্তি তাপশক্তি ৰূপে দেখা যায়।\nSee also কৈশােৰ প্রাপ্তি Class 8 Science Chapter 10 Question Answer In Assamese\nপ্রশ্ন 3ঃ ঘর্ষণ বলৰ সংজ্ঞা লিখা। ইয়াৰ একক বলৰ এককৰ লগত একেনে?\nউত্তৰঃ ঘর্ষণঃ পৰস্পৰ সংস্পৰ্শত থকা দুখন তলৰ আপেক্ষিক গতিৰ বাবে এখন তলে আন এখনক যি বিপৰীত বল প্রয়ােগ কৰে, তাকে ঘর্ষণ বল বােলে। ঘর্ষণ বলৰ একক বলৰ এককৰ লগত একে।\nপ্রশ্ন 4ঃ ঘর্ষণ নিৰ্ভৰ কৰা কাৰকবােৰ উল্লেখ কৰা।\nউত্তৰঃ ঘর্ষণ বল নিৰ্ভৰ কৰা কাৰকৰবাৰ হ’ল—\n(i) পৃষ্ঠ দুখনৰ পদাৰ্থৰ প্ৰকৃতিৰ ওপৰত।\n(ii) পৃষ্ঠ দুখনৰ প্রকৃতি (নিমজ নে খহটা, শুকান নে তিতা) তাৰ ওপৰত।\n(iii) পৃষ্ঠ দুখনৰ ক্ষেত্রফলৰ ওপৰত।\n(iv) পিছলি যােৱা বস্তুটোৰ ভৰৰ ওপৰত।\nপ্রশ্ন5স্থিতি ঘর্ষণ কাক বােলে? ইয়াৰ জোখ কিদৰে লােৱা হয় ?\nউত্তৰঃ স্থিতি ঘর্ষণঃ স্থিৰ অৱস্থাত থকা বস্তু এটাৰ ওপৰত প্রয়ােগ হােৱা ঘর্ষণ বলকে স্থিতি ঘর্ষণ বােলে। স্থিতাৱস্থাত থকা বস্তু এটা গতি আৰম্ভ কৰাৰ মুহূৰ্ত্তত ঘর্ষণ অতিক্রম কৰিবলৈ প্রয়ােজন। হােৱা বলেই স্থিতি ঘৰ্ষণৰ জোখ লােৱা হয়।\nপ্রশ্ন 6ঃ গতি ঘর্ষণ কাক বােলে? ইয়াৰ জোখ কিদৰে লােৱা হয়?\nউত্তৰঃ গতিশীল বস্তুৰ ঘর্ষণকে গতি ঘর্ষণ বােলে। বস্তু এটাক সমদ্ৰুতিত গতি কৰাই ৰাখিবলৈ প্ৰয়ােজনীয় বলেই গতি ঘর্ষণ বা পিছল ঘৰ্ষণৰ জোখ।\nপ্রশ্ন 7ঃ ঘর্ষণ নহলে পােৱা তিনিটা অসুবিধা উল্লেখ কৰা।\nউত্তৰঃ ঘর্ষণ নহ’লে পােৱা তিনিটা অসুবিধা হল-\n(i) ঘর্ষণে বস্তুৰ ক্ষয় নিয়ায়।\n(ii) ঘর্ষণে বস্তুৰ বেগ বঢ়ায়।\n(iii) ঘর্ষণে তাপ উৎপন্ন কৰি শক্তিৰ অপচয় ঘটায়।\nস্থিতি ঘর্ষণ কাক বােলে? ইয়াৰ জোখ কিদৰে লােৱা হয় ?\nস্থিতি ঘর্ষণঃ স্থিৰ অৱস্থাত থকা বস্তু এটাৰ ওপৰত প্রয়ােগ হােৱা ঘর্ষণ বলকে স্থিতি ঘর্ষণ বােলে। স্থিতাৱস্থাত থকা বস্তু এটা গতি আৰম্ভ কৰাৰ মুহূৰ্ত্তত ঘর্ষণ অতিক্রম কৰিবলৈ প্রয়ােজন। হােৱা বলেই স্থিতি ঘৰ্ষণৰ জোখ লােৱা হয়।\nঘর্ষণ মানে কি?\nঘর্ষণ সম্পূৰ্ণৰূপে আঁতৰাব পাৰিনে?\nখেলুৱৈসকলে গজাল থকা জোতা কিয় ব্যৱহাৰ কৰে ব্যাখ্যা কৰা।


চিন্তনঃ দুৰ্নীতিঃএক মাৰাত্মক সামাজিক ব্যাধি:: গীতালি দাস - অসমীয়াৰ সুখ-দুখ\nHome ARTICLE CHINTAN GITALI DAS গীতালি দাস চিন্তনঃ দুৰ্নীতিঃএক মাৰাত্মক সামাজিক ব্যাধি:: গীতালি দাস\nচিন্তনঃ দুৰ্নীতিঃএক মাৰাত্মক সামাজিক ব্যাধি:: গীতালি দাস\nxukhdukh.com October 16, 2018 ARTICLE, CHINTAN, GITALI DAS, গীতালি দাস,\nৰাকেশ পালৰ আশীৰ্বাদপুষ্ট হৈ যিসকলে প্ৰশাসনিক বিষয়াৰ চাকৰি লাভ কৰি নিজকে চাৰি পুৰুষলৈ গজগজীয়া কৰি লৈছিল আজি সেইসকলৰ দুৰ্দশাত আমি সকলোৱে হাঁহিছো ঠাট্টা মস্কৰা কৰিছো গৰিহণা দিছো আৰু বহুতে হয়তো অভিশাপো দিছোঁ ৷ হয়েই এইসকল ৰাইজৰ গৰিহণা ককৰ্থনা খোৱাৰ যোগ্য ৷ কিন্তু মই এইসকলক লৈ ইমান হৈ চৈ কৰাৰ কিবা কাৰণ আছে বুলি নাভাবো ৷ কিয়নো এইসকল হ’ল সেইসকলৰ উত্তৰসুৰী যিসকলে এইসকলক লাখ টকাৰ বিনিময়ত চাকৰি কিনিবলৈ সহায় কৰিছে ৷ অকল সহায় কৰাতে ক্ষান্ত থকা নাই সেইসকল, সৰুৰে পৰাই ঘৰখনত এনেকুৱা এক পৰিবেশেৰে ল’ৰা ছোৱালীক ডাঙৰ কৰিছে যাতে ল’ৰা ছোৱালীয়ে কেৱল নিজৰ লাভৰ অংক কৰিবলৈ শিকে ৷ হয়, মই কবলৈ লৈছো চাকৰি কিনি আজি ৰাইজৰ ঘৃণাৰ পাত্ৰ হোৱা, জেলৰ আলহী হোৱা সকলৰ অভিভাৱক সকলৰ কথা ৷\nআমি সৰুৰে পৰা শুনি আহিছো ঘৰখনেই হেনো শিক্ষাৰ প্ৰকৃত কঠিয়াতলি ৷ সন্তান এটা জন্মৰ পৰা মাক দেউতাকৰ তত্ত্বাৱধানত ডাঙৰ দীঘল হোৱাৰ পিছত এখন সমাজৰ অংশীদাৰ হয় ৷ সমাজে তেওঁলোকক গ্ৰহণ কৰাৰ পিছত প্ৰত্যেকৰে দায়িত্ব হৈ পৰে সমাজৰ উত্তৰণত হাত আগবঢ়োৱা ৷ এয়াই এখন সমাজ এটা জাতি আৰু এখন দেশৰ অঘোষিত নিয়ম ৷ কাৰোবাৰ অৰিহনা যদি দহটকা কাৰোবাৰ হয়তো এশটকা ৷ অৰ্থাৎ সকলোৱে সমভাবে সমাজৰ কাৰণে কিবা কৰিব লাগিব বুলি ধৰাবন্ধা নীতি নাই যদিও প্ৰতিজন ব্যক্তি সমাজখনৰ ভাল বেয়া প্ৰতিটো কথাৰ লগত এক অদৃশ্য সূতাৰে বান্ধ খাই থাকে ৷ তেনেস্থলত যদি কিছুমানে নিজৰ ধনবল অথবা জনবলৰ জৰিয়তে অন্যায় অনীতিৰে যোগ্যতাবিহীন ভাবে সুবিধা গ্ৰহণ কৰে আৰু সেই সুবিধাই যদি দেশ আৰু দহৰ উপকাৰতকৈ অপকাৰ বেছি কৰে, তেতিয়া নিশ্চয় সেইসকল দুৰ্নীতিকাৰীৰ লগতে তেওঁলোকক পদে পদে অসৎ উপায় অৱলম্বন কৰিবলৈ উদগনি যোগোৱা তথা চলে বলে কৌশলে সমাজৰ উচ্চ আসন দখল কৰাৰ কিটিপ শিকাই দিয়া আত্মীয় আৰু অভিভাৱক সকলকো বিচাৰৰ আওতালৈ অনাটো আজিৰ তাৰিখত এটা অতি জৰুৰী সিদ্ধান্ত হব বুলি মনেপ্ৰাণে বিশ্বাস কৰোঁ ৷\nদুৰ্নীতি কেনেকৈ শিপাই মানুহৰ মনত ? একেদিনাই বা হঠাতে এজন মানুহে দুৰ্নীতি কৰিবলৈ সাহস অথবা সুবিধা গ্ৰহণ কৰিব নোৱাৰে ৷ দুৰ্নীতিপৰায়ণ লোকসকলৰ লাজ আৰু ভয় নামৰ অনুভূতি দুটা কম ৷ অপবাদ সেইসকলৰ যেন হাতৰ মলি ৷ পানীৰে ধুই লেতেৰা হাত চাফা কৰাৰ দৰে এওঁলোকেও ভাবে টকাৰে ধুই দিব পাৰি সকলো অপবাদ অথবা কালিমা ৷ প্ৰথম দৃষ্টিত হয়তো পাৰি ৷ ভাৰতবৰ্ষৰ এশকোটিতকৈ অধিক জনসংখ্যাৰ দেশখনত কেতিয়াবা ন্যায়ব্যৱস্থাৰ ওপৰতো মানুহৰ বিশ্বাস হেৰাই যায় ৷ কেৱল ধনবল নোহোৱাৰ কাৰণেই বহুত মানুহ এতিয়াও ন্যায়ৰ আশাত মূৰে কপালে হাত দি জীয়াই আছে ৷ দেশৰ পুলিচ প্ৰশাসন আৰু ন্যায়পালিকাক আজিও মানুহে চকুমুদি বিশ্বাস কৰিবলৈ টান পায় ৷ কিন্তু তাৰমাজতে কেতিয়াবা সময়ে সময়ে কিছুমান নভবা নিচিন্তা অঘটন ঘটি যায় সেইসকলৰ জীৱনত যিসকলে টকাৰে এখন টকা ঘটিব পৰা আসন ক্ৰয় কৰি গজগজীয়া হৈ বহি গৈছিল ৷ হয়তো কেতিয়াও সপোনতো ইমান বেয়াদিনৰ কথা ভবা নাছিল যে যিখন চকীত বহি আনক শাসন কৰিবলৈ যোজা চলাইছিল, যিটো পদবীৰ সুবাদত দোষীক বিচাৰ নকৰাকৈ শাস্তি দিয়াৰ সুবিধা লৈছিল, আজি সেইসকলেই জেলৰ অন্ধকাৰ কুঠৰিত হা-হুমুনিয়াহ কাঢ়ি নিজৰ ভাগ্যক ধিয়াই দিন কটাবলৈ বাধ্য হৈ পৰিছে ৷ পিছে অকল এইসকল ৰাকেশ পাল আশীসধন্য প্ৰশাসনিক বিষয়াকে কিয়, অসমৰ প্ৰায় প্ৰতিটো চৰকাৰী বিভাগত আজিৰ তাৰিখতো চাকৰি কিনাবেচাৰ এক ৰমৰমীয়া ব্যৱসায় পূৰ্ণদ্যমে চলি আছে ৷ অকল চাকৰি কিনা বেচাই নহয় কিছুমান বিভাগত এখন টেবুলৰ পৰা আনখন টেবুললৈ একোটা ফাইল অনা নিয়াৰ নামত চলে এশটকীয়াৰ পৰা হাজাৰ টকীয়া দুৰ্নীতি ৷ জনাই জানি আছে, দেখাই দেখি আছে, ভোগাই ভুগি আছে, খোৱাই খাই আছে, দিয়াই দি আছে আৰু আমিবোৰে চকুমুদা কুলি হৈ নিজৰ নিজৰ জীৱন নাটৰ আখৰাত ব্যস্ত হৈ আছোঁ ৷\nঘোচ খোৱা আৰু দিয়া যে দুয়োটা সমপৰ্যায়ৰ অপৰাধ সেইকথা মানুহে পাহৰি যায় ৷ এইখিনিতে আৰু একশ্ৰেণী মানুহ আছে যিসকলে ভাবে অলপ চলপ ঘোচ খোৱাতো অপৰাধ নহয়, তেওঁলোকৰ মতে কোনোবাই জোৰ কৰি মৰমতে চাহ তামোল খাবলৈ কিবা এটা দিয়াতো ঘোচ নহয় ৷ সৌ সিদিনা তেজপুৰৰ শিক্ষা বিভাগৰ দুজন কৰ্মচাৰীক হাতে লোটে ঘোচ লৈ থাকোতে ধৰা পেলাইছে ৷ কোনোবা এগৰাকী অৱসৰপ্ৰাপ্ত শিক্ষকৰ পেঞ্চনৰ কাম কৰি দিয়াৰ অজুহাতত তাৰে এজনে হেনো "মাত্ৰ" দুহেজাৰ টকাহে বিচাৰিছিল ৷ এইযে "মাত্ৰ" বুলি শব্দটো এইটোৱেই হ’ল আচল চিনাকি মানুহৰ ৷ মই নিজ কাণেৰে কিছুমানক কোৱা শুনিছো যে "মাত্ৰ দুহেজাৰ টকা খাই কিয়নো ধৰা পৰিব লাগে, অলপ বেছিকে খাব পাৰিলেহয়" ৷ যিসকলে এইধৰণৰ আলাপ আলোচনাৰে মেহফিল গৰম কৰি ৰাখিছে সেইসকলৰ মানসিকতাক পুতৌ কৰাৰ বাহিৰে আৰু কি কৰিব পাৰি ? প্ৰকৃত কাৰণটো হ’ল মূল্যবোধ ৷ আমি শিক্ষক মানুহ ৷ ছাত্ৰছাত্ৰীক শ্ৰেণী কোঠাত মূল্যবোধৰ শিক্ষা দি আহি যদি নিজৰ ল’ৰা ছোৱালীক চাকৰিৰ সাচতীয়া ধনেৰে চাকৰি কিনিবলৈ অনুপ্ৰাণিত কৰো তেনে জহন্নামে যাওক তেনে শিক্ষকতা, নিপাত যাওক মূল্যবোধৰ সেই পাঠ ৷কোনো মানুহেই জন্মতে ভাল বেয়াৰ পাঠ শিকি নাহে ৷ সেই পাঠ আৰম্ভ হয় জন্মৰ মুহূৰ্তৰ পৰা ৷\nমানুহৰ মানসিকতা গঢ় লয় পাৰিপাৰ্শ্বিক অৱস্থাৰ পৰা ৷ কিন্তু বৰ্তমান পৰিস্থিতিত যেন সেয়াও এক সাধুকথাত পৰিণত হৈছে ৷ মাক দেউতাকে ৰ’দ বৰষুণক আওকাণ কৰি ডাঙৰ কৰা সন্তানো বৰ্তমান সমাজৰ একো একোজন ঘোচখোৰ বিষয়ালৈ ৰূপান্তৰিত হৈছে ৷ তেওঁলোকৰ ভাষ্য হ’ল, তেওঁলোকে নিজৰ সন্তানক তেনেকুৱো এটা জীৱন দিব নিবিচাৰে যি জীৱনে তেওঁলোকক এসাজ খাই আনসাজলৈ চিন্তা কৰিবলৈ বাধ্য কৰে ৷ হয়, সেয়া কোনো পিতৃ মাতৃৰে কাম্য নহয় ৷ কিন্তু তাৰ অৰ্থ এইটোও নহয় যে কেৱল এটা বিলাসী জীৱন কটোৱাৰ অজুহাতত সন্তানক বক্ৰ পথৰ সন্ধান দিব ৷ বহুত পিতৃ মাতৃক গৰ্ব কৰি কোৱা শুনিছো "আমাৰ ল’ৰা -ছোৱালী নাতি -পুতিৰ কাৰণেও চিন্তা কৰিব নলগাকে কৰি থৈছো"৷ এইবোৰে কিহৰ ইংগিত দিয়ে ? কেৱল এটা চাকৰি কৰি নাতি পুতিৰ দিনলৈ টকা ঘটাৰ বাটটো কিমান সৰল ? এইবোৰ প্ৰশ্ন মনলে আহিলে আৰু বহুত কথা কবলে মন যায় ৷ বহু পত্নীক সগৌৰৱে আলোচনা কৰা শুনিছো যিসকলে নিজৰ নিজৰ পতিদেৱতাই কোনটো বিভাগত থাকোতে কিমান মাটি কিনিলে, শেহতীয়া মডেলৰ গাড়ীখন কিনিম কিনিম বুলি ভাবি থাকোতে পতিদেৱে জন্মদিনৰ চাৰপ্ৰাইজ দি দিলে, বিবাহ বাৰ্ষিকীৰ ৰাতি বাৰবজাত মনে মনে পিছপিনৰ পৰা আহি পেটলৈ বৈ পৰা হীৰা খটোৱা হাৰ উপহাৰ দিলে ৷ মন বেয়া লাগিলেই ছপিংমলত বজাৰ কৰিবলৈ যোৱা, সময় সুবিধা পালেই দেশ বিদেশ ভ্ৰমণ কৰিবলৈ যোৱা ইত্যাদি বিভিন্ন অজুহাতত খৰছ কৰা টকাবোৰ কষ্টপাৰ্জিত বুলি মনে মানি লবই নোখোজে দেখোন ৷\nইয়াৰ মাজতো সৎ উপায়েৰে অৰ্জা ধনেৰে বহুতে নিজৰ নিজৰ চখ হয়তো পূৰণ কৰিছে কিন্তু সেয়া দেখিলেই গম পোৱা যায় যে তেনেবোৰ মানুহে অন্ততঃ ওফাইদাং মাৰি কথা নকয় ৷ এদিন কোনোবাই কৈছিল "মানুহক হেনো ডাঙৰ কথাৰে নহয় সৰু সৰু কথাৰেহে চিনি পাব পাৰি" ৷ কথাটো হাড়েহিমজুৱে উপলব্ধি কৰো আজিকালি ৷ মন্দিৰ মছজিদত নিজৰ মঙ্গলৰ কাৰণে লাখ টকা খৰছ কৰা জনে মন্দিৰৰ বাহিৰত হাত পাতি বহি ৰোৱা জনক দহটকা দলিয়াই দিবলৈ টান পায় ৷ তেনেকুৱা বহুত মানুহ সোঁশৰীৰে লগ পাইছো যিয়ে মন্দিৰৰ বাহিৰত বহি থকা ভিক্ষাৰীক দিবলৈ খুচুৰা পইচা যোগাৰ কৰি লৈ যায় ৷ ল’ৰা ছোৱালীৰ বেমাৰ আজাৰত বা জন্মদিনত অনাথ আশ্ৰমৰ ল’ৰা ছোৱালীক মাছে মঙহে এসাজ খুউওৱা মানুহে নিজৰ ঘৰুৱা কামত সহায় কৰা মানুহজনীক কিন্তু নিজৰ লগতে এসাজ মাছে মঙহে খুৱাবলৈ টান পায় ৷\nআজিৰ ভোগবাদী সমাজ খনত বহু যোগ্যজনে ঘোচ দিব নোৱাৰাৰ অপৰাধত যোগাৰ কৰি লব পৰা নাই এটা সাধাৰণ কেৰাণীৰ চাকৰি ৷ অথচ তেওঁতকৈ কম যোগ্য জনে টকাৰ জোৰত কিনি লৈছে এটা লোভনীয় চাকৰি ৷ ল’ৰাই পঢ়িশুনি উপাৰ্জন কৰি ঘৰখন চাব পৰাৰ আশাত আকৌ বহু পিতৃ মাতৃয়ে ভেটি মাটি বন্ধকত থৈ বা বিক্ৰী কৰি এক অনিশ্চিত ভবিষ্যতক ধিয়াই বহি আছে ৷ বহুতে সেইকাৰণেই আকৌ নিজৰ অনিচ্ছা স্বত্বেও পৰিস্থিতিৰ ওচৰত মূৰ দোৱাবলৈ বাধ্য হৈছে ৷ মুঠতে চাৰিওপিনে এক অঘোষিত প্ৰতিযোগিতা কোনে কিমান ঘটিব পাৰে ৷ আমাৰ মনবিলাকত অনবৰত কিলবিলাই থাকে কেনেকৈ এটকাটো এশটকা কৰিব পৰা যায় ৷ এটকাক এশটকা কৰিবলৈ হয়তো দহদিন ৰোৱাৰ ধৈৰ্য্যকণ আমাৰ নোহোৱা হৈ গৈছে ৷ আমি একেদিনাই সাত বনিজৰ মানিক গোটাবলৈ মন কৰোঁ ৷ সেইটো কৰিৱলৈ গৈয়েই এতিয়া সকলোৱে এখন অদৃশ্য জালত ভৰি দিছে ৷ সেই জাল এতিয়া সমাজৰ যত্ৰ তত্ৰ ৷ তাত ভৰি নিদিয়াকৈ জীয়াই থাকিব পৰাটোৱেই এতিয়া মানুহৰ কাৰণে এক ডাঙৰ প্ৰত্যাহ্বান হৈ পৰিছে ৷ এই প্ৰত্যাহ্বানক নেওচি আগুৱাব নোৱাৰিলে আমি আমাৰ সন্তানক অন্ধকাৰ জগতৰ বাসিন্দা হবলৈ থেলি দিব লাগিব ৷ সেয়েহে আজি এই লেখাৰ জৰিয়তে সমাজৰ সৰ্বস্তৰৰ অভিভাৱক সকলক অনুৰোধ কৰিছো, সজাগ হওক আপোনালোক ৷ আপোনালোকৰ পাপাগ্নিত সন্তানক জাহ যাবলৈ নিদিব ৷ মাটি ভেটি বিক্ৰী কৰিয়েই হওক বা বক্ৰ পথেৰে উপাৰ্জন কৰা ধনেৰে সন্তানক টকা ঘটা যন্ত্ৰ নসজাব ৷\nমাছ মূৰৰ পৰা গেলে ৷ আমাৰ সমাজো ওপৰৰ পৰাই গেলিছে ৷ তাক ৰোধ নকৰিলে কিন্তু আমাৰ প্ৰজন্মই আমাকে এদিন ধিক্কাৰ দিব ৷ সৎ দক্ষ আৰু কাৰ্যক্ষম বিষয়াক কাম কৰাৰ পৰিবেশ দিয়ক ৷ অন্যায় অনীতি দুৰ্নীতিৰ বিৰুদ্ধে যুঁজিবলৈ তেওঁলোকক সাহস দিয়ক ৷ এজন ৰাকেশ পালে আমাৰ সমাজৰ কিমানখন ঘৰ আজি অন্ধকাৰ কৰি পেলালে সকলোৱে দেখিছে ৷ তাৰবাবে ৰাকেশ পাল যিমান অপৰাধী তাতকৈ বেছি অপৰাধী কিন্তু আপোনালোক অভিভাৱক সকল ৷ আপোনাৰ সন্তানে আপোনাৰ জৰিয়তে লাখ লাখ টকাৰে চাকৰি কিনি আজি জেলৰ ভিতৰত চকুপানী টুকিছে ৷ আপুনিয়ে বা কি সুখত ঘৰত বহি ভাত খাইছে ? চৰকাৰকো অনুৰোধ কৰিছো সৎ দক্ষ বিষয়াক কাম কৰাৰ সুচল পৰিবেশ দিয়ক, যোগ্যজনক যোগ্যতাৰ ভিত্তিত এটকাও ঘোচ নিদিয়াকৈ চাকৰি পোৱাৰ সুবিধা কৰি দিয়ক আৰু সদৌ শেষত সমগ্ৰ মাতৃ জাতিক কৰযোৰে মিনতি কৰিছো আপোনাৰ সন্তানক ধনবলক নহয় জনগণক ভালপোৱাৰ শিক্ষা দিয়ক ৷\nলেখিকাৰ পৰিচয়: সহযোগী অধ্যাপিকা, অসমীয়া বিভাগ, এছ বি দেওৰা মহাবিদ্যালয়, গুৱাহাটী\nTags # ARTICLE # CHINTAN # GITALI DAS # গীতালি দাস\nBy xukhdukh.com on October 16, 2018\nLabels: ARTICLE, CHINTAN, GITALI DAS, গীতালি দাস